
Pick up a pega candela despues di impacto 
frontal cu un truck riba brug di Balashi 




DIAMARS atardi algo prome cu 3’or informacion 
a drenta na 911 di un accidente hopi serio riba e 
brug di chikito Balashi. Informacion adicional a bisa 
tambe cu tin hende herida y un auto na candela. 
Enberdad na yegada di prome unidad di Polis a con- 
stata cu tin un auto na candela, y pa manda Brand- 
weer y Materiaalwagen. Ambulance mientrastanto 
tambe tabata na caminda. 

Mesora a bay over na cera ambos banda di e brug, 
manera altura du Casa Cuna y e parti cu ta bay 
pa The Palm Island. E accidente a sosode entre un 
truck di carga y un pick up. 

N’e sitio por a mira cu e pick up tabata bahando e 
brug for di pariba, y dado momento el a dal frontal 
contra e truck. 

Un impacto basta duro porcierto, unda e pick a bira 
para cara panort den un espacio chikito. 

Aki ta unda e pick up a pega candela y ta kima com- 
pletamente. Brandweer na yegada a paga e candela, 
evitando p’esaki no pasa over p’e truck. 
Specialistanan di Trafico a presenta y despues cu 
Brandweer a termina cu nan a trabou a cuminsa 
haci nan investigacion. 

Paramediconan a controla e chauffeur kende a sali 
ileso for di e accidente aki por a resulta peor si el 
a keda pega den e pick up. Caminda a permanece 
cera y te algo prome cu 4:30 p.m a habri e brug bek. 

Toque de queda ta 
medida disciplinario, pero 
tambe mester ta educativo 



Pa: Victor (Toko) Winklaar 


ARUBA ta paralisa, caminda practicamente por bisa cu alrededor 
di 80% di e poblacion ta den cuarentena pa algo mas cu dos siman 
caba y sin perspectiva ki ora of ki dia esaki lo wordo lanta. Pueblo ta 
wordo confronta c’un toque de queda tur anochi caminda despues 
di 9’or di anochi, tur cos ta keto y por scucha e biento supla sin 
problema algun caminda solamente lus di autonan di Polis por ser 
mira ta crea un tiki extra iluminacion. 

Banda di 6’or por sinti con e isla ta bin bek na bida, por scucha 
movecion di hendenan cu ta cuminsa move pa bay nan trabou, un 
grupo masha limita, pero cu ta duna un alivio di por mira movecion 
riba un isla cu semper tabata liber pa move con cu e tabata desea. Un 
di e prome informacionnan cu comunidad a custumbra den oranan 
tempran di mainta, ta di busca informacion cuanto ciudadano a 
wordo deteni pa violacion di e toque de queda y si nan ta hende 
conoci of no. 

Diamars madruga y mainta tempran e detencion cu mas a hala 
atencion, tabata di un persona ambulante, mihor conoci pa tur hende 
como choler, kende pa di dos ocasion den algun dia, ta wordo deteni 
pa Polis. 

Un caso cu realmente ta bisa mucho mas cu e detencion di un choler 
pa di dos biaha, ya cu pa un persona cu ta bibando riba caya, cu 
no tin lugar fiho pa biba of keda, ta mas cu claro cu polisnan lo 
sigui tuma cu e persona aki na mas ocasion y otro choleman tambe. 
Toque de queda ta un forma extremo pa obliga comunidad obedece 
un orden duna pa atende cu interes general, pero na mes momento 
tin aspectonan cu autoridadnan y Gobierno tambe tin cu realisa, cu 
ta aspectonan di vital importancia pa henter pueblo. 

Coronoa vims por ta mrotal den algun caso y e esfuersonan cu ta ser 
haci pa evita cu e virus aki lo expande su mes den un fomra cu lo ta 
for di control, a tuma precaucionnan severo, situacionnan cu hopi di 
nos hendenan no a conoce nunca den nan bida. Sinembargo mescos 
cu ta exigi pueblo respeta toque de queda, ya cu esaki ta na bienestar 
general di e pais, autoridadnan como Gobierno tambe ta obliga pa 
sirbi interes di pueblo na tur momento riba tur tereno. 

Tin hopi di e personanan cu a worde deteni, ta hendenan cu a declara 
cu nan ta algun meter for di nan cas, cu nan ta yegando nan cas, pero 
tog a wordo deteni caminda e oficialnan di Polis tambe por a duna 
e hendenan aki un ayudo dor di escolta nan pa nan cas y laga nan 
drenta nan cas cu e advertencia cu e proximo bes si nan lo wordo 
deteni y lo ricibi un multa di mil florin. 


E gmpo grandi di persona cu a wordo deteni, tin hendenan grandi, tin 
pensionadonan, tin hendenan di poco recurso y cu ta lanta e pregunta 
ta con y for di unda e hendenan aki lo bay saca 1000 florin pa paga 
nan multa, pero henter e situacion aki ta hinca nan den mas problema 
financiero y social cu autoridadnan por kere. Combersando cu 
experto riba tereho hudicial a bin dilanti cu den algun di e casonan 
aki e multa lo wordo bari for di mesa ya cu algun di e detencionnan 
ta loke ta wordo yama na Hulandes, ‘onrechtmatig’ caminda a viola 
derecho di e ciudadano sin tuma na consideracion cierto aspecto di e 
ley den su totalidad. Sinembargo aki ta hunga un rol atrobe cuanto 
di e hendenan aki lo por permiti nan mes e luho di haya servicio di 
un abogado pa atende cu nan caso den futuro p’asina nan trata di 
evita e pago di mil florin aki. 

Den e grapo grandi di hendenan tin basta hoben cu kier a hunga 
wega cu kier a hunga wega cu Polisnan y deliberadamente a reta e 
toque de queda, pues nan mes a busca e problema aki y ta figuranan 
cu tin cu paga pa nan falta di respet pa reglanan existente. 

Sinembargo den henter e proceso aki tambe autoridadnan tin cu 
tuma na consideracion cu tin n’e momentonan aki un isla completo 
bibando den cas, bibando limita den movecion, den dibertacion, cu 
poco actividad social y familia cu consecencia cu esaki tambe lo 
crea hopi iritacion y disgusto. 

Hopi cas di famia ta pasando den un situacion di hopi presion, cu 
muchanan na cas henter dia pa simannan largo caba y cu henter e 
proceso di keda cas aki, ta trece mas costo financiero p’e famia fin 
di luna. 

Nos tin un poblacion cu semper a biba liber, semper a biba cu e 
custumber sagrado di ta hende liber den su pais y semper e lo tin 
problema na momento cu su libertad ta wordo limita of kita for di dje 
y esaki lo bay tin su consecuencianan cune sin duda.Por lo general 
si tanto autoridadnan como Gobierno tin cu acepta cu e disciplina 
di henter pueblo ta algo asombroso, algo nunca antes bisto y ta den 
e concpeto aki tambe autoridadnan policial tin cu cuminsa adapta 
nan actuacion tambe, dor di practica un tiki mas amabilidad, un tiki 
mas social caminda den cierto forma nan ta educado pueblo na lugar 
di castiga pueblo solamente den un periodo cu ya pueblo ta wordo 
castiga pa corona viras. 

Y sin lubida cu a cuminsa circula rumor for di ayera tardi, cu diahuebs 
anochi lo tin un lockdown for di diahuebs mei anochi y asina tur 
hende ta obliga di keda den cas henter fin di siman te diamars mainta. 

Ir. Richard Eman di RDA 

CITGO no tin placa pa cumpli cu 
ningun convenio cu el a ffirma 





RdA 


Refineria di Aruba (RDA) a yama un 
conferencia di prensa pa reacciona 
riba e diferente rumoman cu ta core 
rond despues cu Gobiemo a yega na un 
acuerdo cu CITGO pa finalisa e contracto 
a cambio di pago di un siman di 16 miyon 
dolar. 

Richard Eman, Presidente di Hunta di 
Supervision di e Refineria a hiba palabra 
na inicio di e conferencia pa duna un 
splicacion di kico nan a haya nan mes 
cun’e y con a yega n’e conclusion di e 
contracto cu CITGO. 

Na januari, 2019, CITGO a bin cerca 
RDA y Gobiemo y informa cu no por 
sigui paga ni cumpli cu apertura di 
october 2020. Tin sancionnan pa cual no 
por haya fondo pa sigui cu e trabounan 
ey. A stop di paga huur y Amba a pone 
nan den default. 

Dia 1 di maart, 2019, a stop di paga huur. 
E conrtact primario tin un clausula kico 
pa haci ora tin disputa. Basicamente a 
declara cu tin disputa. E clausula ta bisa 
mester bay den proceso di mitigacion of 
negociacion y si no logra ta bay arbitrahe. 
E proceso ta uno largo cu ta hopi costoso 
y lo dura sigur cinco aña. Amba no por 
afford pa warda cinco aña pa contesta di 
arbitrahe. 

Tin otro clausula cu ta papia di forsa 
mayor. E discusion aki di forsa mayor 
t’asina amplio y beneficioso pa CITGO 
cu kico cu por pasa, nan por uza e formula 
aki, cual ta haci cu si bay arbitrahe 
dificilmente Amba por gana. 


Si gana mes, e instalacionnan lo ta 
den masha mal estado y no bal nada 
mas. Si gana mes, por forsa CITGO pa 
desmantela e instalacionnan. Pero nan 
por bisa cu nan no tin placa pa paga p’e y 
compania madre tampoco, pasobra an tin 
masha hopi beslag riba nan. Gobiemo di 
Amba y RDA no kier desmantela, y kier 
habri e refineria pa duna cupo di trabou, 
divisa mehora, Gobierno haya entrada 
di un otro sector economico. Y haya un 
economico cu ta basa riba mas cu turismo 
so. 

“Ora cu Mike de Meza, Mike Eman y 
Martinez a firma tur e conrtactonan nan a 
bay di acuerdo cu tur e condicionnan aki. 
E mester tabata un contracto unda tur dos 
partido mester gana, pero e condicionnan 
den e acuerdonan ta asina malo cu CITGO 
por haci loke nan kier y ni por pone nan 
responsabel pa esaki.” 

CITGO A ENTREGA 

CITGO dado momento a acerca Gobiemo 
y bisa cu nan no por haci nada mas. Dia 
1 di april a cuminsa papia riba con ta bay 
sigui, y ya cu no por laga e refineria para 
pomada. CITGO a bisa cu ta suspende 
e contracto “on hold”, pero Gobiemo ta 
bisa cu e refineria ta bay atras. Abisa e ora 
lo suspende e contracto temporalmente y 
ta entrega tur e assetnan bek na RDA, cu 
por drecha y huur nan. 

A traha un MOU, unda a hinca tur e 
puntonan aki. A bin un “temporary 
suspension & transfering agreement”. 

CITGO Amba Refinery a bisa cu lo bay 
kita tur trahador. Den esaki Gobiemo no 
por a mete ya cu ta un problema entre 
doño di trabou y su empleadonan. A bisa 
nan si cu mester cumpli cu e beneficionan 
legal. 

Na october 2019 a firma MOU y a sigui cu 
e negociacionpa e “temporary suspension 
agreement’’. Un di e condicionnan cu nan 
a bin cun’e, cu si Amba firma cualkier cos 
cu operator, e contracto cu nan ta finalisa. 
Pa haya claridad, Gobiemo a dicidi 
pa finalisacion di contracto, pasobra e 
suspension temporal ta trece problema. 


C AR a yega na acuerdo cu su trahadoman, 
y cu Gobiemo ta nifica cu tur convenio 
ta keda finalisa. Y e ta nifica cu ta cay 
afo e garantia pa desmantelacion. Pero 
e garantia ey basicamente no tin balor, 
pasobra despues di arbitrahe, ta resulta cu 
nan no tin e placa pa desmantela. 

E otro claim t’esun ambiental. En 
realidad nunca tabatin claim ambiental 
riba CITGO,. 

Na 2016 ley a pasa den Staten unda 
Gobierno ta autorisa Ministeman pa 
firma exoneracion na Valero. 

E claim di Lago a pasa pa Coastal, E1 
Paso, Wickland y a caba na Valero. Pero 
a exonera nan na 2016. 

CITGO no a haci nada riba e tereno pa 
cual no por claim CITGO, pasobra nada 
di daño haci na medio ambiente tabata di 
dje. Unico cos cu por haci ta claimnan pa 
sushi y daño cu nan a haci, pero nunca 
nan a haci nada riba e tereno di e refineria. 
E di tres punto, den henter e acuerdo tin 
condicionnan cu ora RDA y Gobiemo no 
cumpli, CITGO por pone un claim riba 
Amba cu ta minimal 300 miyon dolar. E 
claim ta disparce ora firma terminacion 
di contracto. 

E contractonan aki, Richard Eman a bisa, 
tabata hopi malo pa Amba. P.e., ora cu 
a lease e tankinan cu CITGO, Gobiemo 
a duna nan tur cos, tankinan cu FMSA 
tabata uza y e wafnan. Pero na momento 
cu FMSA importa fuel of cualkier otro 
combustibel, e mester pasa dor di tubo, 
tankinan y waf cu CITGO a lease. 

Y mester paga CITGO 3,3 dolar cent pa 
cada galon cu pasa dor di nan instalacion. 
Esaki ta un gasto di 5.5 pa 6 miyon florin 
pa aña. CITGO ta paga 10 miyon dolar 
na lease pa aña y Amba mester paga nan 
6 miyon florin pa pasa e fuel den e mesun 
tankinan di Aruba. 

“Esaki t’e partinan incomprendibel con 
un contracto asina por a wordo firma.” 
Pa finalisa, el a bisa cu loke Amba kier 
ta pone tankinan den servicio, busca un 
operador pa drecha y opera e refineria, y 
duna cuponan di trabou cu ta brinda bon 
salario y divisas pa Amba, Richard Eman 
a declara. 

Awor Otmar Oduber 
ta miembro nobo den 
Hunta Comisario di RdA 



RdA 

R6FIN6RIA di ARUBA N.V. 


LOKE a hala mas at- 
encion y mas comen- 
ta, ta ora cu Richard 
Eman, den su calidad 
di Presidente di Hun- 
ta Comisario a duna 
di conoce, ta kend- 
enan t’e miembronan 
di Hunta Comisario 
di Refineria di Aru- 
ba. E miembronan ta 
Marlon Werleman, ex 
tesorero y ex Presi- 
dente di Parlamento, 
Accountant Frank- 
lin de Kort y Junior 
Croes. 

Loke a hala atencion 
ta ora a tende nomber 
di Otmar Oduber, 
ex-Minister di Gobi- 
erno MEP-POR-RED, 
kende a tuma lugar di 
Sergio Mansur. 

Ora cu tur hende a 
kere cu Otmar Odu- 
ber a retira pa motibo 
di salud, tur hende ta 
equiboca. 

Lo ta interesante pa 
sa cuanto placa cada 
miembro di dicho 
Hunta ta cobra? 




ENNIAaworta accesibel pa 
medio di Live Chat riba 






enma.com 


/ENNIAfeelsecure 

Hunto cu Mariniers Kazerne a contribui na proyecto di FPNC 

Hospital ta duna un man cu 1800 cuminda 

y Ta duna sosten, guia y conseho 
y Duna guia con pa maneha placa 
7 Ta intermedia pa comestibel 
y Ta intermedia cu utilidadnan 


FOR DI dialuna 6 di april te cu diadomingo 
12 di april e team di cushina di Dr. Horacio 
E. 

Oduber Hospital ta duna asistencia na Mari- 
niers Kazerne den forma di 200 cuminda p’e 
Banco di Cuminda, esta Fundacion Pa Nos 
Comunidad (FPNC). Esaki ta pa yuda es- 
nan den nos comunidad cu ta pasando den 
momentonan extra dificil den cuadro di e 
pandemia mundial aki. 

Werner Drent, Chef di Hospital, a duna di 
conoce cu semper tabatin un bon relacion 
entre Hospital y Mariniers Kazerne y den 
e caso aki nan a acerca Hospital tambe 
p’asina traha hunto pa realisa esaki. 

For di dia 6 te cu dia 12 di april e cushina di 
Hospital lo ta encarga di cushina p’e Banco 
di Cuminda cual ta encera un total di 1800 
cuminda. 

Loke Hospital ta colabora cun’e ta 200 cum- 
inda pa dia cu un menu bastante extenso. 
Tur dia lo tin algo diferente traha cu hopi 
amor pa nos prohimo. Hospital su cushina 
tin suficiente lugar y capacidad personal pa 
traha un cantidad grandi di cuminda. 

Marvin Albertus, Assistent Kok di Hospital, 
hunto cu otro coleganan di cushina ta par- 
ticipando den e proyecto aki. E ta contento 
di por contribui cu Fundacion Pa Nos Co- 
munidad. 

“Esaki ta un experiencia hopi dushi, spe- 
cialmente den e tempo aworaki cu ta difi- 
cil p’esnan di menos recurso”, sra Albertus 
ta conta. Banda di haci nan trabou diario 
cu ta cushina p’e pashentnan interna, nan 
ta sinti nan mes hopi bon cu nan ta haya e 
oportunidad pa yuda comunidad durante e 
temporada dificil aki. Sigur un satisfaccion 
pa ful e team di cushina di Hospital. 

Su mensahe na comunidad ta pa tin hopi for- 
sa den e tempo dificil aki, keda cas y be safe! 

Durante TdQ a detene un muher y un homber canando 
riba e caminda di Oranjestad pa San Nicolas 



DIAMARS algo despues 
di mey anochi, na mo- 
mento cu un patruya 
di Polis tabata pasando 
dilanti Aeropuerto, nan 
a bin nota un muher 
canando riba caminda 
bayendo direccion pa- 
riba. 

Mesora nan a bay at- 
ende cu e muher, tabata 
trata di un adicto ambu- 
lante conocido di nan, e 
muher aki a keda deteni 
caba algun dia pasa den 
Oranjestad, pa motibo 
cu e tabata riba caya du- 
rante Toque de Queda. 
Polis a bise tambe e dia 
ey, cu e mester busca un 
lugar p’e keda aden ano- 
chi pa mainta durante 
Toque de Queda. 

Un poco mas pariba na 
altura di Wayaca Fall 
tambe a topa cu un 
homber canando bay- 
endo direccion pariba. 
Mesora Pobs a bay at- 
ende cu ne, e homber 
aki tambe e resulta di ta 
un conocido di husticia. 
E tambe a keda deteni, 
ambos a wordo deteni y 
transporta cu e trans- 
portwagen di CEA pa 
Warda di Pobs. 



Lanta Placa 

Tur retiro di placa ta tuma lugarvia ATM. Den caso cu bo no tin un tarheta di debito (ATM) 
bo por contact Banco na 527-7888 of 527-7959 pa un cita pa bo por lanta placa. 

Deposito 

Den caso cu bo no por haci uzo di e Smart Deposit Machine, bo por uza nos servicio 
di 'Deposit on the Go' situa na nos sucursal na Hato. E servicio aki ta 
disponibel pa deposito di mas di AWG 10.000. E diente tin e opcion di traha un cita 
na 5277930 of 5277984 of manda un email na Moneycenter@arubabank.com. Pa 
cambio di denominacion (moneda) traha un cita na 5277930 of 5277984 of manda un 
email na Moneycenter@arubabank.com. 

ABO token 

Pa busca boABO token traha un cita na Corporate.banking@arubabank.com. 

Acceso na Safe locker 

Pa cliente di nos sucursalnan na Hato y San Nicolas bo portraha un cita via e email na 
Safelocker@arubabank.com 


Pa mas informacion please yama nos ContactCenter na 527-7777 
of bishita arubabank.com/corona-news 


Arubaban 

Aruba Bank We-Care 

Deposit-on-the-Go y Banking-by-Appointmeiit introduci for di awe 



AWE Aruba Bank N.V. a introduci 2 (dos) servicio nobo pa duna 
sosten na su clientenan durante e crisis di COVID-19. 

Cliente cu mester haci deposito di mas di AWG. 10.000, o deposita 
moneda, awor por haci esey via e facilidad di Deposit-on-the-Go! 
na Hato. 

Borchi poni pafor ta duna guia (sigui e flecha cora). Lugar di 
parkeer ta disponibel dilanti di e facilidad di Deposit-on-the-Go. 

Pa seguridad di e clientenan, e area tin monitoreo di camara di 
seguridad 24/7. Saco ta disponibel pa deposito, y mester tin e 
nomber/fam, suma total di deposito y number di cuenta di e cliente. 



Arubaban 



E sitio ta habri entre 8:00 am y 3:00 pm, 
cliente por traha cita entre 8:00 am y 3:00 
pm, na 527-7930, 527-7984 o via un email 
na Monevcenter @ arubabank.com . 

Asistencia adicional ta disponibel tambe a 
trabes di e Banking-by-Appointment nobo. 
Servicio ofreci na cliente di Aruba Bank ta 
inclui lanta placa, deposito, servicio di safe 
locker y busca ABO token. 

• Lanta placa 

Lanta placa mester tuma lugar via ATM. 
Den caso cu e cliente no tin un debit (ATM) 
card nan por contact Banco entre 8:00 am y 
3:00 pm, na 527-7888, 527-7959 pa un cita. 

• Deposito 

Den caso cu cliente no por haci uso di e Smart 
Deposit Machine, nan por usa e servicio di 
Deposit-on-the-Go situa na nos sucursal 
na Hato. E servicio aki ta disponibel pa 
deposito di mas di AWG 10.000 y deposito 
di moneda. Cliente por traha un cita entre 
8:00 am y 3:00 pm, na 527-7930, 527-7984 
o via Monevcenter @ arubabank.com . 
Peticion pa cambio di denominacion, cliente 
por traha un cita entre 8:00 am y 3:00 pm, na 
5277930,5277984 o via 
Monev center @ arubabank. com desde 8:00 am 
. Busca ABO token por regla segun cita 
entre 8:00 am v 3:00 pm via Corporate. 
banking @ arubabank.com 
. Acceso na safe locker na Hato y 
San Nicolas por regla a traves di 
un cita entre 8:00 am y 3:00 pm 
via Safelocker@arubabank.com 

Pa informacion y pregunta por fabor 
yama nos Contact Center na 527-7777 o 
bishita: arubabank.com/corona-news pa 

update y informacion. 

Registracion digital na Colegio EPI pa aña escolar 2020-2021 


PA tur candidato cu ta 
interesa pa drenta den un 
di nos 13 programanan 
di educacion na nos 4 
unidadnan, Colegio EPI 
kier informa cu e proceso 
di registracion digital ta 
habri y disponibel ariba nos 
website. 

Ora cu bo ta riba nos 
website www.epiaruba. 
com click ariba 
“Studiezoekers” y despues 
“Aanmelders”. 

Aki lo bo encontra 
normalmente e formulario 
standard den PDF cu 
normalmente un candidato 
lo mester download, 
print, yena y entrega 
personalmente na scol. 

Sinembargo, p’e temporada 
aki cu nos ta observando 
“social distancing”, nos a 
modifica e proceso di tal 
forma cu lo bo por haci 
esaki digital. Click riba 
link indica den e texto y 
riba bo pantaya lo habri un 
formulario digital caminda 
como candidato bo por 
yena bo informacion di 
registracion cual contenido 
ta mescos cu e formulario 
normal. 

Ora caba di yena e 
formulario aki online bo lo 
wordo dirigi na un di dos 
formulario cu ta pidi pa bo 
upload un copia di un ID 
valido (paspoort of cedula) 
y tambe copia di e pago di 
registracion di 40 florin. 


Bo por opta pa scan of saca potret di bo ID valido 
y e pago di registracion haci online di 40 florin. 
Ora bo caba di upload tur dos documento bo ta 
click “send” y bo registracion ta completa. 

Colegio EPI lo mandabo un e-mail pa indica cu 
a ricibi bo registracion den bon forma of no. 

Registracion pa aña escolar a habri 1 di april 
2020 y lo permanece habri te cu 15 di mei 2020. 


Dependiendo di e desaroyonan actual di COVID 
19 na Aruba pa loke ta trata habrimento di 
scolnan lo informa tur candidato registra tocante 
con lo organisa y coordina p’asina haci entrega 
di diploma, cijferlijst y otro documentonan 
necesario pa cu e registracion. 

Por lo pronto e ta importante pa bo registra lo 
mas pronto posibel p’asina Colegio EPI sa di bo 
interes pa cuminsa bo estudio cerca nos pa e aña 
escolar nobo. 


' P) InOSC COINS CREATER 

O.POSITSINCWO'NC, LOOS pos)T 5 U ( 

AWC 1.000 (PLEASE FlllOU 

CorporateCl.entsChanceP.ck-u 

(BY APPOINTMENT) 



Deposito di mas di AWG 10.000 
Deposito incluyendo moneda 
Cliente comercial sin ATM card 
Excepcion por ser haci pa cliente personal sin ATM card 



Borchi paforta duna guia 
Sigui e flecha cora 

Parkeerplaats disponibel dilanti facilidad 


Habri 8:00am - 3:00pm 

pa cita yama 5277930/ 5277984 

of mail moneycenter@arubabank.com 



Saco ta disponibel, pone nomber y fam 
suma total di deposito y 
number di cuenta di cliente 


Pa seguridad di nos clientenan 
tin camara di seguridad 24/7 


Pa mas informacion please yama nos ContactCenter na 527-7777 
of bishita arubabank.com/corona-news 


Arubaban 

Eddie Oduber a haya confianza pa maneha e termincal, te ora haya un interesado 

Tin como 18 grupo 
interesa den e terminal 
y algun den e refineria 

Pero mester haci un inversion cuantioso 


Edward (Eddie) Oduber ta GM di 
TEDEA, ta encarga cu e termi- 
nal. Pier no. 2 ta uno importante. 
Esaki t’e area unda tur e fuelnan 
cu Aruba mester ta drenta. E tin 
dos banda, pero un so ta uzando 
pa motibo cu e beamnan cu ta sup- 
port e loadnan ta den mal estado. 
E condicion di e beamnan mester 
di renobacion. P’e motibo aki, e 
parti nort a wordo saca di servi- 
cio. Pero tin trabou grandi ainda 
cu mester wordo haci. 

Tin edificionan cu ta parti di op- 
eracion di e refineria cu mester 
drecha. 


Un di nan ta isola for di 2012 y cu 
mester drecha esaki. Tin un area 
di e pier cu tambe a wordo isola pa 
proteccion di empleadonan. 

E waf na Zeewijk no ta wordo uza, 
pero e ta importante pa ora e re- 
fineria ta den operacion, pasobra 
eynan e crudo ta drenta y tin e 
tankinan cu por huur cu e clien- 
tenan y cu nan productonan ta 
drenta eynan. 

Desalination plant ta idle for di 
2012 y tin corosion riba e planta 
caba cu ta nifica cu e gastonan pa 
drecha lo ta hopi. 


Citizens APRECIABEL CLIENTE, 


Citizens Aruba a tuma medida nan contra e virus COVID-19. E medida nan aki ta pa sigui 
brinda abo como nos cliente e servicio di calidad. 

Bienestar di nos empleado nan, nos cliente nan y nan famia ta nos prioridad. 

Pa motibo aki nos oficina lo ta sera for di Dialuna 6 di april pa 17 di April. 

Den e temporada aki nos ta sigui disponible pa cualkier pregunta of asistencia necesario. 

POR TUMA CONTACTO CU NOS Dl DIALUNA PA DIABIERNA: 

■ WhatsApp: +297 594 4992 entre 8:00 am - 5:00 pm 

■ E-mail: info@naa-citizens.com 

■ Website: www.citizens.aw 

POR HACI PAGONAN ONLINE RIBA E SIGUIENTE CUENTANAN Dl BANCARIO: 

■ CMB: 25752005 

■ Aruba Bank: 2281470190 

■ CIBC: 1001245 

■ Banco di Caribe: 82504450000180001 

Manda nos bo comprobante di pago via e-mail of via WhatsApp y nos lo entrega 
e documento nan corespondiente pa bo persona. 

Nos ta pidi nos clientenan pa sigui instruccion cu Gobierno di Aruba. 

MASHA DANKI PA E COOPERACION. 


We ! 



Eddie Oduber 

General Manager TDEA 

Lo mester evalua si ta bale la pena pa dreche 
of reemplase. 

Valero a haci un bon trabou pa flush tubonan y 
protege e partinan paden, pero e parti pafo ta 
keda peligro pa corosion cu mas tarda, mas e lo 
costa pa pone den uzo bek. 

A base di tur esaki, Eddie Oduber ta bisa cu e 
placa necesario pa drecha e refineria ta 10 mi- 
yon dolar y esaki ta solamente pa salvaguardia 
loke cu tin awor y ora haya operador nobo lo 
sigui cu e trabou cu lo core den par di miyones 
mas. 

Pa drecha e terminal (ex Wickland) y pariba, 
lo costa mas o menos 1.5 miyon. Dos tanki for 
di servicio cu ta core den 1.5 miyon, tin area pa 
haci limpi, fire water system, reefberth 2 pabou 
cu mester atende cune. 

En principio esaki lo costa 10 miyon dolar, pero 
ora haci un scope work por duna un suma ms 
exacto. 

Segun Eddie Oduber, tin 18 grupo cu a mustra 
interes grandi den e terminal, y algun den e 
refineria. 

Reynold Arends, Director interino di RDA a splica cu 

Varios facilidad di CITGO tabata den masha mal estado 



TAMBE a hiba palabra den e conferencia aki, Reynold Arends, 
kende ta CEO ad interim di Refineria di Aruba. Den su introduc- 
cion el a splica e structura di CITGO internacional y esun local y 
nan conexion cu otro. E compania local no ta cay directamente bou 
di e Holding di PDVSA cu t’e motibo cu nan no por brinda ayudo 
den e problemanan di CITGO na Aruba. 

E1 a splica tambe cu for di tempo cu CITGO a tuma over tin dos 
tanki cu nunca a uza pa motibo di nan estado. 

Di e otro tankinan den servicio, tin dos di nan cu tin un leak. Si 
tuma control over di terminal, por haya un tercer partner cu por 
haci mantencion di e tankinan cu awor no ta den uzo. 



Renny Arends 

Interim Managing Director RDA 



E1 a papia di e diferente posibilidadnan cu tabata existi durante e 
existencia di e relacion cu CITGO. 

Fin di februari mester a tuma e terminal, pasobra CITGO no taba- 
tin placa pa sigui e operacion y mester a haci’e pa sigura entrada 
di fuel pa avion y combustibel local. 

A haci evaluacion y a constata cu durante un yobida fuerte, Aruba 
a keda sin coriente. E emergencia a dura di diamars merdia te di- 
asabra. 

Den e due dilligence a constata con malo e waf ta. Hasta bolder y 
plataforma di e waf a cay den lama. 

A cuminsa pa lanta un compania, cu ta un dochtermaatschappij di 
RDA y Gobierno cu ta encarga su mes cu e proyecto di e terminal. 



ANUNCIO 

SETAR ta informa cu tur su oficinanan y 
teleshopnan lo ta sera: 

« diabierna 10 di april 2020 

* diasabra 11 di aprtl 2020 

* diafuna 1 3 di april 2020 

E Contact Center ta keda duna servklo, 
Pa cualkier pregunta por yama 114 of 
Whatsapp na 597-9999. 


'O/ SETAR 

Creando Conexton 

Hunto nos fe solucion 



E virus conoci como COVID19, esta e corona virus, a percura pa 
cambia nos custumber y manera di biba nos bida di forma repen- 
tino. Mundo henter a haya su mes obliga na adapta e sistema 
normal di biba. 

For di linea di Cuerpo Policial, e Alto Mando cu tin un stul den 
grupo di experto, ta wordo respalda pa un asina yama SGBO, 
cual ta para pa Staf Grootschalig en Bijzonder Optreden. 
Durante e prome dianan cu e ley a bin na vigor manera (Toque de 
Queda), miembronan di Cuerpo Policial a haya nan mes envolu- 
cra den varios disputa inecesario. Nos kier a enfatisa cu diferente 
incidente cu a tuma lugar ta uno preocupante. 

“Hunto nos t’e solucion”, t’e nomber den e proyecto. Hunto 
como pais nos lo tin cu pasa e momentonan dificil p’asina hunto 
nos por sali for di dje. Algun bario lo haya sorpresa di bo Amigo 
Polis. 

E meta principal ta pa nos por conecta hunto bek. Menos prob- 
lema, mas comprension, menos rabia pero mas union. Hunto nos 
por surpasa e momentonan mas dificil cu nos y mundialmente ta 
pasando den cu ta di e virus COVID-19. 

E proyecto aki no ta di Cuerpo Policial so. Mas bien e ta un colab- 
oracion conhunto cu ta wordo ehecuta pa KPA, pero cu ta wordo 
carga completamente dor di e Operationeel Team bou direccion 
di sr. Hermans di Bureau Rampenbestrijding. Tambe nos a ricibi 
ayudo boluntario. Nos ta desea di cuminsa na gradici den nomber 
di Bureau Rampenbestrijding, tanto Rotary Club of Aruba y tam- 
be Fast Delivery, pa nan colaboracion exepcional. 

Na momento cu a splica nan kico y con e proyecto aki lo bay ta, 
ambos a bay di acuerdo pa duna un man sin pensa dos biaha, pa- 
sobra nan tambe ta di opinion cu, Hunto nos t’e solucion! 

Ex Prome Minister Nelson Oduber: 

"Unda nos ta bay y con ta crea 
perspectiva sembrando fe y speransa? 


ANALISANDO tur locual ta ser treci dilanti tocante Corona Virus, esaki 
ta creando miedo, preocupacion, inseguridad y panico bao di nos pueblo. 
Demasiado noticia negati vo ta creando un situacion di impotencia comosifuera 
despues di e virus aki lo no tin economia, lo no tin trabao, ni entrada pa nos 
ningun. 

Cu e situacion ta dificil y cu salubridad publico, nos salud y proteccion mester 
tin tur prioridad ta un realidad cu mester atencion special, pero banda di yuda 
otro, cuida otro y salba bida nos mester percura con ta sigui despues. 

Mi ta realisa cu bringa un enemigo invisibel ta hopi duro mes, unda cu placa 
no por cumpra nos salud, pero nos no por biba mañan sin dje, asina ex-Prome 
Minister Nel Oduber a cuminza su mensahe. 

UN ECONOMIA DEPENDIENTE DI TURISMO 

E miedo di nos tur pa ser afecta cu e Corona Virus y e miedo pa muri tin 
nos tur practicamente paralisa. Economianan rond mundo lo conoce caidanan 
dramatico y te awe ningun experto por yuda pronostica con largo e pandemia 
aki lo por dura. 

Hecho ta cu ningun pais tabata prepara ni ekipa p’e enemigo aki. Cuanto 
tempo esaki lo por dura pa nos cu tin un economia asina dependiente di 
turismo? Ya caba ta sintiendo e efectonan dramatico di no ta drenta divisa ni 
pa Gobiemo ni entrada p’e comerciantenan y ni p’e trahadoman. Nos pais ta 
paralisa. 

Como cu nos ta un isla, nos desaroyo ta depende 100% di nos Aeropuerto y 
nos haf pa trece entradanan pa nos economia. Nos bisiña mas cerca ta lama. 
Pa nos por importa mester ta hopi cauteloso cu locual nos tin actualmente na 
divisa cu Nelson Oduber ta kere cu sigur por wanta 3 of hasta 6 luna, pero un 
periodo mas largo lo ta devastador. 

Si e mira con ainda ta gasta placa, segun e nan no ta consciente kico ta warda 
nos. 

GOBIERNO TA TREND SETTER DEN DESAROYO 

Den tempo dificil Gobiemo ta trend setter pa tur caminda den nos desaroyo 
di infrastructura y nos desaroyo turistico. Alabes cu nos lo mester tin placa pa 
proyectonan, pa cuminsa haci e proceso mas cortico y ehecuta nan mesora. 
Segun ex Prome Minister Nel Oduber, hasta si mester duna incentivo esaki 
mester ta posibel pa pone nos economia cuminsa lora atrobe. Locual cu nos 
tur mester crea ta cu nos lo por sali afo, si nos ta mas solidario pa cuida nos 
mes y otronan. 

Mientras Corona Virus tin nos tur yena cu preocupacion con nos tin cu sigui, 
ainda tin politiconan ta perdiendo tempo cu un contrato moribundo firma cu 
un compania spirito sin placa y cu nan a biba riba nos custia pa ni a ‘idle’ e 
refineria. 

Cera e capitulo mahos aki y ban busca otro cos, manera uzo di e terminal, 
reefbirth, tankinan na un momento cu si tin negoshi pa almacena petroleo, 
segun Nel Oduber. 



MESTER CUMINSA BIBA CU E REALIDAD 

E riesgo di por ser contamina cu e vims mester 
ser kita. Ban yuda baha e cantidad di hendenan 
afecta y keda cuida nos mes mas tanto posibel. 

E noticianan rond mundo ta creando mucho 
miedo cerca esnan cu tin trabao riba kico lo tin 
mañan pa nan, cu no lo tin trabao of si por tin un 
carera profesional ainda pa nan. 

E comerciante, si e ta sobrevivi e periodo aki? 
Nos hobennan cu tin casi 2 luna sin bay scol, con 
nos ta motiva nan cu nan mester sigui studia y 
con ta kita e preocupacion cu mañan lo no tin 
casi nada mas pa nan. Mester keda motiva nan cu 
sigui studia ta un medio casi imperativo pa subi 
e trapi den bida. Conocemento tambe tin su balor 
economico. 

Nos ta yegando un momento cu mester cuminsa 
biba cu e realidad cu nos tin un pandemia cu lo por 
afecta nos pais mas ainda, pero fuera di protega, 
cuida nos pueblo, mester cuminsa motiva nos 
hendenan pa ban bati cabes hunto con lo por sali 
afo. 

Si no tin sentido comun di responsabildad y 
solidarismo nos lo por pasa den hopi dificultad. 
Ta den nos tur nos man con ta sali afo y crea 
perspectiva cu despues di e virus aki lo tin e 
mañan pa nos tur, ex Prome Minister Nel Orlando 
Oduber a finalisa su mensahe. 

Varios persona deteni 
durante e prome ora di 
TdQ di dialuna anochi 



: -Mainta 

#1 Online 

PARTICIPACION IMPORTANTE 


En conexcion cu e situation actual di e Virus Covid-19 
nos di AWEMainta ta pidi cooperacion 
di nos clientenan, pa tuma contacto cu nos 
via nos e-mail nan; 
noticia @ awemainta.com 
toko @ awemainta.com. 

Sales via sales@awemainta.com. 

Of via nos telefoon; 583-1400. 

Tambe nos ta pidi cooperacion pa por haci tur pago 

via Online Banking. 

Pago nan por wordo haci via nos cuenta bancario di 

CMB # 22982600. 

Danki pa e cooperacion di semper. 




DIALUNA anochi durante e prome ora 
di TdQ, varios persona a wordo deteni. Por 
bisa na diferente parti di Aruba. 

Pa un dialuna anochi por bisa tog ta un poco 
halto. Un total di mas o menos 6 persona a 
keda deteni. 

E personanan aki si ta corecto manera a 
wordo anuncia, lo pasa nan anochi den un 
cel na Warda di Polis. 

Den oranan di mainta, nan lo wordo saca di 
cel y presenta cu e cargonan, manera e mil 
florin di boet cu mester wordo paga. 

Durante COVID 19 

KvK kier mira flexibilizacion di leynan laboral 



KAMER VAN KOOPHANDEL 
EN NIJVERHEID ARUBA 


Camara di Comercio y Industria (KvK) ta propone e 
siguiente cambionan wordo aproba mas pronto cu ta 
posibel den e Leynan Laboral di Aruba. 

Aruba ta wordo confronta cu un crisis economico severo 
pa motibo di e “lockdown” riba tur trafico aereo desde 
16 di maart 2020. 

Esaki ta trece cune un perdida di 10 miyon florin pa 
dia. Gobierno tambe a indica den su presupuesto revi- 
sa cu e caida economico por prevalece te cu fin di 2020. 
Dor di esaki mester tene na cuenta un total di 3.6 mil- 
jard florin na entrada p’e resto di e aña cu lo no por 
conta cune. 

Pa por mitiga e posibilidadnan pa un crisis social tuma 
lugar pa via di e crisis economico, e ta importante p’e 
Leynan Laboral bira mas flexibel. E ta crucial p’e du- 
nador di trabou ta tuma e decisionnan corecto y ta mas 
flexibel p’asina e daño cu sector di labor ta wordo con- 
fronta cune keda na un minimo. E siguiente puntonan 
por yuda yega n’esaki. 

1. Un peticion n’e Director di Directie Arbeid en Onder- 
zoek (DAO) pa por termina un acuerdo laboral cu un 
empleado cu, mirando cu nos ta tratando un situacion 
di ‘force Majeure’, pa por wordo procesa y aregla. Di e 
forma aki e negoshinan por krimp in den tempo cortico 
pa por sobrevivi e periodo nos dilanti. 


E decision di Gobierno pa no duna permiso pa por ter- 
mina un acuerdo laboral, tin como consecuencia cu e 
empleado tin cu wordo kita di trabou of wordo manda 
cas sin pago. 

Den un situacion caminda e empleadonan den un for- 
ma masal, dicidi pa hiba e negoshi Corte, lo causa cu e 
negoshi lo bay declara bancarota. Esaki lo causa mas 
daño na nos economia. 

Ni e empleado ni e dunador di trabou tin beneficio den 
un situacion caminda un negoshi tin cu cera y proba- 
blemente lo no habri su portanan mas. 

KvK ta opina cu lo maximo mester wordo haci pa por 
mantene e entidad registra na DEACI/KVK p’asina e 
reglanan permiti e negoshi por reactiva y brinda servi- 
cio realistico. 

2. Elimina articulo 1613 x lid 2 BWA. Esaki ta trece 
cune cu un dunador di trabou por tuma un empleado 
den servicio pa un tempo limita y renobabel. E ta im- 
portante mirando cu actualmente negoshinan no tin 
ningun garantia riba e viabilidad di nan negoshi. 
Alabes ta brinda e posibilidad pa negoshinan cu a 
krimp in durante e periodo di crisis pa por purba recu- 
pera den un forma flexibel y cu cautela. 

Si a caso ley no por haci posibel cu un empleado por 
drenta den servicio pa un tempo limita, e ora e recu- 
peracion economico lo bay tuma hopi mas tempo. 
Fuera di esey, dunadornan di trabou lo tuma un posi- 
cion mas cauteloso pa tuma empleadonan nobo den 
periodo di incertidumbre economico, si no tuma paso- 
nan pa flexibilisa e periodo y e intensidad di labor. 

Introduccion di flexibilidad laboral ta facilita recupera- 
cion economico. Di e forma aki, sector priva ta sigui 
riba e mes liña cu pais Aruba cu si tin acuerdonan lab- 
oral pa un periodo defini pa su empleadonan. Ta re- 
markabel cu Aruba ta unico pais den Reino cu e limita- 
cionnan aki cu ta aspectonan anticua, segun Camara 
di Comercio. 

Booshi Wever: 

No ta momento pa 
hunga victima dilanti 


Hulanda 
situacion di 

MUNDO henter ta pasando un 
periodo sin precedente. Mas cu 
nunca ta keda demostra con hopi 
nos ta depende di otro y cuanto nos 
mester di otro. Pero manera cos ta 
mustra, cu despues di e pandemia 
aki nos mundo lo no ta mescos mas, 
pues manera ta wordo bisa cu lo no 
ta “business as usual”. 

Tambe nos tin di realisa cu como 
pais chikito nos lo mester di e man 
di ayudo for di otro paisnan, y den 
e caso aki Hulanda lo ta parce 
esun mas logico. Nos tin di realisa 
tambe cu e yudansa aki sigur lo no 
ta sin condicion. 

Pero UPP a tuma nota si di un 
rumbo cu e discusion ta wordo 
hiba aki na Aruba, nos ta kere cu 
NO t’esun corecto. Esta, di tira cul- 
pa riba otro usando argumentonan 
cu den nos concepto no ta yuda 
resolve nos problemanan. Aki nos 
ta referi na e hecho cu Hulanda ta 
dispuesto pa yuda, pero e yudansa 
lo NO ta un “regaldo”. 

En berdad a base di articulo 36 di 
nos Statuut nos TUR, como parti di 
Reino, mester yuda otro. Hulanda 
como “madre patria” y esun cu su 
situacion economico ta mihó, obvi- 
amente t’e prome cu nos ta acerca 
pa e yudansa a base di articulo 36. 
Pero nos mester ta basta ingen- 
uo di kere cu Hulanda lo bay djis 
“schrijf uit” un “blanco cheque” p’e 
suma cu e.o. Aruba ta pidi. 

E skopmento contra Hulanda a 
cuminza ora Hulanda a declara 
cu e lo coopera, pero cu e ayudo lo 
no ta un “gift”. Nos por a lesa con 
algun miembro di e Parlamento 


uzando e 
coronavirus 

“nobo” ta usa argumentonan hopi 
fofo pa condena Hulanda. Ta men- 
ciona e.o. cu Hulanda ta dispuesto 
pa regala Italia y Spaña y nos no. 
Otro ta yama esaki abuso di poder. 
Deliberadamente ta desinforma 
pueblo atrobe. 

Hulanda a bisa hopi cla cu ta dis- 
puesto pa yuda e paisnan ey, pero 
e ayudo aki lo mester bay den un 
“Coronapot”, caminda tur miem- 
bro di e Comunidad Europeo lo 
mester participa y na unda regla- 
nan di CONTROL ta tuma lugar. 
Pues ey tampoco lo bira un “blanco 
cheque”. E reglanan aki ta poni den 
varios decreto na unda e reglanan 
di Good Governance ta vigente. 

Ta mas cu obvio cu exponentenan 
politico na Aruba ta asumi atrobe 
e rol di victima y ta polarisa, pa 
tapa cu Aruba mes no a y ni ta 
cumpliendo cu reglanan di Bon 
Gobernacion. Gobiernonan, siste- 
maticamente, a keda “stel uit” tu- 
mamento di accion concreto pa e.o. 
garantisa Good Governance. 

Den e momentonan dificil pa nos, 
Hulanda lo hunga un rol hopi 
importante. UPP no tin duda cu 
Hulanda lo ta dispuesto pa duna 
Aruba un man. Loke si nos mes- 
ter realisa cu for di 2014 Hulanda 
a mete den asuntonan interno di 
pais Aruba dor di e debilidad di e 
Gobierno di Aruba dirigi pa Mike 
Eman e tempo ey (AVPOR). 

Y MEP den oposicion tabata pidi 
pa bin cu solucionnan STRUC- 
TURAL y DURADERO pa nos fi- 
nanza publico! 



E tempo ey Parlamentarionan di MEP tam- 
be a insisti cu lo mester cuminsa na institui 
reglanan di Bon Gobernacion. Nos di UPP e 
tempo di “Ensure” a urgi na tur partidonan 
politico pa uni y asina den un bloke nacio- 
nal, hunto cu gremionan, atende cu Hulanda, 
despues cu nos yega na palabracionnan con- 
creto aki na Aruba prome. 

Pero, dicon Hobiernonan di AVPOR y PORED- 
mep den 6 aña no por a introduci e reglanan 
estricto di Good Governance? E contesta ta 
hopi cla. 

E politiconan den e Gobiernonan aki kier sigui 
derocha placa y no lo permiti pa nan mannan 
wordo mara. Si nos a percura pa HUNTO a 
goberna drechi, mescos cu paisnan civico si ta 
haci, awe e situacion lo ta otro. Ya caba nos lo 
por a fia placa na un interes abou y nos pais lo 
ta ser goberna drechi. Pero NO, nos kier sigui 
e.o.nombra hende den servicio di Gobierno, 
nos kier sigui otorga contractonan lucrativo 
na friends & family etc. etc. y awor e corona- 
virus a bin pa haci e situacion pio ainda. 

UPP ta kere cu situacion cu a presenta aki, 
mester sirbi como un “wake-up call” pa nos 
tur. Nos mester realisa cu a yega e momen- 
to pa nos “re-diseña” e rumbo cu nos kier pa 
nos pais Aruba bay! Esaki por wordo haci den 
un Dialogo Nacional cu representacion di tur 
sector aki na Aruba. Y aki ta unda cu mester 
cuminsa na introduci reglanan di Bon Gober- 
nacion pa MARA MAN DI E POLITICONAN. 
Pa di e manera aki tambe nos como BON 
ARUBIANONAN regla nos asuntonan “for 
once and for all”, mandando asina e señal cla 
y raspa pa Hulanda cu nos ta “take care” di 
nos mesun asuntonan. Nos mester stop di usa 
e coronavirus como un kapstok y hunga rol di 
victima, cu e speransa cu Hulanda lo cay sin 
mas pa nos. E bala ta den nos cancha awor, 
ban pone Aruba hunto “back on track”, Booshi 
Wever di UPP a duna di conoce. 

TUMANDO masha na serio e caso di COVID-19 
(Coronavirus) na Aruba y sigui cu recomenda- 
cionnan di Gobierno, gerencia di AWEMainta 
ta ofrece tur esnan cu kier sigui noticia, pa reg- 
istra pa recibi tur dia, sin mester di sali for di 
nan cas AWEMainta, GRATIS. Y asina ta keda 
altanto di loke ta pasa na Aruba y rond mundo. 

Ta pesey AWEMainta como e prome corant dig- 
ital tin e circulacion mas grandi. Bisando esaki, 
nifica cu tur esnan cu ta desea di pone nan ad- 
vertencia den AWEMainta, nan ta mas cu bon 
bini. Nos tin tarifanan masha economico, pa 
yudabo cu bo benta. 


Banda di e corant digital, tur hende por sigui e 
noticianan di AWEMainta riba nan website y 
tambe via nan facebook. 

Djies type www.awemainta.com 

Tur hende cu ta desea pa manda nan noticia 
y/of nan advertencia, por haci esaki mandando 
esaki na noticia@awemainta.com . 

Y asina lo yudabo keda den contacto cu tur per- 
sona cu abo ta desea. 

Laga AWEMainta t’e vehiculo di bo contac- 
tonan. 

Danki p’e confianza 
Gerencia di AWEMainta 

















































AWEMainta 


Diaranson, 8 April 2020 


Cu profundo dolor na nos curason pero agradecido na Dios di por a comparti 
tur añanan cu nos. Nos ta anuncia cu a bai sosega den brasa de señor, nos 

querido tata, welo, bisawelo, omo y primo: 



Ricardo Elino Winklaar 

Mihor conoci como "Cai" of "Papai" 

* 18 Augustus 1921 -fóApril 2020 


Na nomber di su: 


f Petra Alexandrina (Ale) Winklaar-Kelly 


Defunto esposa: 


Yuinan: fRichard y Jacky Mercera y famia 


Victor (Toko) y Ramona Winklaar y famia 
fNelson (Nel) y Yolanda Winklaary famia 
Heinrich (Tati) Winklaary famia 
Lativa (Tifa) Winklaary Janchi Broadbelt 
Richardina (Dinke) Chirino-Winklaar y Chioy famia 


Ayudantenan: Rosa, Gisela, Ira y Rob 

Nietonan, nietanan, bisanietonan, bisanietanan, primonan, primanan, swa, 
cuñanan, sobrinonan, subrinanan, ihanan, bisiñanan, amigonan, conocirnan, 
ex coleganan di Lago y schutterij, empleadonan y bon clientenan di Panaderia 
del Pueblo y Toko Dakota y demas famianan den exterior. 

Nos no lo ricibi bishita di condolencia na cas pa motibo di e situacion actual 
relaciona cu salud publico. Famia ta opta y informa cu lo tene e acto di entiero 
den seno familiar. Nos lo aprecia y ta ricibi condolencia via telefoon, whatsapp, 
facebooky via emai! na condolencia@winklaar.covn 

Winklaar Holding N.V 
Panaderia del Pueblo N.V 
Toko Dakota N.V 
Latif Apartments N.V 

Ta anuncia fayecimento 
di su fundador 

Ricardo Elino Winklaar 


Cu profundo dolor na nos curason pero agradecido na Dios di por a comparti 
tur añanan cu nos. Nos ta anuncia cu a bai sosega den brasa de señor, nos 

querido tata, welo, bisawelo, omo y primo: 

Ricardo Elino Winklaar 

Mihor conoci como "Cai" of "Papai" 

*18Augustus 1921 - fó April 2020 
Na nomber di su: 

Defunto esposa: t Petra Alexandrina (Ale) Winklaar-Kelly 

Yuinan: t Rjchard Y J ac ky Mercera y famia 

Victor (Toko) y Ramona Winklaary famia 
tNelson (Nel) y Yolanda Winklaar y famia 
Heinrich (Tati) Winklaary famia 
Lativa (Tifa) Winklaary Janchi Broadbelt 
Richardina (Dinke) Chirino-Winklaary Chioy famia 
Ayudantenan: Rosa, Gisela, Jra, Rob 

Nietonan, nietanan, bisanietonan, bisanietanan, primonan, primanan, swa, 
cuñanan, sobrinonan, subrinanan, ihanan, bisiñanan, amigonan, conocirnan, 
ex coleganan di Lago y schutterij, empleadonan y bon clientenan di Panaderia 
del Pueblo y Toko Dakota y demas famianan den exterior. 

Nos no lo ricibi bishita di condolencia na cas pa motibo di e situacion actual 
relaciona cu salud publico. Famia ta opta y informa cu lo tene e acto di entiero 
den seno familiar. Nos lo aprecia y ta ricibi condolencia via telefoon, whatsapp, 

facebook y via email na condolencia@winkIaar.com 








20 


AWEMainta 


Diaranson, 8 April 2020 


Conoce ken ta Cai Winklaar 

Pa: Viveca Wiersma 

Jong mi ta tin e honor di a conoce Cai Winklaar. 

Mi tabata bai skol secundario y ta tin gana di yuda y experiencia 
kico ta nifica traha na un lugar. 

Cai a ofrecemi pa yuda den panaderia den weekend y durante 
vakantie di skol. Den e periodo aki mi a siña 4 balor cerca Cai: - 
Responsabilidad - Apoyo - Confiansa - Bondad. 

Responsabilidad t’e prome balor. Cai tabata aprecia bo cumpli 
cu locual a pidi bo haci. Tambe propio iniciativa pa cumpli cu re- 
sponsabilidad.Cai a lagami yena pan den saco y organisa benta 
di pan y atende e caha. 

Apoyo semper Cai a duna ora bo bin cu ideanan nobo. Ideanan pa 
trabao ta welkom, pero ideanan pa forma bo mes tambe. 



Ta anuncia fayecimento di: 

Ricardo Elino Winklaar 

rriihor conoci como Cai o Papai 


Respectivamente Tata y Abuelo di nos Directornan 
Victor N. Winklaary Victor R. Winklaar 
y Suegro di Sucilla Gopal 

Cu Papai sosega na paz. 



Su regalonan den e apoyo tabata pa forma 
bo mes.mi tabata colecciona stampia.mi 
prome regalo di Cai ta un album pa colecci- 
ona stampia. Un tesoro grandi pami di hopi 
balor. Un inicio di tur mi coleccionan, hobby 
y aprecio pa cosnan chiquito cerca mi. 

Confiansa Cai a mustrami ora a pidimi un 
weekend keda na encargo di panaderia. 
Famia completa a bai dor un situacion in- 
espera Bonaire. Un familiar cu no por a bai 
a pasa un rato wak con a bai. Pami e con- 
fiansa duns tabata grandi y alabes e opor- 
tunidad pa por maneha un situacion asina 
mi so. 

Bondad ta Cai en persona. Bon pa tur cu 
tope aserque cu pregunta o ta pidi yudan- 
sa. Semper ta tuma yempo pa e otro. Bon 
humor alegre y un smile y wowonan cu ta 
briya. Social na fiesta y un goso na laman. 
Ta yenami cu hopi alegia di djies pensa riba 
Cai. 

6 April 2020 pa 5 or di mainta mi tabata 
pensa na cas riba Cai. Mi a pensa lo bira 
dificil awor pa socialisa cu Cai. Mi a bisa mi 
mes cu mi conforma den e bon momentonan 
cu mi a haña pa pasa cu Cai. Y tempo lo 
bisa si esey por ainda. 

Pa 7.45 mi yui ta informai cu Cai a bai laga- 
nos. 

Cai danki pa tabata parti di mi bida. 

Ministerio Publico a laga sa cu 

No ta permiti pa libertad di expresion resultó den instigamento 


A-Xm 

S2*- 


’Çumncd ^ome & fétema&vp 

GRADICIMENTO 


"Cerca Dios so mi alma ta na pas, 
ta di dj'E mi salbacion ta bin."Salmo 62:1 

Pa medio di esaki, yiunan y famia ta gradici tur esnan cu 
a manda nan palabranan di condolencia, consuelo y 
forsa via email, yamadanan telefonico y otro medianan 
social pa cu fayecemento di nos mama, abuela, 
tanta y ruman stima: 



Emma Angelica Kock - Craane 

Un danki special na su dokternan di cas, 
nan asistentenan y tur su ayudantenan na cas. 
Un danki na Royal Funeral Home pa nan servicio. 


Au*r. 

^otue £ 

Cu inmneso dolor na nos curason, 
nos ta anuncia fayecimneto di: 



Chon Sing Chin 

Mihor conoci como"John" 

Na edad di 92 anja 
*05 mei 1927 Kuching, Sarawak 
t06 april 2020 Aruba 


Na nomber di su: 

Esposa: 

Juliana Chin-Ho Sack Wa 
Yiunan: 

Dennis Chin y famia na Hulanda 

Jores Chin 

Willy Chin y famia 

Vivian Chin y famia na Miami 

Nieto y nietanan na Hulanda y na Merca: 

Jeannet, Daniel, Alicia, Genevieve,Tiffany, Patrick y 
Denna 

Bisiña y amigonan: 

Nel Krozendijky famia 
Cita Roosy famia 
Olindo Koolman y famia 

Y demas famia y amigonan hopi pa menshona 
Acto di despedida lo tuma lugar den seno familiar 


WILLEMSTAD - E medidanan cu 
Gobiérno a tuma pa por limitá e crisis di 
Covid-19 ta drástico. Esaki ta trece cuné 
cu tin hopi reaccion bou di e populacion, 
e.o. riba medionan social. Aki na Corsou 
nos ta biba den un democracia liber den 
cua en principio un y tur por papia y scirbi 
loke e ke. 

E derecho fundamental aki ta conocf 
como e derecho riba libertad di expresion. 
Sinembargo tin algun regla mará na 
ehercemento di e derecho aki. Un di e 


Ai^ra 

Salmo: 31-3 

Bo ta mi baranca,mi forti; Pasobra Bo ta fiel na bo 
nomber. Lo bo guia mi y pone mi sosega. 

Hesus mi amigo fiel 

Cu imenso tristesa pero conforme cu boluntad di Dios 
nos ta anuncia Fayecimento di nos querida mama: 



Sr Viuda Carmen Geerman Ras 

Mihorconoci como"Mamadoe" 

*04-11-1927 -tOI -04-2020 
Na nomber di su: 

Esposo: tVicente Geerman 

Yuinan: Maria Theresita (Sita) Geerman y famia 
Lizette A. Kock Geerman y Maximon Kock y famia 
Sharon M. Jacobino Geerman y Carlos (Jaico) Jacobino y famia 
Jessica M. A. Ras Geerman y Eric E. Ras y Famia 
Lourdes Yarzagaray Quant y Vincent Yarzagaray y famia 
Nietonan: Sharlyn M Croes y Jose Alberto 

Garcia Ortiz y famia ,Maureen Kock y yiunan,Sindy M. 
Croes Croes y Danilo Croes y famia,Liziene Kock y 
Rudmar Paesch y yiunan, Shardey M Koolman Croes y 
Lionel Koolman y yiunan, Shantal Flanegin Hijmering y 
Edgar J Flanegin y yiunan, Shanella Hijmering y Joshua 
Croes,JerickV. Ras y Cyrielle V Leito y yiu,Jason Hijmering 
y Daniella Rodriguez y yuinan,Jerssy J Ras,Shanae S. 
Jacobino,Jedric E. B. Ras 

Bisanietonan: Shemar E. Gordon y Gislainy Wouter 

y yui,Tshawn Gordon,Rudson Paesch,Carla Espinosa 
Matos,Lyon Koolman,Samantha Garcia Ortiz,lsabella 
Ras,Davina Croes,Emma Paesch,Justin Espinosa Matos, 
Jaizel Hijmering, Lizion Paesch, Ly-ann Koolman, Daniel 
Croes, Mia Flanegin, llan Ras, Azariah Hijmering. Amalia 
Kock 

Tatara nieta: Alayna Gordon 

Rumannan Stima: tAlexander(Ale) Ras y t Lica Ras 
Croes y famia, tSarah Ras y tVicento Geerman Ras y 
famia, tFelix Ras y Katrien Ras Leest y famia, tMinguelito 
Ras y Helena Ras Jansen y famia, tEfigenio (fifi) Ras, 
tElizabeth (Ana) Ras Kock y Louis Ismael Ras y famia 
Swa y cuñanan: Placido y Josefa Geerman, tKalindo y 
tCarmelita Geerman,Cado y Greta Geerman Farro, Felis 
Geerman y famia,Pauw y Rosa Geerman, Shito 
Geerman,Chichi y tAgrapino Rafini,t Juan Geerman y 
famia, t Chico Geerman. 

Sobrino y sobrinanan, primo y primanan, comer y 
compernan, Ihanan y bon bisiñanan 
Demas Famia: Ras, Geerman, Croes, Kock, Hijmering, 
Jacobino, Koolman, Boekhoudt, Everon, Lopez, Angela, 
Vrolijk, Seferina 


reglanan aki ta stipulá den artfculo 2:49 
di Código Penal, den cual ta stipulá 
instigamento (‘opruiing’) como un hecho 
castigabel. 

Instigamento ta nificá básicamente - 
pa den arena publico stimulá hende pa 
cometé un hecho castigabel contra di 
autoridad publico. 

Por lo tantu por calificá ponemento di 
mensahe riba Facebook of otro medio 
social den cua ta motivá otronan pa 
cometé un hecho castigabel contra di un 
autoridad publlico como instigamento y 
esaki ta un hecho castigabel. 


A^ra 

s p* - 

‘ Çtm&teU & (?netH4to*u} 


"Ki incontabel ta boobranan, Señor! 
Bo a traha nan tur cu sabiduria 
Tera ta yen di borikesa" 



Cu inmenso dolor nanoscurasonperoagradecido pa tur 
loke el a nifica pa nos, nos ta anunciafayecimentoines- 
pera di nos ruman, omo y primo 

Harold Patricio Damian 

24juni1956 - 28maart2020 

Na nomber di su: 

Mayornan: 
tRosendo Damian 
tOlinda Willems 
Rumannan: 

Robert Edwin Damian y famia 

Sandra Rosenda Vleeming-Damian y famia 

Elsa Maria Croes y famia 

Humphrey Damian y famia 

Betty Flanegin y famia 

Albert Flanegin y famia 

tThidaFlanegin y famia 

tWim Flanegin y famia 

Ruman di criansa: 

Timotheo Peña 
Tanta naCorsou: 

Johanita Willems 

Sobrino- y sobrinanan, primo- y primanan, amigo- y 
amiganan; 

Demas famia: Damian, Vleeming, Willems, Flanegin, 
Peña, Croes, Kock, Dabian, Albertsz, Maduro,Thiel, 
Wester,Tromp, Geerman, Wong,Toet, Krozendijk, 
Anthony, Geerman, Koolman, Dubero, de Cuba, 
Thielman, Angela 

Disculpanossi den nostristesanos por a lubida un of mas 
famia. 

Debi nae situacion actual, entiero lo tumaluga den seno 
familiar. 

Por mandacondolencia via 

mail(redamian@hotmail.com), whatsapp of yamadad- 
itelefon. 

Detencion pa maltrato, Polis no ta 
acepta ningun clase di intimidacion 



WILLEMSTAD - Diasabra 4 di april ultimo, Polis cum- 
pliendo cu su trabao pa atendé cu casonan di aglom- 
eracion di persona den cuadro di medidanan stipulá 
relacioná cu Covid-19, a bay den Kaya Meteorológico 
unda tabatin informacion di personanan riba caya. 

Na momento cu Polis tabata atendé cu e grupo di habi- 
tantenan aki, for di diferente direccion piedra y bóter a 
cuminsá cay riba e agentenan. 

Esey tabata motibo pa pidi Central di Polis refuerzo p’e 
unidat y mesora un cantidad grandi di unidad policial 
a subi riba Ser’i Papaya. 

Durante cu piedra y bóter tabata cay, un agente a keda 
heridá cu bóter na altura di su cabez y tabata necesario 
p’e a ricibi tratamentu médico na CMC. 

Despues cu e situacion tabata bou di control y cu tur 
habitante a bay paden, Polis a bandoná e bario. 

Un dia despues, tabata circulá un video di un hóben 
habitante di Ser’i Papaya, kende tabata apoyá y dis- 
frutá di e hecho cu Polis a keda tirá cu piedra y bóter y 
tambe tabata ecpresá su mes hopi sin respét contra di 
e agentenan. 

Continuando cu e investigacion, dialuna dia 6 di april 
2020 den oranan di atardi, despues di a plania un ac- 
cion, hunto cu Defensa Hulandes y KMar, a subi riba 
Ser’i Papaya pa atendé cu e situacion di aglomeracion 
den e bario y pa haci detencion di esun cu ta responsabel 


p’e maltrato di e agente, e djasabra anterior. 

Den Kaya Nubia a topa cu e hómber sospechoso 
C.S.M.L. di 20 aña di edad nace na Córsou kende ta- 
bata wórdo buscá aki, riba un crosser y a detené p’e 
maltrato ariba mencioná. 

E1 a keda presentá dilanti di un Fiscal auxiliar kende 
a ordená su encarcelamento pendiente di mas inves- 
tigacion. 

MENSAHE 

Cuerpo Polisial kier manda un mensahe hopi cla na 
tur ciudadano, cu bou di ningun circunstancia, no ta 
pérmiti ni aceptá faltamento cu reglanan establecé pa 
autoridadnan di nos pais. 

Tampoco ta aceptá ningun intento di óf intimidacion 
y mucho mas ainda faltamento di respét, obstruccion, 
violencia verbal, ni flsico, tampoco ningun forma di 
agresion contra agentenan policial óf otro cuerponan 
cu ta asisti Polis den e trabou di mantencion di órden 
publico. 

Polis lo no basilá na actua cu man duro contra tur es- 
nan cu no ta tene nan mes na instruccionnan cu Polis 
duna. Ta spera di comunidad cu tur ciudadano lo sigui 
e órdonan aki inmediatamente, cu ta den cuadro pa 
evitá plamamento di e vlrus. Polis lo sigui drenta tur 
bario aki na Córsou den tur libertad y lo sigui haci su 
trabou manera ley ta prescribi. 

E unico corant GRATIS 



Abona awo 

Manda un e-mail na: 
Noticia@awemainta.com 
y sKirbi e palabranan: “Ami Kier Abona ” 


LiKe nos riba facebooK 


Keda “up to date” ij MKe nos riba facebooK 
www.facebooK.com/awemainta 




Subi riba nos website 

www.awemainta.com 


AWEMainta completamente 

DIGITAL 



















Un situashon doloroso pa famianan 

No por tuma despedida 

di sernan keri' 


Dam di Onima i Koumati 



E foto aki ta saká ayera pa Mazarella Jansen, den kuadro di kaminatanan 
eksplorativo di Grupo Chantiwawa.. E ta mustra awa ainda den dam di e ante- 
rior plantashi Onima, ku den pasado, siendo propiedat di e komersiante Jos Hart, 
tabata produsi miles di patia pa aña, asta ku eksportashon pa Kórsou. Den fondo 
e seru Koumati ku su struktura uniko. 


USIBO kuyamada na e trahadó no afiliá 

Union di e klase trahadó 


KRALENDIJK - “E 
krisis aki a siña e klase 
trahadó un lés, esta kon 
vulnerabel e ta ora e no 
ta organisá. USIBO por 
bisa ku orguyo i satis- 
fakshon ku den e kompa- 
nianan kaminda e tra- 
hadó ta organisá den un 
sindikato a atendé e tra- 
hadónan ku réspét i a 
konsultá estrecho ku 
sindikato pa perkurá ku 
kosnan ta kana legal i na 
órdu i ku e derechonan di 
e trahadó a keda bon 
kuidá”. Esaki USIBO 


(Union Sindikal Boner- 
iano) ta trese dilanti den un 
komunikado. 

Sinembargo USIBO a 
komprondé tambe di kom- 
panianan kaminda e traha- 
dó no por a konta ku e 
protekshon aki, ya ku nan 
no ta afiliá na un sindikato. 
Spesialmente e trahadónan 
den sektor di turismo i 
komérsio, pero tambe den 
konstrukshon mester rea- 
lisá awor mas ku nunka ku 
nan mester drenta un 
sindikato. 

Di akuerdo ku USIBO, 


tempu ku ta bin ta suma- 
mente difisil i kompliká i 
ku ta un menasa real pa 
kupo di trabou. Awor ta e 
momentu apropiá. Por 
ehémpel USIBO ta sugeri 
pa traha un 'group-chat' 
i papia ku otro pa aserká 
un di e sindikatonan pa 
afiliá. 

Ta trata di e sindikato- 
nan ABVO, AFBVy FEDE- 
BON, BPWU, NAPB-BES, 
PWFC I SIMABO. Kada un 
di nan por splika kon i 
kiko mester pa un tra- 
hadó interesá afiliá. 



KARA BONERIANO 


Rignald Saragoza mihó konosi komo ‘pouwiro’ ta un 
hómber hopi alegre. Semper e ta kla pa hiba kombersashon 
ku hendenan. Apesar di su desabilidat e ta un persona 
kreativo i ábil ku su mannan. E gusta traha obra di man i 
pianta. Ántes e tabata traha produktonan di kueru dibestia 
manera tas i pótmóni. 


Pronóstikoditempu <fy 

Parsialmente nublá i predominantem 
Awe i mañan ta parsialmente nubla ■ picuu- 
minantemente seku. E temperatura máksimo lo 
ta aproksimadamente 32°C, e temperatura 
mmimo mas o ménos 27°C. E bientu ost ta 
moderá te basta fuerte, 4-5 Bft. 

Altura di ola: 1.0-1.5 m (4-6 pia) 

* Altura di ola válido pa laman grandi 
Durante e temporada di orkan, KNMI ta vigilá 
minusiosamente e Oséano Atlántiko den 
koperashon ku e National Hurricane Center 
(NHC). E pronóstiko mas resién ta disponibel via 
https: / / www.nhc.noaa.gov/ 
gtwo.php?basin=atlc&fdays=5 

Un situashon doloroso pa famianan 

No por tuma despedida 

di sernan keri 


KRALENDIJK - E afér di 
coronavirus, ku a haña 
dimenshonnan pandémiko, 
ta pone ku hopi hende no 
por tuma despedida di nan 
sernan keri ku muri riba un 
di e islanan ABC. Spesial- 
mente e dianan aki tin 
morto di personahenan 
konosi, manera Monchin 
Soliana, eks-politiko. E tin 
basta famia i amigu na 
Kórsou, ku no por biaha pa 
Boneiru pa tuma despedida 
di dje. 

Monchin Soliana ta djis 


un di e personanan konosi 
ku a fayesé i ku su entiero 
lo mester tuma lugá den 
sirkulo familiar, debi na e 
medidanan vigente rela- 
shoná ku coronavirus. Esa- 
ki siendo ku ta trata di un 
entiero ku sigur lo a hala 
hopi hende, tantu di Bonei- 
ru mes komo di otro 
islanan. 

Un otro persona konosi 
ku a fayesé e siman aki ta 
Cai Winklaar, tata di e kono- 
sido periodista Victor (Toko) 
Winklaar di e korant digi- 


tal AWEMAINTA. Cai a 
fayesé na Aruba yegando 
kasi 100 aña di edat. Bou 
di sirkunstansianan nor- 
mal hopi di su famianan na 
Boneiru, manera Saleh i 
Felix, lo a biaha pa Aruba 
pa asisti na su entiero. Pero 
medidanan tumá ta impedi 
esaki. 

Yoya Semeleer-Martijn 
tambe a fayesé na Aruba 
na edat di 100 aña. Su 
famianan ta di e bario Nort 
di Saliña, pero niun no por 
asisti. 


Arian de Wolff ta duna 

asistensia 


KRALENDIJK - Desde 
awe djamars Arian de Wolff 
lo ta presente den Rincon, 
pa asisri hende ku mester 
di un tiki yudansa ku 
skibimentu i yenamentu di 
formulario relashoná ku e 
medidanan di emergensha 
aktualmente na vigor. 
Tambe e lo yuda interpreta 
e dekreto di emergensha, 
areglonan ku ta bini di Den 
Haag, di SZW RCN, di OLB. 

Konsulta ta djamars 



10:00 - 12:00 i djaweps di 
10:00 - 12:00. De Wolff lo 
t'ei te ku momentu ku e 
krisis a pasa. Lo anunsiá 
despues presis na unda. 

E asistensia ta liber di 
gastu. Si tin hende ku un 
lugá adekuá, ku bon 
Internét i un printer óf ku 
por yuda por laga De Wolff 
sa. Su lema ta ku ningun 
hende mester kana su so 
den tempu aki. 


Outomobilistanan 
bai trankil 


KRALENDIJK - WEB Trabounan di manten- 
kambiando pipa di awa shon di pipa di awa ta 



tumando lugá riba Kaya 
Korona. 

Konsekuentemente trá- 
fiko ta poko slow i p’esei ta 
pidi tur outomobilista pa 
kore ku koutela. 

E trabounan ta den 
kuadro di renobashon di 
pipanan di awa rónt Bo- 
neiru ku WEB ta reali- 
sando. Kada tantu tempu 
mester kambia e pipanan 
komo parti di mantenshon. 

Un suplika na tur 
outomobilista ku ta trafiká 
den e área aki pa tene 
kuenta ku e situashon aki i 
nan velosidat. 


Doloroso ta e echo ku 
asta yunan bibá den ekste- 
rior no por asisti na entiero 
di nan tata óf mama. Pues 
nunka mas lo mira nan ser 
keri fisikamente. 


Na Hulanda mas i mas 
agensianan funerario ta 
sóru pa transmishonnan 
bibu di entiero. Asina tur 
hende por sigui tóg e des- 
pedida. 




sra Sortia 
Cicilia 

a kumpli un aña mas di 
bida. E la haña masha 
pabien di parti su 
yunan,ñetunan i tursu 
amigu i amiganan. 

Tur ta spera ku el a 
disfrutá di su dia. 
Hopi salu i bendishon. 




hiep hiep hoera pa Sonia Cicilia. 


J 


BOTINSET? 

Skritura:J uan 19:17-30 
"... "Mi tin set."" v.28 (BS) 

E tin mesterdi sierto kantidatdi awa pa e porfunshoná. 

Porehémpel: sodamentu eksesivo sakamentu, diarea 

i sangramentu ta kousa pérdida di likido di e kurpa. 

Un deshidratashon severo porkousa morto, si no atendé 
esaki na tempu. Si e kurpa ta falta awa, e ta falta bida; bo ta 
sinti set, débil, mariá i inkómodo, loke por hiba bo na un 
estado fisiko kritiko. Nos ta anhelá pa bebe algu ora ku nos 
tin set, e kurpa mes ta indiká ki ora e mesterdi likido. 

Ta usa lenguahe figurativo pa indiká otro tipo di deseo i 
nesesidatden un otro ámbito. Tin hende ta bisa ku nan tin 
setpa vengansa, den un situashon kaminda tin inhustisia ku 
ta kousa un sierto estado emoshonal. Tambe sa sinti setdi 
hustisia ora ku nan no haña loke, segun nan, nan tin derecho 
riba dje. Hesus tabata torturá i maltratá ku a lag'É soda hopi, 
pérdé sanger i agotá fisikamente. Siendo den e situashon 
aki, El a sklama pa awa pa baha Su set. Nan a dun’É un 
bibida, ku na lugá di baha Su set, a hasi Su situashon pió. 

Un situashon di angustia i desesperashon por bati na nos 
porta tambe, i asta den sierto momentu e situashon ta laga 
nos pensa ku no tin salida mas i ku esaki ta nos fin. Ora ku 
nos pasa den momentunan asina, laga nos spera semperku 
ta bai tin un salida. Ta bon pa nos krese den fe i speransa 
den Dios, sabiendo ku den Su tempu E ta sali na nos yudansa, 
no promé, ni despues. Den Su tempu eksakto E ta yena nos 
nesesidat. 

Laga nos bebe di e fuente berdadero, esta di Dios. 

J .Adarberto Martfnez, Republica Dominicana 

Señor, sasia mi set! 

Saká for di: Alimento Pa E Alma, un produkshon 
di Trans World Radio Bonaire. 

Eks-politiko i mandatario di Boneiru 


Monchin Soliana a 

baisosegá 



Monchin Soliana huntu ku Bói Antoin di Extra riba 
un Joto di archivo. E okashon na kua a saka efoto 
aki tabata kasamentu di Jopi i Rianne Abraham. 


KRALEDIJK - Salomon 
Gregorio Soliana, mihó 
konosf komo Monchin, a 
fayesé djadumingu. Ku tur 
rason por yamá Monchin e 
ultimo mohikano, un di e 
personanan ku a para na 
kuna di entrada di politika 
popular na Boneiru, ku e 
promé elekshonnan di 
Konseho Insular den 
dékada sinkuenta. No tin 
ningun mas politiko di e 
tempu ei na bida aworakf. 

Monchin (94) a nase 
komo yu di Antonio Abbas 
Kalof (Antonio Kaluf), un 
empresario sirio ku a 
establesé promé na Kórsou 
i despues na Boneiru, 
kaminda el a kasa ku 
Arnelia Soliana, yu di Pa 
Runchi i Ma Fita di Antriol 
Pabou. Monchin nunka a 
karga fam di su tata, 
tampoko den forma no 
ofisial, manera su ruman 
banda di tata Achie Felix si 
a hasi, esta 'zich noemende 
Kaluf. 

Politika 

Polftika a dominá bida di 
Monchin pa un periodo 
largu, pero reparti den dos 
periodo. Su karera polftiko 
a kuminsá na 1955, tempu 
ku el a aparesé riba lista di 
Partido Progresista Boner- 
iano Unf PPBU), dirigi pa 
Shon Bubu Booi i LD 
Gerhars, kende anterior- 
mente tabata huntu ku 
Julio Abraham den Partido 
Uni. 

Despues di elekshon di 
Konseho Insular na 1955 
Soliana a drenta Konseho 
Insular huntu ku Felipi 
Chirino, Nechi Crestian, 
Shon Chechi Hellmund- 
Boom, L.D. Gerharts, Julio 
Herrera, Ben Martis, 
Chonchi Sint Jago i Papa 
Snijder. Den e periodo ei e 
tabata diputado tambe. 

Den elekshon di Kon- 
seho Insular kuater aña 
despues Monchin no ta 
aparesé riba lista di PPBU 
mas. Pa un periodo di sigur 
20 aña no mira su kara 


mas riba lista den ningun 
partido. El a bandoná 
polftika den mesun tempu 
ku LD Gerharts i Shon 
Bubu Booi. 

Regreso 

Den dékada setenta 
Monchin Soliana ta regresá 
den polftika, pero e biaha 
aki den fila di Demokrat. E 
ta sali elegf tambe den 
Konseho Insular, huntu ku 
Franklin Crestian i Siegfried 
Pourier. Huntu nan a forma 
tambe den e tempu ei un 
triunfirato pa dirigi e 
partido aki, te na momentu 
ku Jopi Abraham na 1979 a 
tuma riendanan di e par- 
tido. 

Na 1983, despues di 14 
aña, ta bolbe gana elek- 
shon. Monchin Soliana ta 
bira diputado ku e tareanan 
di mas pisá, ekonomia i 
finansa. Su koleganan 
tabata Avelino Cecilia i 
Franklin Crestian. 

Soliana a haña su mes 
ku un situashon finansiero 
deplorabel di Teritorio Insu- 
lar di Boneiru, lagá atras pa 
UPB, e partido ku tabata 
den gobernashon promé 
Demokrat a gana. Na sierto 
momentu te asta no tabatin 
plaka mas pa paga per- 
sonal di gobiérnu. Soliana 
huntu ku Jopi Abraham, ku 
tabata traha den un asina 
yamá Stafburo, mester a 
buska solushonnan krea- 
tivo pa logra haña plaka pa 
paga trahadó, entre otro 
serka gobiérnu di Aruba. 

Den su karera politiko 
Monchin Soliana a okupá 
funshonnan polftiko na 
nivel sentral, na unda el a 
gosa di hopi apresio di parti 
su koleganan di Kórsou. 

Turismo 

Monchin Soliana a traha 
tambe na Ofisina di Tu- 
rismo den e periodo promé 
ku el a bira diputado na 
1983. Gobiérnu di UPB no 
a trata Monchin Soliana 
bunita den e tempu ei. El a 
sinta enbérdat na Ofisina di 


Turismo, pero no tabata 
embolbi'é masha den 
aktividatnan di promoshon 
turfstiko. 

Jenny Cratz, den pasado 
aktivo den turismo i tambe 
hefe di redakshon di La 
Prensa, a komentá: "Du- 
rante mi bishitanan na 
Boneiru, ku pa basta tempu 
a keda manera mi segundo 
kas, mi a konosé Monchin 
trahando pa desaroyo di su 
isla. Ora mi a bandoná 
mundu di turismo, di kua 
Boneiru tabata parti, mi 
tabata diskutf ku e gran 
polftiko aki, e prinsipionan 
di e lucha demokrátiko den 
kual su partido i mi partido 
tabata ankrá na Kórsou i 
Boneiru." 

Den e periodo ei Monchin 
Soilana, kisas e ta zona 
straño, tabata haña algun 
tarea kultural. Asina e 
tabata embolbi den Funda- 
shon Arte i Industria Bo- 
neriano, ku tabata manehá 
un tayer di artesania den e 
anterior Beatrixschool. 

Den dékada sesenta 
Monchin Soliana tabata 
aktivo den algun organi- 
sashon. Asina por mira su 
nómber na algun okashon 
komo miembro di direktiva 
di BVB - Bonaireaanse 
Voetbal Bond. E tabatin 
semper amor pa deporte. 

Komérsio 

Monchin Soliana, banda 
di su trabou komo ámtenar, 
tabata aktivo tambe den 
komérsio. E tabatin un 
tienda den e aktual Kaya 
Grandi ku el a heredá di su 
mama, Arnelia Abbas Kalof- 
Soliana. No mester lubidá 
ku Monchin su tata, Anto- 
nio Abbas Kalof, tabata un 
komersiante prominente 
riba e Boneiru di añanan 
binti i trinta kaba. 

E negoshi di Monchin 
tabata konosi komo El 
Globo i tambe Kaluf Trad- 
ing, pero den boka di pueblo 
yamá simplemente tienda di 
Monchin. Aki tabata bende 
entre otro artfkulo pa piska 


i tambe artfkulonan di 
deporte, manera bala di 
futból, vóliból, ténis, sapatu 
i kéts deportivo, manera 
Adidas. Tambe harpun i 
skopét di aire por a haña na 
tienda di Monchin. 

Te na edat haltu Mon- 
chin Soliana a keda aktivo 
den komérsio. Te tempu ku 
el a bula 85 aña ainda e 
tabata bende artikulonan 
di piskamentu ku e tabatin 
ainda den un lokal ku el a 
hur den Playa. 

Reakshon 

Tabatin vários reakshon 
riba facebook na momentu 
George Soliana, su yu 
hómber bibá na Boneiru, a 
anunsiá fayesimentu di su 
tata. 

George Curiel, kende a 
biba na Boneiru den déka- 
danan sesenta i setenta, a 
skirbi en konekshon ku 
morto di Monchin: "Nos t'ei 
i ta yega un momentu ku 
nos kada unu ta sigui nos 
kaminda. 

Moses mi amigu mi a 
konosé den vários faseta di 
bida, tantu aki na Kórsou 
komo na Boneiru. Nos a 
interkambiá pensamentu 
ku frekuensia i maske den 
e ultimo tempu nos no 
tabatin kontakto personal, 
kontinuamente mi tabata 
puntra p'e. Moses kontinuá 
Bo siguiente etapa di bida, 


suave, miéntras nos ta 
rekordábo." 

Anthony Godett, ku a 
konosé Monchin Soliana 
den gobernashon na nivel 
sentral, a deskribf Monchin 
Soliana komo "un gran per- 
sona". 

Desendientenan 

Monchin Soliana su 
esposa tabata Baby Solia- 
na-Maldonado, kende tin 
basta tempu kaba morto. 
For di e matrimonio a nase 
diferente yu ku a bira hopi 
konosi den e komunidat- 
nan di Boneiru i Kórsou. 

Paul Soliana (f) tabata 
periodista konosi na 
Kórsou. El a forma parti di 
redakshon di Extra, 
despues hefe di redakshon 
di 'Ultimo Notcia'. Su ultimo 
trabou den e sektor aki 
tabata na Z-86. 

Ernst Soliana (f) tabata 
konosido abogado. Huntu 
ku algun otro abogado e 
tabatin su mes bufete di 
abogado. 

Un yu muhé di Monchin, 
ku tambe a fayesé, tabata 
esposa di e konosido artista 
i eskritor Philip (Fifi) 
Rademaker. 

E yu di Monchin sinem- 
bargo ku a bira mas konosf 
sin duda ta George Soliana. 
El a bira gezaghebber di 
Boneiru, despues a traha 
tambe komo abogado. 

Riba e barkunan La Niña, La Pinta i Santa Maria tabatin krus, simbolisando 
religion katóliko romano. 


Yegada di Spañónan. 

E promé Indjannan ku kua 
oropeonan, den e kaso aki spañónan, a 
sera konosi na Boneiru tabata kou 
blachi. Esaki por dedusi for di 
deskripshonnan ku Amerigo Vespucci 
a duna den kartanan ku el a skirbi pa 
su amigu Piero deTomasso Soderini, 
kendetabata bibá na Florence, Italia. 

Vespucci, kende tambe tabata di e 
siudat italiano aki, a pone su mes na 
servisio di Spaña pa huntu ku Alonso 
de Ojeda,J uan de la Cosa i Bartholomé 
Roldan, realisá un biahe pa eksplorá 
kostanan di e kontinente suramerikano. 

Ketu bai tin diskushon ta kende 
realmente a yega Kórsou i Boneiru 
promé: Alonso de Ojeda óf Amerigo 
Vespucci? Echo ta ku nan a sali huntu 
fordi Spaña den un flota konsistiendo 
di vários barku. Pero na Golfo di Paria, 
ku ta un golfo situá na e desembokadura 
di e délta di Orinoco den Oséano 
Atlántiko, na e parti nortdi SurAmérika, 
nan lo a separá for di otro i kada un a 
sigui nan mes kaminda. Tin historiadó 
ta kere ku ora Vespucci a resultá na 
Boneiru i Kórsou na luna di séptémber 
1499 ya Alonso de Ojeda tabata na 
Española. 

Katóliko Romano 

E konkistadónan spañó tabata di e 
religion Katóliko Romano. Den 
ekspedishonnan despues ku Cristobal 
Colon a yega e kontinente aki na 1492 
a kuminsá inklui saserdotenan katóliko 
ku e meta pa nan komberti e Indjannan 
na katolisismo. 

E spañónan a pone un base chikitu 
na Kórsou, miéntras ku nan a forma un 
pueblo tambe ku nan a duna e nómber 
Rincon. Pero sigurdi e promé añanan 
di kolonisashon spañó di Boneiru no por 
nota masha aktividatdi katolisismo riba 


e isla aki. Pero ta hopi probabel ku 
tabatin pastor katóliko a bishitá e isla, 
biniendofordi Kórsou. 

Di e tempu ei ta hasi menshon di 
dos pastor katóliko ku a biba i traha na 
Kórsou algun tempu. Ta trata di Pastor 
Andres Blanco i Pastor Aquillar, ku 
tabata un saserdote portugues ku a biba 
solamente algun luna na Kórsou.Andres 
Blanco si a keda pa mas tempu, ta 
kalkulá dos aña. Mas aleu ta menshoná 
Pastor Antonio Merinjo ku a yega di 
bishitá Aruba huntu kuj uan deAmpués, 
faktor real di e islanan aki. 

Deportashon 

Na promé instante e spañónan ku a 
konkistá e islanan aki no a establesé 
nan mes denforma definitivo. Nantabata 
bai i bini e islanan aki. 

Na 1511 Alonso de Ojeda a haña 
enkargo pa kolonisá e área róntdi Golfo 
diVenezuela i Maracaibo, pero e tempu 
ei no a haña e tres islanan dilanti kosta, 
esta Aruba, Kórsou i Boneiru, sufisiente 
interesante pa kolonisá. 

E yu di Cristobal Colon, Diego Co- 
lon, pa e motibu aki tambe a pone e 
tres islanan aki riba e lista di 'lsla 
inutiles', pues islanan sin balor. Esaki 
a habri kaminda pa negoshantenan di 
katibu kuminsá yag riba e Indjannan. 
Pasobra tabatin mesterditrahadó den 
minanan di koper na Española (aktual 
Haiti i Republika Dominikano). 

Asina a sosodé na 1513 ku Diego 
Salazara haña e enkargo 'honrá’ pa kue 
tur habitante di e tres islanan aki i hiba 
nan Española, loke a sosodé tambe, 
segun porlesa den un karta kuj uan de 
Ampués a skirbi Rei Carlos I di Spaña. 
E karta aki ta data di 1526. 

De Ampués ta skirbi den e karta aki 
Diego Salazara kue dos mil indjan di 
Kórsou, Boneiru iAruba hiba Española. 


E sobrá indjannan a skonde den kueba 
i mondinan óf a hui bai tera firme, Ven- 
ezuela. 

Na momentu ku a nombra J uan de 
Ampués komofaktorrealdiEspañola, 
el a haña pronto 200 Indjan komo 
trahadó, bou di kua tambe un grupo di 
Indjan di Kórsou. Spesialmente bou di 
influensia di e pader katóliko 
Bartholomeus de las Casas, gobiérnu 
di Spaña, tantu na Spaña mes komo via 
su sede na Española, a resisti kontra e 
trato violento di e indjannan aki, ku 
práktikamente a dekai den sklabitut. 
J uan de Ampués ku plaser a duna un 
man pa stóp ku e yagmentu aki riba 
Indjan. 

Desde 1521 J uan de Ampues a 
kuminsá manda e indjannan bék. Den 
un di e ekspedishonnan ei el a manda 
tambe seis spañó pa instrui e indjannan 
den religion katóliko. 

Venezuela 

Manera a bini dilanti den e 
entreganan anterior, e eksploradónan 
spañó ku a konkistá Aruba, Kórsou i 
Boneiru, tabatin instrukshon di Spaña 
pa dediká atenshon na kristianisashon 
di e pueblonan indjan, esta pa komberti 
nan na katolisismo. 

Mientrastantutrabounan pa komberti 
Indjannan na kosta firme tabata tumando 
lugá den forma intensivo. 

J uan de Ampués, na kende Spaña a 
konfia atministrashon di e tres islanan 
aki i tambe parti di kosta di Venezuela, 
dia 15 di novémber 1528 a risibi asta un 
karta di Rei Carlos V di Spaña, den kua 
ta fi'é e islanan aki pa saka probecho 
fordi nan. Pero kosta di Coro no tabata 
inklui. Despues Rei di Spaña a pasa e 
área di Coro den konseshon na un famia 
bankero Welsers di Augsburg, Alemania. 


Obispu di Coro 

Mientrastantu a logra si hasi hopi 
indjan den e área di Coro katóliko 
romano. Asta a nombra un obispu di 
Coro, den persona di Rodrigo de 
Bastides, ku tabata sali hopi tambe na 
defensa di e indjannan di Kórsou,Aruba 
i Boneiru, ku un tal Diego Caballero kier 
a komberti den sambuyadó di perla. 

E obispu di Coro a haña instrukshon 
di Rei di Spaña pa sóru pa e indjannan 
di Kórsou haña nan propio misa. Den e 
tempu ei, pues promé mitardi siglo 16, 
e Spañó i tambe e pastornan na Kórsou 
tabatin un kas, pero ainda nan no tabatin 
un misa di piedra. 

Loke si a sóru p'e ta pa kristianisá, 
pa kuminsá, e indjannan di Kórsou, ku 
intenshon pa despues sigui pa Boneiru. 
Riba kada un di e tres islanan ABC 
tabata biba e tempu ei masoménos 200 
indjan. 

For di Española 

Ta probabel ku ta padernan 
fransiskano, ku tabata aktivo desde 
1515 na Española, a trese religion 
katóliko riba e islanan aki, despues di 
e trabou ku algun spañó, manera un tal 
Gonzalo Sevilla, a hasi. 

E obispu di Coro mestera mantené 
relashon ku Gran Manaure, e 'rei' di e 
indjannan di e region di Coro i tambe di 
e islanan ABC. Pero Gran Manaure a 
haña su mes den problema serio ku 
famia Welsers, ku tabatin komo uniko 
meta pa hasi negoshi di oro i tambe den 
katibu, den e kaso aki sklabisando e 
indjannan. 

G ran Manaure na un sierto momentu 
no pora hasi otro mas ku di hui bai suit 
den direkshon di e teritorionan di Apure 
i Orinoco. 

































Nos den ta Siman Santu. 
Kasi bo no ta ripará. Corona- 
virus a kambia tur kos. Ta 
inkreibel. Parse un soño, un 
mal soño, un pesadia. Pero ta 
realidat. Djadumingu di 
Rama a bai den kietut. 
Pastornan tabata kreativo si. 
Na porta di misa di Coromoto 
m'a ripará ku pastor Baak a 
pone un baki ku rama. M'a 
keda pa bai kue un par, pero 
banda di 4or di atardi e baki 
no tabat'ei mas. 

*** 

Tin di nos hendenan ta 
hopi malagradisidu. Merka 
kompará ku nos, ora ta trata 
di retiru di trahadó, ta hopi otro. 
Na Merka, segun mi ta 
komprondé, ta kita nan ta kita 
bo for di trabou. Manera den e 
kestion di coronavirus aki, si 
un kompania no tin entrada 
mas, no ta deha, nan ta 
manda bo kas. Asta e palabra 
'fire' pa retiru ta zona kruel. 
Anto Merka, pais asina grandi 
den mundu. 

Loke tambe ta resaltá den 
e pandemia aki di COVID-19 
óf coronavirus ta kon paisnan 
manera Merka i Hulanda, 
paisnan sivilisá, desaroyá i 
adelantá riba hopi tereno, a 
sufri gólpi. Esaki ta mustra ku 
kon fuerte i riku ku bo ta, tin 
forsanan hopi mas poderoso 
ku ta tumba bo. Entre otro 
forsanan di naturalesa, 
manera orkan, sunami, volkan 
etc. Tambe pues un pandemia 
manera COVID-19, ku ta sóru 
pa pone mundu riba su kabes. 

Djasabra awore programa 
di televishon Herensia ta 
kumpli 20 aña di eksistensia. 
Dia 11 di aprel 2000 e 
programa aki a bai pa promé 
bes den aire komo 'Herensia 
di Siglo 20' ku e ohochi di kasi 
90 aña e tempu aya J osem i 
J osé Thielman. Segun mi, e 
programanan ku a sigui den 
e luna di aprel ei i mei tabata 
ku MiguelAnthony i Maria Hart. 
*** 

Den kuminsamentu e 
programa tabata yama 'He- 
rensia di Siglo 20'. Si puntra 
mi, lo mi bisa ku Herensia 
tabata e obra di mas bunita i 
balioso ku m'a hasi den mi 
bida. Intenshonal-mente mi ta 
usa e palabra obra i no trabou. 
Boso sa di-kon? Pasobra 
nunka, nunka, m'a yega di 
kobra niun sén pa traha 
Herensia. M'a hasié ku amor i 
pashon, tambe ku plaser. Un 
parti grandi di e konosementu 
ku mi tin awor aki di historia, 
kultura i naturalesa m'a haña 
trahando Herensia. Mi ta 

gradisidu pa esei. 

*** 

EniTOllIAL 


Konsientisá pueblo riba mas kos! 


No tin duda ku tantu gobiérnu di Boneiru komo di Reino, 
atraves di RCN, ta hasiendo hopi esfuerso riba tereno di 
prevenshon di COVID-19. Nan ta hinkando hopi plaka den 
kampañanan di prevenshon, pa asina sigurá ku 
informashon ta yega den tur huki di komunidat. Nos ta 
kosechando te awor e frutanan, den sentido ku te ku awe 
no tin kaso di COVID-19 na Boneiru. Tur isla di Karibe 
Hulandes i Hulanda Karibense, ta solamente Boneiru i 
Saba te ainda ta liber di e maldito coronavirus. 

Sinembargo, meskos ku nos ta aploudi e kampañanan 
pa preveni COVID-19, nos ta sinti di otro banda falta di un 
kampaña di informashon pa mustra habitantenan di e isla 
aki ku nan mester kambia tambe nan komportashon i 
aktitutriba otro tereno tambe. Esta uso konsiente di plaka, 
di e rekurso finansiero ku nan tin, sea tiki óf hopi, pero ku 
ta asina importante pa vigilá i kontrolá bou di e 
sirkunstansianan aktual. 

Pata mas konkreto, mesterbai pokopoko ku sakamentu 
di plaka. No mester distribi plaka. Pasobra plaka ta bai 
bira skars. No lubidá ku un grupo grandi di e komunidat 
aki ta bai kobra 20% ménos di nan salario na fin di aprel 
aki. Kier men, si bo ta kustumbrá di risibi den bo man 
1.600 dóler por ehémpel, bo ta bai risibi 320 dóler ménos. 
Ta basta plaka ménos. 


Kisas tin hende no ta realisá esaki. Ora ku fin di luna 
yega, nan ta na kareda, siendo ku tur hende ta suponé di 
sa ku ta 80% di nan salario nan ta bai risibf. Ta masha 
dushi pa keda kas i kobra, pero tin un etikétdi preis mará 
na esaki. 

Normalmente kada siudadano ku ta bai kai den e 
areglo aki sa adelantá kaba ku nan ta bai haña ménos 
plaka. Pero konosiendo hopi bon mentalidat di hopi 
hende den e pueblo aki, no ta straña ku nétawor tin hende 
ta bai gasta di mas. Por mir'é tambe na algun snékbar, ku 
hopi akumulashon di hende. Stail di 'drinkend en etend 
ten onder'. 

Natural ku nos turta suponé di ta basta grandi pa realisá 
ku no por gasta plaka pa loko den e tempu difisil aki. 
Pero tóg hopi ta hasié. Kisas gobiérnu por duna un man i 
splika pueblo ku no por gasta plaka pa loko. Nos ta den 
krisis. 

Asta nos ta kere ku sindikatonan tambe mesteraktivá i 
laga tende nan bos. Kisas si sindikalistanan papia, nan 
por influensiá nan miembronan, e trahadó, mas mihó. 

Tin tarea di kas pa gobiérnu, sindikatonan, asta un 
instituto manera Fundashon pa Konsumidó i iglesianan. 
Nan tur mester asumf nan ról! 


Otro gran boneriano a bai sosega 

Cai a kai 


KRALENDIJK - Un otro 
gran boneriano na Aruba a 
fayesé den mardugá di 
ayera djaluna. Su yu Toko 
Winklaar, doño di e korant 
AWEMAINTA, a informá 
tokante fayesimentu di su 
tata Cai Winklaar. Cai tabata 
un veterano di guera i 
komersiante. E aña aki Cai 
lo a kumpli 100 aña di edat. 

Ricardo Elino Winklaar 
a nase na Boneiru. Su 
mama tabata di Antriol, su 
tata e konosido komer- 
siante libanes Antonio 
Cesin, skirbi tin biaha komo 
Sessine, Sasinne. Ta Anto- 
nio a interesá famia Saleh, 
famia bon konosi, bini 
Boneiru. Antonio Cecin 
tabata tio di Salma Cecin. 
Raymundo Saleh, yu di 
Antonio i Salma, a konta 
den e programa di tele- 
vishon Herensia ku Anto- 
nio tabata na Boneiru 
promé ku 1910 kaba. 

Jaime Saleh a bisa ku 
Antonio a yega Boneiru 
den tempu di régimen turko 
na Libano. Hopi libanes a 
bandoná nan pais den e 
tempu ei, moviendo pa tur 


parti di mundu. 

Antonio Cecin ta bai den 
historia komo e promé per- 
sona ku tabatin un outo 
permanente na Boneiru. E 
echo aki ta menshoná 
tambe den e buki 'Bonaire - 
Van Indianen' di Johan 
Hartog, kende a skribi ku 
na 1917 e outo aki a yega e 
isla. 

Aruba 

Cai Winklaar na edat 
hóben a resultá na Aruba, 
na unda el a keda biba te 
na su morto e siman aki. El 
a funda Panaderia del 
Pueblo den e bario Dakota. 
Famia Winklaar semper 
tabata hopi apresiá den e 
bario aki di Aruba. 

Cai Winklaar tabata un 
veterano di guera. Su 
pasado militar tabata bini 
kada bes dilanti. Durante 
Segundo Guera Mundial Cai 
a sirbi komo militar. Cai a 
haña rekonosimentu na 
Aruba na apertura di e 
museo di Schutterij na 
Aruba, akto ku tabata na 
enkargo di Prens Willem 
Alexander. 




Segun un informe ku a 
sali den e korant 'De Tele- 
graaf, Cai Winklaar tabata 
sumamente kontentu ku e 
rekonosimentu ku el a 
risibi, komo ku e tabata 
haña ku el a hunga un 
papel importante durante 
Segundo Guera Mundial na 
Aruba. 

Schutterij 

Cai Winklaar tabata 
korporal na 'Schutterij', na 
momentu ku dia 16 di 
februari 1942, un sup- 
marino aleman, bou di 
komando di Werner Har- 
tenstein, a realisá un atake 
sorpresivo riba e refineria 
di Lago. Ku un presishon 
mortal e supmarino aki a 
destrui na promé instante 
e ténkernan di petroli ku 
tabata riba laman entre 
Aruba i Venezuela. Hopi 
Boneriano a pérdé nan bida 
e anochi ei. Nan tabata na 
bordo di entre otro e 
ténkernan Pedernales, 
Oranjestad i San Nicolas. 

Cai i otronan no a ofresé 
nan mes boluntariamente 



pa defendé e parti aki di 
Reino Hulandes. E kos a bai 
den forma obligatorio. No 
tabatin otro alternativa. A 
yama nan pa medio di lei pa 
drenta servisio militar 
obligatorio pa defendé e 
islanan aki kontra eventual 
agreshon internashonal. 
Hopi di nan, komo kon- 
sekuensia di esaki, a haña 
despues un penshun hopi 
miserabel di Lago, ku 
tabata e doño di trabou mas 
grandi e tempu ei na Aruba. 

Harry Holten a fayesé ku 100 aña i 6 luna 

Otro grandi a bandoná mundu 


KRALENIJK - Harry 
Holten a fayesé na edat di 
100 aña i 6 luna na 
Hulanda. Holten a aportá 
enormemente na Boneiru 
den e periodo ku el a biba i 
traha riba e isla aki. P'esei 
no ta nada straño ku 
gobiérnu di Boneiru a 
nombr'é dia 6 di séptémber 
2004 komo siudadano di 
honor. Holten su profeshon 
ehersé na Boneiru tabata 
kabes di skol. 

Hendrikus Lodewijk 
Maria Holten (Harry) a 
nase dia 6 di séptémber 
1919 na Hulanda. Na 1951 
el sali pa Boneiru huntu ku 
su esposa Rikie i nan dos 
yunan Marianne (1949) i 
Ad (1950). 

Ambachtschool 

Harry Holten a bira 
kabes di skol tékniko di 
Boneiru, ku a bira konosi 
komo Ambachtschool. 

Holten a kuminsá ku su 
trabounan den un lokal den 
e anterior Brionkazerne, 
situá na loke tabata konosi 
e tempu aya komo Zout- 
pannenweg, awendia Bule- 
var Julio A. Abraham. Den 
e edifisio aki tabata esta- 
blesé skol básiko publiko 
bou di maneho di sr. Anne 
Aderlieste. 

No masha tempu des- 
pues a traha un skol 
tékniko na mesun Zout- 
pannenweg, pero na Playa 
Pariba. E edifisio t'ei ainda, 
fungiendo komo ofisina di 
Finansa. Te ku medio 1969 
Holten a traha komo kabes 
di Ambachtschool. 

Na 1969 Harry Holten a 


baha ku penshun i regresá 
Hulanda huntu ku su 
esposa i 7yu. Ellen, Joukje, 
Rikie i Jacinto a nase na 
Boneiru. Harry jr. a nase na 
Hulanda durante férlóf di 
su tata. 

Otro tarea 

Banda di su trabou komo 
direktor di Ambachtschool, 
Harry Holten tabatin mas 
tarea na Boneiru. Entre otro 
e tabata enkargá ku 
supervishon di ilumina- 
shon di kosta boneriano, 
esta e faronan. E mester a 
sóru pa reparashon di e 
faronan aki, tantu den 
tempu ku nan a operá ku 
faroline i komo despues ku 
gas. 

Tur atardi, den añanan 
sesenta ku e tornonan aki 
no tabata okupá mas pa 
hende, Harry Holten me- 
ster a kontrolá na distansia 
ku si nan tabata funshoná. 
Pa kontrolá Willemstoren, 
Spelonk, Punt Vierkant i 
Playa (Fort Oranje) di mes 
no tabata problema. Pero si 
e lus di torno di Ser'i 
Bentana. Holten mester a 
kore riba kaminda di tera 
deplorabel bai den direk- 
shon di Boka di Onima, for 
di unda e por a mira e lus 
di faro na Ser'i Bentana. 

Harry Holten a yega na 
un solushon pa e faro di 
Ser'i Bentana. El a deskubri 
den e bógt di plantashi 
Onima un baranka for di 
unda bo tabatin bista riba 
e lus di e faro aki. El a laga 
traha un trapi di sémént pa 
subi e baranka aki. Te awe 
e trapi aki t'ei. 




Harry Holten huntu ku suyu muhéMarianne dia ku el a kumpli lOO aña dia di 
séptémber 2019. 


Mas enkargo 
Añanan largu Harry 
Holten tabata enkargá ku 
sinetruk na Boneiru. E 
tabata pasa den barionan 
anochi pa drai sine riba 
pantayanan kreá na vários 
sitio riba murayanan di 
edifisio. Despues un otro 
maestro di skol, Van Hoppe, 
a sigui ku operashon di 
sinetruk. 

E vehikulo usá pa e meta 


aki tabata un ambulans 
bieu ku Holten a laga 
alumnonan di Ambacht- 
school mes transformá den 
sinetruk. Banda di sinetruk 
tabata usa e vehikulo aki 
komo un biblioteka mobil. 

E anochinan di sinetruk 
te awe a keda biba den me- 
moria di hendenan ku 
komo mucha a lanta ko- 
nosé Holten ku su sinetruk. 

Pueblo boneriano, spe- 


sialmente su eks-alumno- 
nan, semper a keda ku 
apresio i gratitut enorme pa 
Harry Holten. Tur ta papia 
bon di dje. I tabata for di e 
skina aki tambe a sali 
inisiativa pa proponé 
Holten pa bira siudadano di 
honor di e isla aki, loke a 
bira realidat dia 6 di 
séptémber 2004, pa 
kasualidat dia ku el a 
kumpli 83 aña di edat. 


Yoya Semeleer-Martijn (100) 

Boneriano di mas edat na Aruba 


KRALENDIJK 
Famianan a anunsiá ku 
Yoya Semeleer-Martijn a 
fayesé djasabra na edat di 
100 aña. E tabata viuda di 
Ermencio (Djo) Semeleer i 
nan a biba den Kaya Kasike, 
bario Nort di Saliña. Yoya a 
muri na edat di 100, loke a 
hasié te na su morto e 
boneriano di mas edat bibá 
riba e isla ei. 

Felipa Elogia Semeleer- 
Martijn a nase na Boneiru 
dia 13 di séptémber 1919 na 
Boneiru. El a kasa ku 
Ermencio (Djo) Semeleer. 
Nan tur dos pues hende di 
Nort di Saliña, Kunuku 
Bieu. 

Djo, meskos ku hopi 
hende hómber di su bario, 
a bai traha na refineria di 
Lago na Aruba. E persona 
ku tabata rekrutá e 
hendenan aki tabata Janchi 
Antoin, ku tambe tabata 


a fayesé 



traha na Lago i tabata haña 
enkargo pa buska trahadó, 
un parti grandi komo 
nabegante. 

Djo a sobrebibi atake di 
supmarino aleman riba e 
ténkernan formando parti 
di e 'Lake Fleet' di Lago e 
mardugá di dia 16 di 
februari 1942. Djo tabata un 
di e sobrebibientenan di Tia 
Juana durante e tragedia di 


16 di februari 1942. E 
tempu ei ya kaba por a 
konsiderá Djo komo un di e 
veteranonan di e 'Lake 
Fleet' di Lago. 

Na momentu ku Djo a 
baha ku penshun famia 
Semeleer a establesé na 
Boneiru. Djo a traha su kas 
na Kaya Kasike, na unda e 
tabatin un lugá pa drecha 
tayer di outo. Yoya mes a 
pasa e ultimo trinta aña na 
Aruba, na unda el a biba 
yega na 100 aña. 

Den su anunsio di morto 
a pone un teksto ku Yoya 
mes a laga tras. Un bunita 
teksto: "Yunan i mi famia 
grandi stimá, kórda e 
momentunan bunita ku mi 
a pasa ku boso riba e mun- 
du aki. Señor a yamami i mi 
mester bai serka mi 
Kreador. Laga mi rekuerdo- 
nan keda semper den boso 
kurason." 

Pashént di Saba transportá pa Boneiru 


KRALENDIJK 
Djadumingu ultimo a 
transportá un pashént di 
Saba ku air-ambulance pa 
Boneiru. A hiba e pashént 
aki, ku no tabatin señal ni 
sfntomanan di COVID-19 ku 
helikopter pa St. Eustatius, 
pa despues sigui pa 
Boneiru ku un Learjet 35A 


operá pa Medic Air. 

Saba Health Care Foun- 
dation a indiká ku ounke 
‘Sint Maarten Medical Cen- 
ter’ por i ta aseptá nan 
pashéntnan ainda, e 
kantidat i oumento di 
pashéntnan infektá pa 
COVTD-19 na Sint Maarten 
ta poko preokupante. Esaki 


a pone ku nan a opta pa 
manda e pashént pa 
Fundashon Mariadal, ku a 
ofresé pa asisti. 

Riba e fotonan huntu ku 


e relato aki por mira per- 
sonal médiko di ‘Oueen 
Beatrix Medical Centre’, 
aeropuerto, ambulans i e 
manager di aeropuerto di St 


Eustatius Ric Isarin. Tambe 
por mira e avion di Medic Air 
na Statia i e hélikópter ku a 
usa den e transporta di 
Saba pa Statia. 


FCB den 45 aña di eksistensia 

Di 150 pa 471 kas 




KRALENDIJK - Riba 31 
di desémber 2019 Funda- 
shon Cas Bonairiano, FCB, 
tabata poseé 471 kas, 9 
edifisio sosial i 11 edifisio 
óf espasio komersial. 2019 
tabata e aña tambe ku riba 
9 di séptémber, FCB a 
selebrá 45 aña di eksisten- 
sia. Den e 45 añanan akf e 
fundashon pa bibienda 
sosial a krese bira un 
organisashon ku ta pro- 
mové formashon i desa- 
royo di su miembronan pa 
asina nan por adaptá nan 
mes kontinuamente na e 
sirkunstansianan ku ta 
kambiando. I e trahadónan 
ta sinti nan mes na kas 
serka FCB, asina e relato 
anual 2019 di FCB ta 
konstatá. Segun e relato 
anual, ta un echo ku FCB 
komo e uniko fundashon 
di bibienda, a krea raisnan 
profundo den komunidat 
boneriano, den tur bario. A 
traves di añanan a logra 
hopi, pero ainda tin hopi 
kos ku mester sosodé i tin 
hopi reto na kaminda. 

Tur kos a kuminsá na 
1973 na momentu ku 
Hulanda, na momentu di 
flnansiá e promé 100 kas- 
nan di hur sosial na Bo- 
neiru, a pone komo kon- 



dishon ku mester lanta un 
fundashon di bibienda 
independiente pa manehá e 
kasnan aki. Kolegio Eheku- 
tivo su proposishon e 
tempu ei tabata pa enkargá 
e fundashon ku tur loke tin 
di aber ku bibienda popu- 
lar. Ademas mester a 
stimulá habitantenan pa 
traha nan propio kas, sóru 
pa konstrukshon di kasnan 
nobo i registrashon di 
buskadónan di bibienda. Lo 
a enkargá un sekshon 
tékniko den e fundashon ku 
desaroyo i guia di kon- 
strukshon di kasnan nobo, 
drechamentu i manten- 
shon. 

Asina Fundashon Cas 
Bonairiano a keda fundá 
riba 9 di séptémber 1974. Di 
1974 te 1978 e fundashon 


tabatin e promé 150 kas- 
nan bou di su maneho, 
miéntras ku e trabounan 
atministrativo tabata ser 
hasi dor di miembronan di 
direktiva i empleadonan di 
gobiérnu. Na 1978 a tuma 
e promé shete miembronan 
di personal den servisio. 

Banda di FCB tabatin 
Fundashon pa Kredito Bo- 
nairiano (FKB), un funda- 
shon filial di krédito di FCB 
ku tabata duna krédito na 
personanan ku tabata 
traha nan propio kas. FCB/ 
FKB despues di tempu 
tabatin alrededor di 35 
trahadó den servisio. Na 
2008 ta tuma lugá un reor- 
ganisashon den FCB/FKB 
ku konsekuensia ku a baha 
e kantidat di personal 
konsiderablemente. 


Mas hende lokal ta hasi uso 
di entrega na kas 


KRALENDIJK- Boneiru 
konosé e servisio di hasi 
entrega na kas via di ‘Din- 
ner in the box’. Pero awor 
ku tin medidanan pa evitá 
coronavirus, mas restorant 
ta hasi uso di e servisio aki 
pa sirbi nan klientenan. 

Hopi hende ta evitá di 
bai sinta na un restorant. 
Loke ta trese un krese- 
mentu di e kantidat di 
pedidonan serka e kom- 
panfa. Pa dia nan tin un 
subida di 15 pedido ékstra. 

Tambe tin e oportunidat 
pa trese kompras na kas di 
e kliente. Un servisio ku 
nan ta yama ‘Groceries in 
the box’. E kliente ta manda 
su lista di kompras via e- 
mail. Si hasi e pedido promé 
ku 12:00, e kliente ta risibf 
e produktonan mesun dia. 
Si e pedido ta hasf despues 
di 12:00, lo risibi esaki e 
siguiente dia. 

Segun e ménedjer, señor 
Peternella turistanan 
tabata hasi mas uso di e 
servisio di ‘Groceries in the 
box’. Pero awor den e era 


di coronavirus tin bastante 
hendenan lokal ku ta hasi 
nan kompras ‘online’. 

Tambe e ta bisa ku nan 
no tin problema pa kumpli 
ku tur e pedidonan ékstra 
mirando ku nan tin 11 
hende den servisio. Nan 
personal ta mantené ékstra 
medidanan di higiena. Sem- 
per nan tin handsanitizer 
huntu ku nan. Nan ta 
mantené un distansia di 
por lo ménos 2 meter i nan 
ta desinfektá despues di 
mishi ku sén késh óf 
mashin di swaip. 

©uáljt tempu bteu 



Monchin Soliana, kende a fayesé djadumingu, huntu ku 
Frans Booi i Lydia Alberto di Fundashon Arte i Industria 
Boneriano. 


Programanan di Bonaire.tv 

Telbo kanal 70 
Flamingo TV kanal 23 

Djamars 7 aprel 

12:00 Herensia: Ka'i Mamai na Bonaire parti 1 

13:00 Aki Boneiru: Spelonk 
14:00 Herensia: Maria Goretti Bewaarschool 

15:00 BAPA: J airo Evertsz 'Rinkon Boyz' i 

Roy Feliciana 


16:00 Herensia: HermenegildoJ acinto 'Buchi 

Hildo'Wijman 

17:00 Progrspesial: Homberdi Laman Parti 1 
18:00 Herensia: Hildegard 'Hilde' Moser 

19:00 BAPA: Bida DiAntes Na Magasina 

Di Rei 


20:00 Programa: Prayers & Intersession 

29:30 Programa: ApeldiOro 

21:00 Dokemental: di Washinton Park 
23:30 Puerto Latino: Luis Zárraga 

Tur mérdia 12'orta kuminsá un programashon nobo 
di 4 ora. E programashon aki ta ripiti pa 24:00. 




Aki por mira Monchin Soliana, momentu ku ei a risibi un grupo di mucha na 
Bestuurskantoor. 



Cai Winklaar, kende a fayesé djaluna mardugá, huntu ku su desendientenan. Pormira 
Toko Winklaar, doño di e korant AWEMAINTA. 


KOLOFÓN 

Editor Extra-Boneiru i Boneriano 

Bonaire Communication Services N.V. 

Kaya 1 rlanda# 12, Tel. 717-8482 

E-mail: extrabon@gmail.com 

Wépsait: www.extraboneiru.com 

Direktor-hefe 

Ludovico Nicolaas 

di redakshon 

786-7978 

Bói Antoin 

Ibi Piar (deporte) 

786-6818 

e-mail: 

786-0200 

b.antoin.extra@gmail.com 

Reportero- Fotógrafo 
Rincon 

Ko-direktor 

Shirley Martis 

785-3824/ 796-3824 

e-mail: 

shirleymartis2001@hotmail.com 

Crusita Thielman 

796-1236 

Aviso 

Davienuska janga 
avisobon@gmail.com 

Redakshon 

Papi Antoin 

Layout 

(redakshon final) 

Selular 700-0145 

Davienuska J anga 

Yair Hormechea 


MONCHI & TONCHI 

[M’a ripará ku hopi hende^ 

ta planta palu di bakoba 

banda di nan pos di W C. 
v > 

Awél si. E bakobanan ei ta 
yen di vitamina PAP. Óf nó?! 

J 


(ÉjLi) 

Despues di a tene rejeréndem 

Staf di BOPEC ta organisá su mes 


KRALENDIJK - Dja- 
biérné ultimo a tuma lugá 
riba insistensia di gerensia 
di BOPEC un referéndem pa 
determiná ku berdadera- 
mente e mayoria di e tra- 
hadó di staf a afiliá na e 
sindikato FEDEBON. Des- 
pues di e ultimo akshon na 
porta di BOPEC, trahadó- 
nan di staf di BOPEC a sinti 
e nesesidat pa nan organisá 
nan mes den un sindikato, 


KRALENDIJK - Den e 
simannan tras di lomba e 
tim multidisiplinario, kon- 
sistiendo di representante- 
nan di Kuerpo Polisial Hu- 
landa Karibense, e departa- 
mentu di Supervishon i 
Mantenshon di Entidat 
Publiko Boneiru i Konink- 
lijke Marechaussee, a 


mirando tur e inse- 
guridatnan ku tabata i te 
ainda ta reina na e planta 
di BOPEC. Den nan mayoria 
nan a afiliá na FEDEBON i 
manera lei ta preskribi via 
di mediadó di gobiérnu a 
pidi rekonosementu serka 
gerensia di BOPEC. 

Sinembargo gerensia a 
skohe pa pidi un referén- 
dem pa asina determiná ku 
enbérdat e mayoria di e 


kontrolá establesimentu- 
nan di horeka i bichnan riba 
aglomerashon. 

A bishitá 72 estable- 
simentu di horeka durante 
di e kontrol kaminda a urgi 
doño i bishitantenan pa 
apliká ‘social distancing’. 
Na establesimentunan di 
horeka kaminda no a tuma 


trahadónan di staf lo ta 
afiliá na e sindikato. Di e 44 
trahadónan ku tabatin 
derecho di voto 40 a hasi 
uzo di esaki. E resultado 
tabata ku 36 a vota pro 
FEDEBON, 3 voto a resultá 
inbálido, miéntras ku 
tabatin un voto kontra 
FEDEBON. 

Ku e resultado aki FE- 
DEBON ta e uniko repre- 
sentante di e trahadónan di 


medida pa hasi esaki po- 
sibel, e representante di 
Supervishon i Mantenshon 
a mustra kon pa hasi esaki. 

Durante e kontrol a sera 
un establesimentu komo 
ku un dia promé ya kaba e 
doño di e establesimentu a 
haña un atvertensia i e dia 
despues ainda no tabata 
kumpli ku e reglanan di e 
medida di emergensia vi- 
gente. 

E petishon urgente na 
tantu doño komo siuda- 
dano di Boneiru ta keda na 
vigor pa apliká ‘social dis- 
tancing’ mas tantu posibel 
na sitionan publiko i sino 
keda kas mas tantu posibel. 

Pa méldu situashonnan 
kaminda aglomerashon ta 
tuma lugá, por tuma kon- 
takto ku e departamentu di 
Supervishon i Mantenshon 
di Entidat Publiko Boneiru. 


staf di BOPEC ku lo bai mesa 
ku e gerensia pa negoshá e 
kondishonnan laboral di e 
grupo aki. 

USIBO kier felisitá e 36 
trahadónan ku a demon- 
strá kurashi, perseve- 
ransha i determinashon pa 
organisá nan mes. USIBO 
kier felisitá FEDEBON ku a 
mira e nesesidat pa duna 
un man pa sali na defensa 
di e trahadónan di staf di 
BOPEC i sigur den un 
tempu diffsil, kompliká i 
insigur ku e kompania ta 
pasando aden. 

USIBO ta spera ku e 8 
trahadónan di staf mas 
pronto posibel lo djóin e 
sindikato, duna nan aporte 
pa asina ora di negoshá 
kondishonnan por sirbi 
interes di tur trahadó di 
staf. USIBO ta spera tambe 
ku lo por tin un bon rela- 
shon di trabou entre FEDE- 


KRALENDIJK - E union 
sindikal di Boneiru, USIBO, 
ta konsiente ku e situa- 
shon aktual, relashoná ku 
coronavfrus, ta di krisis i 
mester kórda riba mañan. 
USIBO den un komunikado 
di prensa ta mustra ku nan 
a tuma nota kon gobiérnu 
a presentá medida di 
urgensia pa konsolidá kupo 
di trabou i duna alivio na e 
sektor empresarial ku mas 
a karga e konsekuen- 
sianan di e coronavfrus. 

USIBO a tuma nota 
tambe di un konsenso gen- 
eral entre e partnernan ku 
mester prepará tambe pa e 
temporada ku lo bin 
despues ku e krfsis aki 
mengua óf asta disparsé. 
Aki tambe e enfoke ta kon 
pa konsolidá kuponan di 
trabou, pero tambe kon ta 
pone ku nos ekonomia ta 
rekuperá for di e sla duru 
ku el a risibi. Al fin al kabo 
ta ku un ekonomia ku ta 
drei i ku ta krese, nos por 
logra mantené e kuponan 


BON i BPWU (e sindikato ku 
ta representá sobrá di e 
trahadónan di BOPEC). 

USIBO manera palabrá 
lo duna sosten i asistensia 
nesesario pa huntu pre- 
pará, pero tambe den un 
diálogo sano i konstruktivo 
ku gerensia di BOPEC, nos 
enfrentá e retonan nos 
dilanti. ‘Awor mas ku nun- 
ka e union di trahadónan 
di BOPEC i nan interes me- 
ster ta e guia den e tempu 
benidero. Liderato eksitoso 
bo ta rekonosé den tempu 
difisil. USIBO ta spera di 
haña koperashon nese- 
sario di tur aktor ku por ta 
di nifikashon pa un bon 
aserkamentu di e problemá- 
tika di BOPEC, ku a sirbi 
interes di e komunidat aki 
ya pa 45 aña largu, krean- 
do trabou i aportando na 
ekonomia di nos isla.” 


di trabou eksistente i hasta 
krea kuponan nobo. 

Den e konteksto aki 
Diálogo Sentral atraves di 
su vise presidente a bolbe 
manda un karta pa Den 
Haag. “Den e situashon 
eksepshonal aki Boneiru lo 
no por sin un sosten ékstra. 
Komo isla ku ta dependé di 
turismo 12’or a bati masha 
tempu. Mas ku nunka nos 
mester di otro i nos 

mester traha huntu 
kontinuamente.” 

Segun USIBO den nan 
komunikado, Diálogo 
Sentral lo hasi tur loke ta 
den su alkanse pa hunga 
un ról di mara partidonan 
huntu di akuerdo ku su 
meta, respetando natural- 
mente kada ken su respon- 
sabilidat. Diálogo Sentral ta 
konsiderá esaki komo un 
obligashon pa ku Boneiru i 
gobiérnu di Reino kual ta 
ekspresá e seriedat i 
urgensia di e situashon riba 
término largu. 



Kontrol riba reglanan di medida di emergensia 

Tim multidisiplinario a bishitá 
72 establesimentu 


USIBO ta konsiente 

Den krisis mester 
pensa riba mañan 

Pruebanan i éksamen na MBO 


Artes Piedras B.V. 


KRALENDIJK- Pa 
studiantenan ku tin di 
risibf nan diploma e aña 
eskolar akf, e éksamennan 
ta sigui mas tantu posibel. 
E studiantenan aki ta haña 
prioridat. Skol ta disidi riba 
e forma kon e éksamennan 
lo tuma lugá, teniendo na 
kuenta e reglanan di RIVM. 
Akinan por pensa riba por 
ehémpel éksamennan oral 
ku por tuma lugá digital, 
éksamennan ku por tuma 
lugá na e kompania di 
stazje óf na un otro lokali- 
dat. 

Den e siman di 20 pa 24 
di aprel e kandidatonan pa 
éksamen lo kuminsá ku (e 
preparashonnan) pa nan 
éksamen. Tur kandidato lo 
risibf informashon riba su 
adrés di e-mail di skol. E 
éksamennan práktiko i 
genériko lo tuma lugá den 
luna di mei. 

Formashon práktiko 


E stazjenan (formashon 
práktiko di ofishi) den e 
sistema BOL ta sigui, a 
ménos ku gobiérnu disidi 
otro (pa e sektor di hóreka) 
óf si e kompania di estudio 
mes para e aktividatnan i/ 
óf si nan no por sigui guia 
e studiante. E studiante tin 
e derecho pa temporal- 
mente no sigui un stazje di 
e sekshon di BOL, si tin 
indikashon ku esaki por 
resultá den un situashon di 
riesgo. E studiante mester 
hasi esaki na tur momentu 
den komunikashon ku skol. 
Skol ta keda guia e stu- 
diante, ku ta hasiendo su 
stazje, na distansia. 

Skol por disidi tambe pa 
den sierto sektornan 
desplasá e stazje di e ultimo 
periodo di e aña eskolar 
aki, pa e próksimo aña 
eskolar. Esaki por sosedé na 
momentu ku e no ta posibel 
pa ofresé studiantenan un 
bon lugá pa kore nan stazje. 


Inskripshon 

Tur hende ku ke ku- 
minsá na ougustus ku un 
estudio di mbo, normal- 
mente mester inskribf su 
mes pa mas tardá promé di 
aprel pa asina por tin 
derecho di atmishon na e 
estudio. A posponé e fecha 
di inskripshon aki por lo 
pronto ku un luna, pues te 
ku promé di mei. 

Por inskribf digital via 
www.mbobonaire.com. 
Despues di inskripshon lo 
risibi un formulario di 
atmishon ku mester yena i 
mandá bék digital promé ku 
e entrevista di atmishon 
tuma lugá. 

Dia 9 di mei MBO Bonei- 
ru lo tene un dia di atmi- 
shon. Riba e dia ei lo hiba e 
entrevistanan di atmishon 
ku dosentenan di e estudio, 
sea personalmente of digi- 
tal. 


ta buska 


Operator technische afdeling 

-mestertin MBO 2/5 aña eksperensia 

Pa mas informashon yama 


na tel. 717-9900 


GRADI S I MENTU 

Mama, yunan, rumannan i demas 
famia di nos kerido defuntu 

Erickson Izaak 
Adrianus Crestian 

mihó konosi komo "Sonny" 

kier a yama danki na tur famia, konosf 
i bisiñanan ku a kompañá nos na ora 
di entiero di nos defuntu stimá. Un 
danki na tur ku a manda flor, krans, mensahenan via 
medionan sosial i yamadanan telefóniko for di Boneiru, 
Kórsou, Aruba i Hulanda. Un danki spesial na Consuelo 
Memorial Boneiru, OliveTree Funeral Home Aruba, Ad 
Patres Funeral Aruba i kada un ku di un óf otro manera 
a kontribuf; nos ta apresiá boso envolvimentu pa ku 
entiero di nos kerido defuntu. 

Despues ta partisipá fecha i ora di misa pa deskanso 
di alma di nos defuntu. 



Bus di buki ta sigui operá 



E bus di buki, inisiativa di Fundashon Lesa i Skirbi, ta sigui operá. Komo ku skolnan ta será, debi na e problema di coronavirus, e bus 
no por bishitá skolnan riba e isla aki. Siman pasá e bus di buki a stashoná enfrente edifisio di FCB pa duna servisio na muchanan ku 
kier aJia buki. Esaki a sosodé teniendo kuenta ku regla di distansiamentu sosial ku ta vigente. 


.ASr 































hi 



Djamars 7 aprel 2020 


Djadumingu di Rama den tempu di virus 


Pader Clemente Sobrado cp 

“Su manisé e multitut grandi ku a bini pa Fiesta di Pésag, a tende 
ku Hesus tabata na kaminda pa Herusalém. E ora ei nan a kohe 
rama di palma i a sali pa bai kontra Hesus; nan tabata 
grita: ‘Hosana! Bendishoná ta esun ku ta bini den nómber di 
Señor!!” (Hn 12,12-16) 

Kada aña, riba e dia aki, kayanan tayena ku rama i proseshonnan. 
Kada aña, ta yena ku kantikanan i alabansa na Hesus ku ta bini, ku ke 
drenta den nos siudatnan i kurasonnan. 

E aña aki': 

Lo no tin proseshonnan, pasobra ta prohibi aglomerashon. 

Lo no tin proseshonnan, pasobra nos ta kore e riesgo di ku un ta 
kontaminá otro. 

E aña aki: 

Lo no resoná “Hosana” di bonbini na Hesus. 

Nos kayanan lo ta bashi i den silensio. 

Inkluso nos témpelnan lo ta bashi. 

Un enemigu invisibel ta sera nos i ta laga nos hui. 

Un enemigu invisibel ta sera nos boka i ta stroba nos na kanta. 

Un enemigu invisibel ta stroba nos zuai ku ramanan. 

No ta importá, Señor: 

Nos kurasonnan lo sigui habri na Bo yegada. 

Nos kurasonnan lo sigui kantando di alegria pa Bo yegada na e 
fiesta. 

Nos kurasonnan lo sigui rindiendo dilanti di Bo. 

Nos kurasonnan lo sigui gritando: “Bonbini, sea Señor”. 

Nos kurasonnan lo mantelnan habri p’asina ku Abo ta pasa i drfenta. 

E djadumingu ei tabata un fiesta pa Bo i pa e pueblo ku ta rekonosé 
Bo. 

E djadumingu aki no por laga di ta fiesta, tantu pa nos komo pa Bo 
Nos no ta selebr’é den kaya. 

Pero por selebrá fiestanan di Dios den kualkier lugá. 

Tambe den nos kasnan. 

Fiestanan di nos kurason habri na Bo, por ser selebrá den nos hogar. 

Nos lo no grita riba kaya, pero nos lo grita den nos mes. 

Nos lo no kanta den nos témpelnan, nos lo kanta den nos kurason. 
Nos lo no ofresé Bo ramanan, nos lo ofresé Bo invitashonnan di nos 
kurason. 

Nos lenganan lo no kanta pa Bo. 

Pero nos kurasonnan lo kanta. 


Nos sa ku e ta un entrada solém ku lo terminá den henter un Pashon. 

Pero tambe nos sa ku no ta tur kos lo terminá riba Krus, sino den e 
alegria Paskual di Bo Resurekshon. 

Nos sa ku situashon de kua nos ta biba ta un sorto di pashon pa nos. 

Pero nos tin e speransa gososo di ku e lo hiba nos na e Pasku di liberas- 
hon. 

Ku tur e pashon aki ta yuda nos na kambia nos kurasonnan. 

Ku e ta yuda nos na komprendé nos Pashon mihó. 

Ku e tayuda nos na komprendé Bo dianan di sufrimentu mihó. 

Pero ku e ta yuda nos na komprendé e alegrianan Paskual mihó. 

Djadumingu di Rama di e aña aki tin un paresido grandi na kua Hesus a 
biba: una meskla di alegria i di sufrimentu. 

Ku lo no tin Siman Santu e aña aki? 

Ken a bisa esaki? Klaru ku nos lo tin Siman Santu: 

Pasobra Hesus lo sigui prezu den nos tur ku ta será den kas. 

Pasobra Hesus lo ta sigui siendo kondená, den esnan ku kada dia ta 
kontaminá. 

Pasobra Hesus lo sigui ta krusifiká den kada un di esnan kontaminá. 

Pasobra Hesus lo biba su Pashon: 

Serka e médikonan ku ta entregá i riska, kada dia, nan bida, kuidando 
nos. 

Serka e enfermeronan i personal tékniko, ku ta atendé nos, ku ta kansá. 
Serka e polisnan i sóldánan ku ta kuida, kada dia, nos kayanan, sin sa 
kiko ta pasando den nan hogarnan. 

Serka kada un di nos ku no por Sali libremente riba kaya. 

Serka kada un di nos ku ta sufri e peliger di kontaminá otronan o ser 
kontaminá. 

Serka kada un di nos ku ta sinti manera sperando e sentensia. 

Hesus lo biba su Pashon den kada un di nos ku ke limpia e kara sodá di 
esun ku drumi riba kama tin keintura. 

Hesus lo biba su Pashon den kada un di e Cireneonan ku ta yuda otronan 
Hesus lo biba su Pashon den kada un di e rumannan ei ku ta kore tras di 
aeropuertonan sperando un “avion humanitario”. 

Klaro ku lo tin Siman Santu. 

Pero lo no tin un krusifiká so, sino lo tin hopi hende krusifiká. 

Pasobra e aña aki Hesus lo biba su Pashon den kada un di nos. 

Laga nos kuminsá e Siman santu aki, si no ta riba kaya, ku sea for di nos 
bentananan óf den e kalor di nos hogarnan. 

Aunke, esaki si, mi ta anunsiá boso: e sitata Djadumingu di Resureks- 
hon. 

Nos lo kantayen di hubilo e Aleluya Paskual di nos liberashon? 


Abo ta resultado di bo mes 


No kulpa ningun hende, 
nunka keha nada ni ningun 
hende, pasobra fundamen- 
talmente abo a hasi bo 
bida. 

Aseptá responsabilidat 
pa edifiká bo mes, i e 
balor pa akusá bo mes den 
frakaso, pa bolbe na 
kuminsá na koregiendo bo 
mes. Triunfo di e berdad- 
ero hende, ta surgi di shin- 
ishinan di eror. 

Nunka keha di e ambi- 
ente óf di esnan ku ta 
rondó di bo, tin esnan den 
bo mes ambiente a sa na 
vense. 

Sirkunstansianan ta bon 
óf malu segun boluntat i 


fortalesa di bo kurason; siña 
na komberti tur situashon difi- 
sil den un arma pa triunfá. 
No keha di bo pobresa, di bo 
salu óf di bo suerte, enfrentá 
ku balor i aseptá ku di un óf 
otro manera ta resultado di bo 
aktonan i e prueba ku bo 
mester gana. 

No amargá bo mes pa bo 
frakasonan, ni pone esak riba 
lomba di otronan, aseptá awor 
óf semper lo bo sigui hustifi- 
kando bo mes manera un 
mucha chiki, kórda ku kualki- 
er momento ta bon pa kuminsá, 
i ku ningun ta asina teribel pa 
renunsiá. 

Ya stóp di gaña bo mes, abo 
ta e kousa di bo mes, di bo 



tristesa, di bo nesesidat, di 
bo doló i di bo frakaso. 
Si abo tabata esun ignorante, 
esun iresponsabel, abo i uni- 
kamente abo, ningun hende lo 
por tabata pa bo. No lubidá 
ku kousa di bo presente di bo 
pasado, manera kousa di bo 
futuro ta bo presente. 


Siña di esnan fuerte, di es- 
nan tribi, imitá esnan balente, 
esnan enérgiko, e vensedó- 
nan, esnan ku situashonnan 
difisil no ta afektá, esnan ku 
lo vense apesar di tur kos. 
Pensa ménos riba bo proble- 
manan i mas riba bo trabou i 
bo problemanan sin aliento lo 
muri; siña na nase for di doló 
i hasi mas grandi ku esun mas 
grandi di bo opstákulonan. 
Mira bo mes den spil, 
kuminsá na ser sinsero ku bo 
mes, rekonosé bo mes pa bo 
boluntat, pa bo balor, i no pa 
bo debilidat pa hustifiká bo 
mes. 

Kórda ku denter di bo mes 
tin un Dios ku por hasi tur kos, 


konosiendo bo mes i lo bo ta 
liber i fuerte i lo bo laga di 
ta un marioneta di sirkunstan- 
sianan. 

Abo mes ta bo destino i 
niun hende por sustitui bo den 
konstrukshon di bo propio 
destino. 

Lanta ariba, mira mainta 
i respirá e lus di ourora, abo 
ta parti d e forsa di bida, lan- 
ta ariba, kana, move, disidi 
pa bo mes i lo bo triunfá den 
bida. 

Nunka pensa den suerte, 
pasobra suerte ta: preteksto 
di esnan frakasá. 

Si bo kai, lanta ariba, 
sakudi e stóf i sigui avansan- 
do. 

Preveni férkout, 
grip i e virus di corona 



Laba man 

Laba bo man bon 
durante 30 
sekónde ku 
skuma i awa. 



No mishi 

No mishi ku wowo, 
nanishi óf boka. Via 
e lugánan aki bo ta 
pega ku e malesa. 



Kubri 

Tapa bo boka i 
nanishi ora bo ta 
tosa óf nister ku un 
lensu di papel óf e 
doblá di bo élebog. 



Distansia 

Mantené un 
distansia di 
aloménos 1.5m 
di otro hende. 


Kiko ta vfrus di corona nobo/COVID-19? 

Tin un brote internashonal di COVID-19 (konosi tambe komo virus di corona nobo) na e 
momentunan aki. E virus por okashoná sintoma manera kentura, tosamentu i halamentu di 
rosea anshá. Den un kantidat di kaso limitá el a kondusi na infekshon mas serio, asta morto. 


Kontakto: 

Liña di informashon vfrus di corona 

^ 0800 1351 (grátis) 

+599 71 5 91 99 (P a yannada internashonal) 



OPENBAAR LICHAAM 

BONAIRE 

SAMENLEVING EN ZORG 



Esaki ta un mensahe di Departamento di Salubridat Publiko 















Den asuntu di coronaviriis 

Sostén pa gezaghebber 


Un foto kampion di Rossan 



Rossan Jansen ta un miembro klave di Grupo Eksploradó Chantiwawa. Tur 
djadumingu mainta tempran e grupo aki, bou di guia di Bói Antoin, ta bai na 
sitionan den naturalesa boneriano. E ekspedishonnan aki ta produsi Joto 
espektakular, manera esun aki di un kabritu bulando di baranka pa baranka na 
e seru Koumati. Rossan a reakshoná rápido pa saka e Joto kampion aki. Den 
Juturo e grupo ke tene un eksposishon di nan Jotonan di naturalesa boneriano. 


Ripitishon diferente 


KRALENDIJK - Awe 
djarason i mañan djaweps 
Bonaire.tv ta bai ripiti dife- 
rente Herensia di hende- 
nan ku a fayesé e dianan 
ku a pasa. Ta trata di Cai 
Winklaar i Reymundo 
(Rey) Raphaela ku a biba 
na Aruba, Harry Holten 
ku a muri na Hulanda na 
edat di 100 aña i e es- 
kritor/kontadó di kuenta 
Papa Baromeo di Kórsou. 

Na Aruba a fayesé Cai 
Winklaar djaluna mardu- 
gá. Cai tabata den e 
programa Herensia. Su 
programa ta ripiti komo 
promé awe djarason pa 
12or di mérdia na Bonai- 
re.tv ku diferente ripi- 


tishon e dianan ku ta sigui. 
Cai ta tata di e konosido 
periodista rubiano Toko 
Winklaar. 

Papa Baromeo a muri 
den fin di siman na Kórsou. 
El a yega di skirbi buki, 
pero mas konosi e tabata 
den ‘scouting’. Papa Baro- 
meo sa gusta konta kuenta. 
E dianan aki lo pasa tambe 
algun di su kuentanan na 
Bonaire.tv. Su Herensia ta 
kuminsá pasa awe djara- 
son pa 2or di atardi. 

Rey Raphaela a nase na 
Boneiru, bario Nikiboko. 
Rey a bai Kórsou, regresá 
Boneiru, pa finalmente 
resultá na Aruba, kaminda 
el a nabegá na bordo di 


Herensia 

ténkernan di Lago. Banda 
di su trabou el a dediká 
hopi tempu na muzik, to- 
kando diferente instru- 
mént. Su programa ta ku- 
minsá pasa djaweps 12or 
di mérdia. 

Harry Holten a traha 
na Boneiru te na 1969 
komo direktor di LTS 
(Ambacht-school) di 
Boneiru. E tabata enkargá 
ku diferente otro akti- 
vidat na Boneiru, debi na 
su abilidat tékniko. Na 
2004 a graba un progra- 
ma Herensia kuné. Su 
programa ta kuminsá 
pasa djaweps pa 2’or di 
atardi. 



KARA BONERIANO 


Franklin Dominico Antoin mihó konosi komo Boi, 
ta un persona ku semper tin bon humor i hopi 
Jleksibel. Komo direktor-heje e ta hopi dediká na 
su trabou, pero banda di esei tambe tin un amor 
grandi pa naturalesa i historia. Boi ta hopi stimá 
serka e pueblo Boneriano i spesialmente hende 
grandi. Normalmente Boi ta esun ku ta skirbi 
relato di e persona pa kara Boneriano,pero awe 
nos, su trahadónan ta skirbi p’é,ój manera el a 
yama nos 'Boi’s angels’. Nos ta bendishoná di tin 
un heje manera Boi ku ta duna nos oportunidat di 
sigui krese i siña mas di e trabou. Skirbi pa Davi i 
Velli. 


Readyfor 
your next job? 

For new great job 
opportunities, apply 
online or visit our office 



Klnfo@tempocaribbean.com 717 3011 




Dl NOS E TA 


ky- 


Q 


Pronóstiko 
di tempu 

Parsialmente 
te hopi nublá i 
seku. 

Awe i mañan ta parsial- 
mente te hopi nublá i 
seku. E temperatura 
máksimo lo ta aproksi- 
madamente 32°C, e 
temperatura minimo mas 
o ménos 27°C. E bientu 
ost ta moderá te basta 
fuerte, 4-5 Bft. 

Altura di ola: 1.0-1.5 m 
(4-6 pia) 

* Altura di ola válido pa 
laman grandi 

Sosten pa gezaghebber 


KRALENDIJK - Apesar 
ku den kuminsamentu 
algun hende tabata kritik’é 
riba facebook, gezaghebber 
Edison Rijna ta gosa di hopi 
sosten i simpatia den 
pueblo pa e forma kon e ta 
dirigi e situashon di 


kalamidat ku Boneiru ta 
pasando aden, relashoná 
ku COVID-19. Te na e 
momentu aki Boneiru, 
komo un dje poko islanan 
den Karibe, no a detektá e 
temibel coronavirus. 

Gezaghebber Rijna aye- 


ra tabatin otro mensahe 
relashoná ku e situashon 
na Boneiru relashoná ku 
coronavirus. E por a 
menshoná atrobe ku no tin 
kaso di coronavirus riba e 
isla, anke kada bes e ta 
splika ku e chéns ku e virus 


Papa Baromeo a fayesé 


KRALENDIJK - Carlos 
Pablo Baromeo, kariñosa- 
mente yamá Papa, a fayesé. 
Papa tabata kontadó di 
kuenta, tambe el a yega di 
publiká buki. El a yega 88 
aña di edat, nasé dia 3 di 


mart 1932 den e bario Santa 
Maria na Korsou. 

Papa Baromeo a bishitá 
skol básiko di Santa Maria, 
risibiendo lés serka surnan 
di Roosendaal i maestra- 
nan di skol. Den su tempu 


no tabatin frater na e skol 
aki. Despues el a bishitá 
‘ambachtschool’. El a traha 
na Shell. 

Papa tabata un persona 
ku hopi karisma, ademas 
ku un amor grandi pa 
‘scouting’. El a bira un 
konosido kontadó di kuenta 
na Kórsou, presentando 
den pasado na sentronan di 
bario, skol i otro aktividat- 
nan. 

E programa di televishon 
Herensia na mas ku un 
okashon a bishitá Papa 
Baromeo na su kas pa hasi 
grabashon di su kuenta- 
nan. E wiként aki na Tele- 
curacao lo pasa un entre- 
vista ku Papa Baromeo. 
Meskos lo sosodé na 
Bonaire.tv. 



Cu profundo dolor na nos curason pero agradecido na Dios di por a comparti tur 
añanan cu nos. 

Nos ta anunciá cu a bai sosegá den brasa de Señor, nos querido tata, welo, 
bisawelo, omo y primo: 

Ricardo Elino Winklaar 

Mihor conoci como "Cai" óf "Papai" 

* 18 Augustus 1921 - t6 April 2020 

Na nomber di su defunto 

esposa: tPetra Alexandrina (Ale) Winklaar-Kelly 

Yuinan: t Richard y J acky Mercera y famia 

Victor (Toko) y Ramona Winklaar y famia 
tNelson (Nel) y Yolanda Winklaar y famia 
Heinrich (Tati) Winklaar y famia 
Lativa (Tifa) Winklaar y J anchi Broadbelt 
Richardina (Dinke) Chirino-Winklaary Chioyfamia 

Nietonan, nietanan, bisanietonan, bisanietanan, primonan, primanan, swa, cuñanan, 
sobrinonan, subrinanan, ihanan, bisiñanan, amigonan, conocirnan, ex coleganan di 
Lago y schutterij, empleadonan y bon clientenan di Panaderia del Pueblo y Toko 
Dakota y demas famianan den exterior. 

Nos no lo ricibi bishita di condolencia na cas pa motibo di e situacion actual 
relaciona cu salud publico. 

Famia ta opta y informa cu lo tene e acto di entiero den seno familiar. 

Nos lo aprecia y ta ricibi condolencia via telefoon, whatsapp, facebook y via email 

na condolencia@winklaar.com 



por drenta ta sigui eksisti. 
Pero ta importante pa sigui 
atento. 

Loke Boneiru a hasi bon 
ta di kuminsá mesora ku 
medida i asina a gana tem- 
pu. Esaki a pone ku te ainda 
e isla ta liber di e virus. Un 
di e medidanan tabata pa 
sera entrada pa e isla, loke 
por tabata doloroso pa 
bonerianonan ku ke 
regresá nan isla, pero 
tabata medidanan nesesa- 
rio. Awor ta mira e resul- 
tado. 

Miéntras ku den kumin- 


samentu tabata kritiká i 
asta lastra e promé manda- 
tario riba media sosial, 
awor por ripará ku e 
situashon a bóltu i e ta 
risibiendo sosten i asta 
elogio pa e manera ku e ta 
atendé e situashon. 

Te ku ayera 7 di mart 
Boneiru no tabatin niun 
kaso di coronavirus. A tést 
26 persona i 68 persona ta 
den karentena. Riba e 
ultimo página di e edishon 
aki di BONERIANO tin e 
mensahe ku Gezaghebber 
Rijna a trese ayera tardi. 



www.extraboneiru.com 



ENTIDAT PUBLIKO 

BONEIRU 


PARTISIPASHON 



Konforme e dekreto di 3 di séptémber 2004, no. 
14 (AB.2004, no.25) ta prohibi pa tiendanan ta 
habri pa publiko riba Biérné Santu, Pasku di 
Resurekshon i Pasku di Nasementu. Bou di 
tienda konforme e dekreto aki no ta kai: 

a. botikanan, pa loke ta trata benta di 
remedi, 

b. tienda i negoshinan ku tin un pérmit a 
base di e ordenansa di bebida i horeca 
Bonaire di 18 di desémber 1991, no.5 
(A.B.1991, no.27); 

c. tienda nan establesé den óf ku ta 
pertenesé na hotélnan i tiendanan ku ta 
pertenesé na un airopuerto óf pómp di 
gasolin; 

d. tiendanan kaminda ta trata benta di 
prinsipalmente: 

1. artikulonan pa entiero; 

2. kombustibel i zeta pa motor i 
piesanan pa motor i vehikulonan; 

3. pan, lechi fresku, produktonan di 
lechi fresku, piska i karni fresku. 

Nos ta supliká pa tuma nota di esaki 


Gezaghebber, Sekretario Interino, 

E.E. Rijna G.van Arneman 


t&eó&neréw k&nietuMncU- nciuhcJeóa, o kuJttuha, 

Mayornan ta tuma coronavirus na serio 

Parkenan di rekreo ta bashi 



KRALENDIJK - Por mira 
ku mayornan ta tuma e 
menasa di coronavirus na 
serio. Aunke skolnan ta 
será, na tóg no ta mira 
gruponan di mucha 
hasiendo uso di nos 
parkenan. Un di medidanan 
pa evitá plamamentu di 
coronavirus ta pa evitá 
grupo di hende. 

Miéntras ku tin adulto ta 
purba tóg di forma grupo na 
snéknan riba e isla, 
poniendo ku polis i 
funshonarionan di Toezicht 
«St Handhaving mester hala 
nan atenshon, muchanan sf 
ta komportá. Nan no ta 
aglomerá. 

Reporteronan di Extra e 


siman aki a kore rónt i a moveshon di mucha ta hopi 
ripará ku parkenan na ketu e dianan aki. Parkenan 
unda sa tin normalmente ta blo bashi. 


Harry Holten a haña bunita entiero 






Harry Holten a haña un bunita entiero ayera na Hulanda, na unda el afayesé 
na edat di 100 aña. Debi na medidanan relashoná ku COVID-19, e entiero no 
tabata hábri pa tur hende. Pero via sistema di ‘streaming’ por a sigui esaki. 
Fotonan ta mustra imágen di e entiero, na unda diferente persona, yunan i un 
nietu, a hiba palabra. 


UN SUPSTITUTO 

Skritura:J uan 19:14-42 

"Aworna e lugá kaminda El a wórdu krusifiká tabatin un 
hófi; i den e hófi tabatin un tumba nobo ...”v.41 (BS) 

Permiti mi komparti ku bo e notisia di bida eterno.Ta bérdat 
ku morto ta inevitabel, pero nos mestersa tambe ku 
Dios a proveé un Supstituto, Un ku a duna Su bida na 
lugá di e pekadó. 

Kaminda ku Hesus a muri, tabatin un hófi i ei nan a dera 
nos Salbador, nos segundoAdam. E proméAdam a muri den 
hófi di Eden, pero e tabata saká ekspulsá di e hófi. Ma e di 
dos, e Yu di Dios, a muri den hófi di Golgota. Su morto i 
resurekshon ta pa duna bida. 

Despues di tres dia El a resusitá, pa asina nos portin 
salbashon; Dios a lant’É fordi morto pa nos porta hustifiká. 

Tabata den un hófi ku e proméAdam a sembra e simia ku 
a kousa morto; asina ku aki tambe den un hófi, e simia ku ta 
duna hopi fruta pa bida eterno tabata sembrá. 

Kristutabata derá den un grafkaminda ningun otro hende 
tabata derá promé, esaki pa kita tur duda ku ta É, i no un 
otro, ta Esun Kende a muri pa pordon di nos pikánan.Tambe 
El a resusitá pa nos portin hustifikashon kompleto, despues 
El a subi na shelu iaworta sintá na e man drechi di DiosTata 
komo nos Sumosaserdote. 

E ta ofresiendo salbashon na turhende ku biniserka Dios 
pa medio di djE, i E ta intersedé pa nan. 

Francisco Pintos, Paraguay 

E pipita di trigo no ta produsi nada, si e no kai den 
Señor, sasia mi set! tera i muri. Si e muri, e ta duna un 
kosecha grandi! 

Saká for di: Alimento Pa E Alma, un produkshon 
di Trans World Radio Bonaire. 

Bishita den anochi 

Den e anochi di djaweps pa djabiérné 
pasá ei a pasa mi un kos prét, ku mi no 
porkeda sin komparti ku boso. Promé 
mi ta konta boso kon el a pasa i 
despues mi ta konta boso kon e no a 
pasa. Óf kon e no a pasa i kon el a 
pasa. Hopi interesante. 

Bishita den anochi 

Tabata masoménos mitardidiesdos 
di anochi ku m'a spiérta pa bai pishi. 
Hende néchi ta bisa uriná óf 
simplemente ku nan a bai WC óf, mas 
néchi ainda, ku nan a bai baño. M'a 
drumi tempran e anochi ei. Durante 
pishimentu óf urinamentu, dependé ku 
si bo ta hende néchi óf hende no néchi, 
m'a mira dordi bentana baño un outo 
kore drenta mi kurá di kas. E lus 
grandinan dje vehikulo a paga, esnan 
chikitu a keda sendé. Mi por a tende 
zonido di e motor. Glasnan di e outo 
tabata skur, pues mi no por a mira 
paden. Un situashon sospechoso. 

Di mes mi no a konfia e kos i a dal 
den mi kabes pa yama mi besiña Arturo 
na telefón pa yudansa. Bo no por sa 
nunka. Pero despues di para pensa un 
ratu, m'a disidi di tuma kurashi pa sali 
enfrentá e hendenan den e vehikulo, stail 
di kon ku para keda. 

Beibi malu 

M'a habri porta di kas i kana bai 
den direkshon di e vehikulo koló manera 
krém (no lubidá ku mi ta siegu pa koló). 
P romé ku m'a yega na e outo dos hende 
a baha. Fordi dilanti un señora di riba 
setenta kaba, miéntras ku fo'i patras un 
dama hóben di masoménos un 25 pa 
30 aña asina ku un beibi den su brasa. 

E señora di mas edat a tuma 
palabra: "Mi nietu ta malu Bói. Hopi 
malu. Nos no sa kiko hasi. E tin kentura 
pisá. Nos sa tende Bói papia na radio 
den Beku tokante kuranderia. Nos a 
pensa ku Dios sa Bói no por yuda mi 
nietu. Kisas hum'é ku pipa óf sigá." 


Fo’i Vila 

Maria Goretti 


Teksto: Bói Antoin 


E mama mes noa papia masha. Mi 
a wak e yuchi, ku enbérdat no tabata 
mustra masha bon. M'a puntra e mama 
dikon e no a bai serka Raymunda pa 
lag'é hala e yu. Óf bai HAP 
(Huisartsenpost)? El a bisa mi ku debf 
na coronavfrus nan no kiera lag'é drenta 
ku su yu na HAP. I nan no kier a 
molestiá Raymunda na e ora latei. Ku 
nan rason. Raymunda a kaba di hasi 
80 aña i mester di su soño. 

Nan tabata ke pa mi bai ku nan, pa 
asina komo periodista (skirbidó di 
korant) influensiá e hendenan na HAP 
pa atendé e kriatura. E mama: "Si nan 
mira menerBói kisas nan ta laga dókter 
mira mi yu." 

Mi tabata yen di soño. Ademas mi 
no ke usa óf malusá mi funshon di 
skirbidó di korantpa bai pone preshon 
riba niun hende. M'a bisa nan pa bai 
purba un biaha mas na HAP, bisa ku 
nan a bini serka mi. "Porusa mi nómber 
libremente. Si no logra, yama mi na 
telefón i mi ta bini HAP e ora ei ku 
kámara pa reportá kon hendenan na 
HAP no ke mira un beibi ku ta hopi 
malu." 

Nan a komprondé mi punto di bista i 
a bai. Ami a bai drumi bék pa soña ku e 
angelnan di shelu, deseando ku e 
yamada ei nunka lo drenta. 

Yamada 


pa kompartié ku mas hende. Mi a pon'é 
tambe riba facebook i a haña basta 
reakshon. 

Siman Santu 

Nos ta den Siman Santu. 
Normalmente den e siman aki tin hopi 
moveshon banda di mi kas, na Misa di 
Coromoto, atministrá e ultimo añanan 
pa pader Baak, kuminsando ku 
Djadumingu di Rama. 

E dianan aki mi pensamentunan a 
bai den mi añanan di infansia. Mi ta 




• «*>• v'* ■ vr.v fy. 


Nét m'a pega soño telefón ta zona. 
Bon mirá no telefón, sino mi téblet. Un 
yamada ta drenta via facebook messen- 
ger, spiérta mi fo'i soño, nét na momentu 
ku m'a kuminsá mira e promé angelnan 
den mi soño. At'é, m'a pensa. mi 
bishitantenan a haña problema na HAP 
i nan ta yamami pa yudansa. 

M'a kontestá e yamada.Tabata binti 
pa un di mei anochi. "Kon bai Papa?" 
Tabata Sebel mi yu. Turdia mi ta risibi 
un videocall riba facebook messenger 
di dje. Kon bini el a yama mi den e 
oranan ei? Pasobra el a kere ku mi 
tabata ainda aktivo riba kómpiuter. E 
kiér sa ku el a mira mi pone algu riba 
mi kuenta di facebook na e momentu 
ei. Sebel a kiboká su mes e biaha. E 
ultimo kos ku m'a post tabata for di 
anochi mitardi shete. 

Soño 

Tur loke m'a skirbi ariba aki tabata 
un soño. Mi ta soña hopi. E parti di 
yamada di Sebel si ta realidat. Esei a 
pasa. Enbérdatel a yama mi e ora no 
kristian di binti pa un ei. M'a kont'é e 
soño. E na harimentu, ami na harimentu. 
"Ainó Papa!" 

Sebel sa ku mi ta soña hopi. Dianan 
ku e ta ku fakansi serka mi, mainta ora 
ku nos lanta, mi sa kont'é mi soñonan. 
E ta gosa nan un mundu. E kosnan di 
mas straño mi ta soña. Tin biaha m'a 
yega di skirbi di nan. 

E problema ta ku loke mi soña ta 
sali djis despues fo'i mi mente. E echo 
ku e soño aki si a keda ta ku m'a papi'é 
ku Sebel. M'a pidié tambe pa kórda mi 
despues loke mi a kont'é dje soño. 
Pero, pa no pérdé e soño aki, m'a lanta 
mainta 5or, traha kófi, sinta tras di 
kómpiuter i skirbié. Aworaki ta binti pasá 
di seis di mainta, kasi un ora despues 
ku m'a kuminsá skirbié. El a tuma mi 
demasiadotempu. 

Mita kerekutógtabata balela pena 


kórda kon, na momentu ku e santu 
sakrifisio di misa di Domingu di Rama 
kaba, tur hende ku tabata deseá pora 
pasa dilanti buska nan rama pa bai kas 
kuné. 

Tin hende ku tabata bai kas ku mas 
ku un rama. Nan tabata dobla e ramanan 
aki pa traha un krus, ku nan tabata pone 
na kas, pa asina tene spiritu malu pafó. 
Na e kantidat di rama ku un hende 
tabata bai kuné bo por a midi pues 
kuantu spiritu malu tabata move den nan 
kas i alrededor. 

Ta un kerensia ku tabata biba hopi 
den hendenan dje tempu ei. E 
kolektantnan tabata privilegiá. Nan 
tabata haña un bóshi di rama spesial, 
drechá ku e punta di e brasanan di 
rama. Probablemente spiritu i almanan 
malu no tabata riska mes pa bini den 
nan serkania. 

Pastortabata apartá si algun rama, 
ku e tabata pone huntu ku esnan ku 
sobra, pa asina e por a usa nan e 
siguiente aña riba djarason di shinishi. 
Pasobra ta e ramanan aki nan tabata 
kima pa traha e shinishi ku pastor ta 
marka na bo frenta riba e djarason ei, 
ku tabata simbolisá entrada di 
kuaresma. 

E aña aki, debi na coronavirus, no 
tabatin misa riba Djadumingu di Rama. 
PaderBaaka pone un pida palma riba 
un krus dilanti misa. Na porta di misa 
el a pone un baki ku rama. Tur hende 
interesá pora pasa kue un rama. 

No tin moveshon na óf banda di mi 
misa besiña e 'Siman Santu' aki. 
Moveshon di hende pa ta presis. Tin 
moveshon si di un bestia, un buriku. E 
ta konstantemente e dianan aki dilanti 
misa, dilanti pastori i den mi kurá di kas. 
Ya m'a kuminsá pensa ku ta spiritu di e 
buriku ku a karga Hesus riba su lomba 
na su entrada glorioso na Herusalém, 
pa algun dia despues nan krusifik'É! 

Privasidat ta konta pa un si i otro nó? 


E siman aki a pone den prensa hopi atenshon na 
transportedi un pashéntfordi Saba, via St. Eustatius, pa 
Boneiru. Hóspitai na Saba a saka un komunikado di pensa, 
ilustrá generosamente pa foto, di e transporte aki. 
Fundashon Mariadal tambe a saka un komunikado, dórná 
ku foto, riba kua por mira entre otro partinan di kurpa di e 
pashént 

Laga nos kuminsá na bisa ku nos no tin nada kontra 
dunamentu di prensa informashon, kompañá pa foto, 
manera den e kaso aki. Ta algu pa kua semper nos a boga. 
P'esei nos ta aploudi loke ámbos instituto di kuido a hasi. 
Ademas no tabata trata di foto ku ta konmové hende. 

Loke si' nos ta puntra nos mes ta ku ki midi instansianan 
manera Fundashon Mariadal ta midi? Nan ta publiká foto 
di traslado di un pashént, kaminda ta mira parti di kurpa 
di e pashéntaki, siendo ku den pasado nan sa hasi masha 


problema ku kestion di privasidat di pashént. Awor si' 
aparentemente no tin kestion di privasidat. 

Por ehémpel na aksidentenan di tráfiko óf otro 
insidentenan na unda ambulans mester presentá, personal 
hulandes oropeo di ambulans sa hasi masha problema 
ku fotógrafonan di prensa ku ke saka foto. Entre otro ku 
fotógrafonan di Extra mes. 

Pero awor Mariadal si' ta publiká foto di un pashéntdi 
Saba, lagando un banda e echo ku e pashént a duna 
pérmitpa saka i publiká su foto. Pakiko no a saka i publiká 
foto, den forma di diskreto, di por ehérmpel e vfktimanan 
di e eksploshon i kandela den bario Tera Kórá aña pasá. 

Naturalmente Fundashon Mariadal ta keda liber pa 
reakshoná óf laga. Pa nos tabata sufisiente pa ekspresá 
nos opinion riba e asuntu aki. 


Lei di urgensia tomo di desishon digital aprobá 

Konseho Insular awor por 

reum' digital 



E dianan ku a transkuri 
diferente persona ku m'a 
entrevistá pa Herensia a 
fayesé. Di nan, dos a muri na 
Aruba i un na Korsou. Na Aruba 
a fayesé Raymundo Raphaela 
i Cai Winklaar. Na Korsou a 
fayesé Papa Baromeo i na 
Boneiru Monchin Soliana. 

Bon mirá, mi no a 
entrevistá Monchin nunka pa 
Herensia, pero sf pa un 
dokumental tokante historia di 
Partido Demokrátiko Boner- 
iano, pa kua el a duna un 
kontribushon importante i 
balioso, yuda mi pa rekonstrui 
e arena politiko boneriano di 
dékada sinkuenta. M'a keda 
bira bira, sin nunka entrevistá 
Monchin pa Herensia. Awor ta 
lat. No por mas. Pero mi 
konosé su bida si. 

Monchin tabata yama mi 
'Press Lord', pa motibu di mi 
embolbimentu ku prensa. Mi 
a traha un temporada kortiku 
di algun luna komo ámtenar 
(1983) ainda bou di Monchin 
komo diputado. E tabata un 
hende agradabel pa bo anda 
kuné, anke e sa tin su beisnan 
tin biaha. Mestera studi'é bon 
promé aserk'é. Te na ultimo 
Monchin tabatin un bon me- 
moria. Mi sa gusta papia kuné 
tokante ántes. 

Cai Winklaar, tata di Toko 
Winklaar, ta otro hende ku m'a 
yega di entrevistá pa Herensia. 
Cai tabata un personahe 
apart, semper orguyoso pa e 
echo ku e tabata 'schutter' 
durante Segundo Guera 
Mundial. Na vários okashon 
despues m'a yega di topa ku 
Cai, tambe durante su 
bishitanan na Boneiru. M'a 
bishit'é tambe mas bes na su 
kas den Dakota. E tabata sóru 
semper pa mi haña un pan 
yamá 'dal bai' pa bai Boneiru 
kuné. Nan famia a lanta 
'Panaderia del Pueblo'. 

Na Aruba a muri tambe 
djasabra ultimo Raymundo 
(Rey) Raphaela. M'a 
entrevist'é pa Herensia den e 
bario San Nicolas. Rey tabata 
musikant, ku rais den bario 
Nikiboko. El a toka den vários 
grupo musikal. T'e a hiba 
simadan di Boneiru Aruba den 
e bario Brazil. 

Por ultimo mi mester 
lamentá morto di Papa 
Baromeo, un persona ku 
karisma, ku tambe m'a 
entrevistá na mas ku un 
okashon den bario Santa 
Maria na Kórsou. 

*** 


KRALENDIJK - Asina ku 
e ‘Lei di urgensia tomo di 
desishon digital’ keda 
publiká den Staatscourant 
hulandes, gobiérnunan 
riba nivel desentral, ma- 
nera por ehémpel Konseho 
Insular di Entidat Publiko 
Boneiru (OLB), no mester 
bin huntu mas fisiko den 
sala di reunion pa reunf 
publikamente i tuma desi- 
shonnan legal. Eerste 
Kamer a aprobá ayera e 
‘Lei di urgensia tomo di 
desishon digital’ pa gobiér- 
nunan desentral. Ku e lei 
aki kolegionan munisipal, 
Staten provinsial, Hunta- 
nan di maneho di awa i 
kolegionan ehekutivo, 
temporalmente por tuma 
desishonnan legal den 
reunionnan digital. Na 
promé instante e lei lo ta na 
vigor te 1 di séptémber di e 
aña aki ku posibilidat di 
prolongashon. 

Minister Raymond Kno- 
ps di Asuntunan Interno i 
Relashon di Reino ta kon- 
tentu ku hopi partido a tra- 
ha duru pa e lei di urgensia 
por a drenta na vigor den 
un periodo kórtiku asina. 
“Dor di e medidanan di 
limitashon komo 

konsekuensia di coro- 
navfrus kolegionan muni- 
sipal, staten provinsial, 


huntanan di awa i kolegio- 
nan ehekutivo kasi no 
tabata bin huntu mas. 
Hustamente den e periodo 
aki ta importante atmini- 
strashon publiko por sigui.” 

Te ku awor huridika- 
mente no tabata posibel pa 
tuma desishonnan digital. 
E lei akf ta hasi un eksep- 
shon temporal, tanten ku 
no por óf ku ta kasi impo- 
sibel pa tene reunionnan 
fisiko publiko pa motibu di 
e konsehonan ku Rijks- 
instituut voor Volksgezond- 
heid en Milieu (RIVM) a 
duna. E lei ta keda na vigor 
te 1 di séptémber i si ta ne- 
sesario por prolongá esaki 
kada bes ku maksimal dos 
luna. No ta prohibi sinem- 
bargo reunionnan fisiko. 

Den e lei tin eksigensia- 
nan ku e reunionnan i e 
tomo di desishon digital 
mester kumpli kuné. Un 
kondishon ta ku e karakter 
publiko di e reunionnan ta 
keda garantisá pa medio di 
konekshonnan publiko di 
video. P’esei e sistema ku un 
órgano ta usa pa reuni 
mester ta disponibel pa tur 
miembro.Tambe e miembro- 
nan mester ta rekonosibel 
pa e presidente, pa otro i pa 
publiko. Den e lei tin reglá 
tambe kon votashon pa 
nombramentu di un 


wethouder óf diputado 
mester tuma lugá, rela- 
shoná ku asuntu di e 
sekresia di votamentu riba 
persona. 

E lei lo konta pa kon- 
sehonan munisipal, state- 
nnan provinsial, gobiérnu- 
nan general, Huntanan di 
maneho di awa i e Kon- 
sehonan Insular di Boneiru 
i Saba. Por lo pronto Sint 
Eustatius ta eksklui tanten 
ku ku no tin un konseho 
insular den funshon. 


E lei tokante reunion 
digital ta drenta mesora na 
vigor asina e keda publiká 
den Staatsblad. E gobiérnu- 
nan desentral lo risibf 
notifikashon di esaki. 
Ministerio di BZK ta traha 
huntu ku organisashon- 
nan, asosashonnan profe- 
shonal i di interes pa sos- 
tené e gobiérnunan lokal pa 
yuda nan pa por hasi uso 
mas pronto posibel di e 
posibilidatnan ku e lei ta 
brinda. 


Skuter embolbi' den 
aksidente 



Djaluna mainta personal di ambulans mester a bai 
duna asistensia na un hómber ku a aksidentá ku 
skuter. Parse ta un persona kuta entregá kuminda. 
Despues di promé asistensia na e sitio mes, 
ambulans a hib’é hóspital. 

Akohida di mucha ta bira provishon 

básiko riba islanan BES 


KRALENDIJK - Akohida 
di mucha mester ta bon 
kalidat i aksesibel pa tur 
mucha na Hulanda Kari- 
bense. Den e programa 
BES(t) 4 kids ta trahando 
riba esei. Resientemente 
sekretario di estado di 
Asuntunan Sosial i Epleo, 
Tamara van Ark, i minister 
pa Enseñansa Básiko i 
Avansá i Media, Arie Slob, 
pa medio di un karta a 
duna Tweede Kamer un up- 
date di e situashon di 
akohida di mucha na Hu- 
landa Karibense. 

Meta di e programa 
BES(t) 4 Kids ta, pa tin un 
sistema di akohida di 
mucha i akohida pafó di 
skol ku ta di bon kalidat, 
safe i pagabel na Hulanda 
Karibense. Boneiru, Sint 
Eustatius i Saba ta traha 
huntu ku e ministerionan di 
Asuntunan Sosial i Empleo 
(SZW), Enseñansa, Kultura 
i Siensia (OCW) i Asuntu- 
nan Interno i Relashon di 
Reino pa logra esaki. 


Kontribushon di mayor 

Pa hasi akohida di mu- 
cha mas aksesibel posibel 
ta hasi esfuerso pa yega na 
un medida integral pa tur 
mucha na Hulanda Kari- 
bense. Esaki ta importante 
pa motibu di e situashon- 
nan sosioekonómiko riba e 
islanan BES: mayoria di e 
muchanan ta biba den 
sirkunstansianan ku ta 
trese riesgo di atraso den 
desaroyo i edukashon 
grandi kuné. Aksesibilidat 
finansiero ta un kondishon 
importante. P’esei gobiérnu 
lo finansiá gran parti di 
akohida di mucha. No ta 
deseabel pa hasi akohida di 
mucha grátis pa tur mayor, 
pasobra esei lo no hasi ma- 
yornan konsiente di e balor 
di akohida di mucha. 

Pa e motibu ei a skohe 
pa un kontribushon di 
mayor. Altura di e kontri- 
bushon di mayor no mester 
forma un barera pa hasi uso 
di akohida di mucha. Pa e 
motibu ei lo kompensá un 
parti fiho di e kontribushon 


di mayornan ku un entrada 
te na un limite ku ainda 
mester keda stipulá. Segun 
espektativa e grupo akf di 
mayor lo paga 40 dóler pa 
luna pa pasadia i 25 dóler 
pa akohida pafó di skol, 
durante sinku dia pa siman 
den ámbos kaso. E suma 
aki ta korespondé mas óf 
ménos ku e gastunan ku 
mayornan ku no tin ako- 
hida pa yunan lo mester a 
paga tóg pa por ehémpel 
kuminda, bruki i aktividat- 
nan. 

Finansiamentu 
Ta duna e entidatnan 
publiko, komo esnan ku ta 
karga responsabilidat pa e 
maneho di pobresa insular, 
e posibilidat pa nan mes 
determiná si nan ta kom- 
pensá e kontribushon di 
mayor kompletamente pa 
sierto mayornan, pa kende 
e kontribushon di mayor ta 
forma un barera pa hasi uso 
di akohida di mucha. Pues 
si ta hasi akohida di mucha 
grátis pa nan. 


Organisashonnan di 
akohida di mucha no mag 
pidi un kontribushon di 
mayor (boluntario) i no mag 
nenga mucha a ménos ku e 
akohida di mucha ta yen. 
Nan lo risibf pa medio di 
finansiamentu di gastunan 
direkto, tarifanan igual pa 
kada mucha pa akohida di 
mucha. Asina tin krea un 
relashon finansiero direkto 
ku organisashonnan di 
akohida di mucha, di ma- 
nera ku ta mehorá e sis- 
tema di suministro di in- 
formashon na gobiérnu. 
Ademas mayornan mes no 
ta risibi e plaka, di manera 
ku nan no ta responsabel 
pa paga e plaka na e orga- 
nisashonnan di akohida di 
mucha. Di e forma aki ta 
redusf e riesgo di mal uso i 
uso inapropiá i e riesgo di 
krea debe i ta limitá e 
gastunan di ehekushon 
konsiderabel. 

Areglo struktural 
Antisipando riba e si- 
tuashon struktural, gobiér- 


nu sentral i e entidatnan 
publiko a tuma pasonan ri- 
ba término kórtiku i a disidf 
pa traha un areglo di sup- 
sidio provishonal pa e per- 
iodo 2020 te 2021. Meta di 
e areglo di supsidio provi- 
shonal ta pa mehorá riba 
término kórtiku kaba akse- 
sibilidat finansiero di ako- 
hida di mucha i akohida 
pafó di skol, pa prepará e 
parti di ehekushon i akohi- 
da di mucha i akohida pafó 
di skol pa e situashon stru- 
ktural i pa haña infor- 
mashon pa hinka e areglo 
struktural den otro. 

Ku e areglo di supsidio 
provishonal ta pone e 
promé pasonan na kaminda 
pa un areglo struktural ku 
tin komo meta pa hasi 
akohida di mucha aksesibel 
pa tur mayor. 

Riba tereno di akohida 
di mucha na Hulanda Kari- 
bense a tuma pasonan e 
ultimo añanan pa drecha 
siguridat i kalidat di 
akohida di mucha. Ta trata 
entre otro di mehorashon di 
alohamentu i sosten di e 
organisashon pa mehorá e 
kalidat. Tambe ta entrená e 
kolaboradónan di tantu 
pasadia komo akohida pafó 
di skol. 

Ku un ordenansa básiko 
ku lo mester bai konta pa 
tur isla a pone e base pa un 
kuadro di kalidat ku 
organisashonnan di 

akohida di mucha mester 
kumpli kuné pa por bin na 
remarke pa tin mag di duna 
akohida na mucha. 
Organisashonnan di 

akohida di mucha ku kier 
duna akohida, mester 
kumpli ku e eksigensianan 
di e ordenansa lokal. 

‘Ta di gran importansia 
pa e mucha- i mayornan na 
Hulanda Karibense ku 
kalidat di akohida di mucha 
ta drecha i ku akohida di 
mucha ta bira aksesibel 
finansieramente pa tur 
hende”, sekretario di estado 
Van Ark i minister Slob ta 
skirbi den nan karta na 
Tweede Kamer. 

Konklushon di Çft: 

Kambio di presupuesto di gobiérnu 


KRALENDIJK - Kolegio 
supervishon finansiero 
Boneiru, Sint Eustatius i 
Saba (Cft) ta yega e 
konklushon ku e promé 
kambio di presupuesto di 
aña 2020 di gobiérnu di 
Boneiru, no ta kumpli ku e 
Lei Finansa entidatnan 
publiko Boneiru, Sint 
Eustatius i Saba, Wet Fin- 
BES. Segun e lei menshoná, 
e entrada i gastunan den e 
presupuesto mester kuadra 
ku un bon kalkulo di e 
obligashonnan finansiero 
ku a sera kaba i ku loke por 
spera di desaroyonan 
eksterno. Esaki no ta e 
kaso. P’esei Cft ta konsehá 
Kolegio Ehekutivo pa hasi 
adaptashonnan nesesario 
den e kambio di presu- 
puesto promé ku ofresé 
esaki na Konseho Insular. 
Ademas Cft ta konsehá 
Kolegio Ehekutivo pa 
adaptá e presupuesto na e 
pérdida di entrada pa 
motibu di e medidanan ku 
gobiérnu a tuma pa preveni 
plamamentu di corona- 
virus. Cft ta dispuesto pa 
yuda ku konseho kon pa 


no ta 

prosesá e konsekuen- 
sianan finansiero aki mas 
mihó posibel den e presu- 
puesto. 

Kumpli ku palabrashon 
E konklushon di Cft ku 
e promé kambio di 
presupuesto no ta kumpli 
ku e lei, ta basá riba e echo 
ku kontrali na e kondishon 
ku minister di BZK a fiha 
relashoná ku e Kombenio 
Bibienda popular Boneiru, 
OLB no a presupuestá parti 
e obligashon finansiero aki 
riba mas aña, pero pa 2020 
so. Banda di esei ta 
presupuestá e gastunan di 
personal pa 2020 muchu 
reimu, kompará ku e 
gastunan real di 2019. 
Tampoko a prosesá den e 
kambio di presupuesto, e 
gastunan di 3 mion euro ku 
tin pensa di hasi pa e 
instalashon di purifika- 
shon di awa di riol. Na 2019 
Hulanda ya a duna kom- 
pensashonnan spesifiko 
kuantioso pa e meta akf. E 
promé kambio di 
presupuesto 2020 tampoko 
ta kontené e gastunan ku 


kumpli 

tin pensá di hasi pa 
‘proyektonan di ehekushon 
di mas aña pa kareteranan 
Boneiru’, pa kua Hulanda 
a pone 16,8 mion dóler 
disponibel for di e fondo di 
infrastruktura. 

E kambio di presupuesto 
ta kontené un total di 6,3 
mion dóler na kambio, di 
kua 4,4 mion dóler ta pa 
adaptashonnan tékniko pa 
prosesá e kompensashon- 
nan spesffiko i 1,9 mion 
dóler pa adaptashon di 
maneho. Pa finansiá e 
adaptashonnan di maneho 
ta proponé pa hisa e 
entradanan ku 0,9 mion 
dóler i pa baha e otro gas- 
tunan ku 1,0 mion dóler. Na 
final e presupuesto ta subi 
ku 5,3 mion dóler te na 54,4 
mion dóler i ta keda den 
balanse. 

Segun Cft e ‘Kombenio 
Maneho di Bibienda Pu- 
bliko’ ku a sera na 2019, tin 
konsekuensianan finan- 
siero pa Entidat Publiko 
Boneiru (OLB) pa e añanan 
presupuestario 2020 te ku 
2025. Den e kambio di 
presupuesto ta presu- 


ku lei 

puestá e gastunan pa 2020, 
miéntras ku OLB ta indiká 
ku lo prosesá e gastunan di 
mas aña den e konsepto di 
presupuesto pa 2021. No ta 
duna un argumentashon 
dikon no ta sigui e punto di 
bista di minister di BZK. Pa 
e motibu ei Cft ta di opinion 
ku e presupuesto no ta 
kuadra ku Lei FinBES, ku ta 
stipulá entre otro ku e 
presupuesto mester ta 
kontrolabel i ku e entrada- 
i gastunan inklui den dje 
mester kuadra ku e 
kalkulashon mas mihó 
posibel di e obligashon- 
nann finansiero ku a hasi 
kaba i ku e desaroyonan 
eksterno ku por spera. 

Gastunan realistiko di 
personal 

Pa loke ta trata asuntu 
di personal, Cft ta bisa ku 
den diferente konseho a pidi 
atenshon pa un kalkula- 
shon realfstiko di e gastu- 
nan di persona. E gastunan 
di personal ku a presu- 
puestá pa 2020 ta resultá 
mas óf ménos 5 mion dóler 
mas haltu ku loke a realisá 
den 2019. Por atribui un 


parti di esaki na e gastunan 
di adaptashonnan den e 
CAO i pa motibu di vaka- 
turanan ku a inklui den e 
presupuesto. 

Tambe OLB a presu- 
puestá un oumentu konsi- 
derabel di vakatura na 
2028 i 2019, ku no a tuma 
keda yená. Cft ta konsehá 
Kolegio Ehekutivo pa 
konsiderá pa kontratá 
personanan eksterno si ta 
difisil pa yena vakatu- 
ranan. 

Infrastruktura 

Na yuni 2019 a firma un 
akuerdo di intenshon entre 
OLB i e ministerionan di 
BZK i di Infrastruktura i 
Maneho di Awa (IenW), den 
kua tin pará ku kada 
partido lo kontribui ku mas 
óf ménos 1,1 mion dóler pa 
finalisá e instalashon di 
purifikashon di awa di riol. 
Fin di 2019 e ministerionan 
di BZK i IenW kada un, a 
duna 1 mion euro komo 
kompensashon spesifiko 
na OLB. OLB, na momentu 
di stipulashon a reservá un 
parti di e restante, 0,7 mion 
dóler. OLB ainda mester 
kontribui ku 0,4 mion dóler 
adishonal. Tambe mester 
pérkurá pa pone den e 
presupuesto 2020 e gastu- 
nan ku tin pensá di hasi al 
respekto di 3 mion euro. 
Esaki no a tuma lugá den e 
kambio di presupuesto i Cft 
ta konsehá pa esakisosodé 
ainda di manera ku por 
finalisá e instalashon di 
purifikashon di awa di riol. 

Kolegio Ehekutivo no a 
pone den e kambio di 
presupuesto tampoko e 
gastunan di e proyektonan 
di ehekushon di mas aña 
pa kareteranan Boneiru 
2019-2023, pa kua Hulanda 
a pone alrededor di 16,8 
mion dóler disponibel for di 
e fondo di infrastruktura 
BES. OLB den 2019 ya a 
risibi alrededor di 9,5 mion 
dóler kaba di Hulanda. E 
proyekto a kuminsá fin di 

2019, pero gastunan finan- 
siero ku ta premirá no ta 
inkluf den e presupuesto di 

2020. Esaki tambe mester 
tuma lugá, di akuerdo ku 
Cft. 


Paketenan di vitamina pa 

grandinan 




Pasadia Vila Antonia su hendenan tambe a probechá di e paketenan di vitamina ku a parti djasabra ultimo 
na Bonaire Logistics. Irma Trumpie-Luijten i Leo Ketel huntu ku nan tim a sóru pa distribushon di e paketenan 
pa hende grandi. Nan gradisi BonDigro Supermarket pa e gesto aki. 

JSuáljt tempu bteu 



Angenor Balentin, konosi' komo Djinó, tabata un piskadó 
na Boka Slagbaai. El a siña hopi mucha i hóben e fishi di 
piskadó. 

Programanan di Bonaire.tv 

Telbo kanal 70 
Flamingo TV kanal 23 


Djarason 8 aprel 

12:00 Herensia: 
13:00 Aki Statia: 
14:00 Herensia: 
15:00 BAPA: 


Elino Ricardo 'Cai' Winklaar 
Franklin Gibbs 
Carlos Pablo Baromeo 
Parke ArikokAruba 2013 


16:00 Herensia: 
17:00 Aki Boneiru: 
18:00 Herensia: 
19:00 BAPA: 


Ka'i Mamai na Bonaire parti 1 
Spelonk 

Maria Goretti Bewaarschool 
J airo Evertsz 'Rinkon Boyz' i 
Roy Feliciana 


20:00 Herensia: HermenegildoJ acinto 'Buchi 

Hildo'Wijman 

21:00 Progrspesial: Homberdi Laman Parti 1 

22:00 Herensia: Hildegard 'Hilde' Moser 

23:00 BAPA: Bida Di Antes Na 

Magasina Di Rei 

Tur mérdia 12'orta kuminsá un programashon nobo 
di 4 ora. E programashon aki ta ripiti pa 24:00. 




Un persona markante ku a biba na Boneiru tabata Cafenol. E tabatin semper purá i a 
move mas tantu den Antriol riba su baikel. Aki por mira Cafenol medio disfrasá. 

Frater Ulrich tabata un dje fraternan di Tilburg ku a traha na Boneiru. E tabata duna les 
di natuurkunde ischeikunde na MULO/MAVO. Despues ela traha na Imprenta DECO 

MONCHI & TONCHI 

f Kon bo a haña e luna yen"' 

di ayera nochi? Hopi 
bunita no? 

v > 

Awél si. M'a pas'é huntu ku 
Conchita i a bis'é: "Que mes 
tan clara, mi amor!" 

V J 

Skirbi pa Davin Goodwin ku Boneiru komo esenario 

di misterio ‘Diver’s Paradise’ 


KRALENDIJK - E 
eskritor merikano Davin 
Goodwin, pa su amigunan 
Dave, a skirbi un buki 
titulá ‘Diver’s Paradise’, den 


kua el a usa Boneiru komo 
esenario. Ta trata di un 
nove la di misterio, ku te 
awor a haña bon reseña di 
kritikonan di buki. E buki 


aki lo sigui hasi Boneiru 
mas konosi den mundu. 

Personahe prinsipal den 
e novela aki ta Roscoe 
Conklin, un polis penshoná 


di Rockford, Illinois. E ta 
skohe pa establesé na 
Boneiru, na unda e ta bira 
doño i operador di e ante- 
rior di sentro di buseo Sand 
Dollar Dive & Photo. Un 
konosf di dje, Erika, ta 
yud’é den atkisishon di e 
propiedat aki. 

Roscoe ta siña hasi 
negoshi riba un isla ku po- 
blashon i eskala chikitu 
manera Boneiru. E ta sera 
ku un polis femenino di e 
isla aki, ku ta bira di 
amante. Roscoe ta integrá 
hopi bon den e estilo di bida 
boneriano. 

Diripiente sinembargo e 
trankilidat riba e isla ta 
kibra debi na un asesinato. 


Ta trata di un kaso grandi, 
ku a inisiá na Illinois, 
Estádos Unidos. Su amiga 
polis Arabella di mes ta 
haña su mes den investiga- 
shon di e kaso. 

Na sierto momentu e 
kurpanan sin bida debf na 
asesinato ta sigui krese na 
Boneiru. Roscoe, basá riba 
e eksperensia ku e tin, ta 
ofresé polis lokal su ayudo, 
pero nan no ta aseptá. Na e 
momentu ei e mes ta ku- 
minsá investigá e kasonan 
di asesinato, ku ta yega na 
un desenlase interesante. 
Kiko? Pa esaki mester lesa 
e buki ‘Diver’s Paradise’ di 
Davin Goodwin. 



Ubaldo ta gradisi tur ku semper a koperá 

Promé biaha den 16 aña ku no 
tin 'Anochi ku luna yen' 


KRALENDIJK - E siman 
aki e aktividat di Anochi ku 
luna yen' no por a sigui, 
den kuadro di e medidanan 
relashoná ku COVID-19. Ta 
e promé biaha ku den 16 
aña di eksistensia ku no por 
a tene 'Anochi ku luna yen'. 
Ubaldo Anthony, un di e 
pioneronan i pilá di e 
aktividat mensual aki, a 
para ketu na 16 aña di 
'Anochi ku luna yen'. 

Ubaldo Anthony: "Dja- 
sabra ku ta tras di lomba ei, 
'Anochi ku luna yen' su di 
16 aniversario a pasa ketu 
i djamars anochi tampoko 


no tabatin nos evento di tur 
luna. No por ta otro 
tampoko, komo ku no ta 
nos fiel baidónan di anochi 
ku luna yen so ta pasando 
den e situashon di distansia 
sosial aki. Esaki ta konta pa 
mayoria habitante di nos 
pueblo boneriano/mundu." 

"Pero mi palabra di felisi- 
tashon ta bai pa nos pio- 
neronan di e aktividat aki, 
ku ta señoranan Regina 
(Uchi) Frans, Munye Odu- 
ber Winklaar, eks-hefe di 
SKAL Hubert Vis i tur per- 
sona, tambe instansia, ku 
for di prinsipio a koperá na 


diferente forma ku 'Anochi 
ku luna yen'." 

Tokante e echo ku e luna 
aki no por tin e aktividat, 
Ubaldo Anthony, ta bisa ku 
esaki ta di komprondé, 
komo ku debi na e 
sirkunstansia ku mundu ta 
pasando aden e komishon 
huntu ku SKAL mester a 
posponé e evento aki. 

Anthony: "Segun mi, 
ningun hende no por bisa 
ki dia kos lo normalisá, pero 
mi ta deseá ku ta pronto. 
No tin moda di hasi den e 
kaso asina nos lo yama e 
situashon aki 'forsa mayor', 
promé biaha durante di tur 
e añanan. Pa situashonnan 
ku nos no por a premirá nos 
a yega di kambia e fecha ku 
un óf un par di dia of 
kambia di un sitio pa un 
otro. Áwaseru no tabata 
motibu válido pa nos a stóp 
anochi ku luna yen, pues el 
a yega di kontinuá asta ku 
awa yobiendo." 

Ubaldo Anthony ta 
gradisf i manda un 
felisitashon tambe na su 
koleganan di komishon, na 
SKAL (gobiérnu) i na tur 
kolaborador ku no ta gusta 
pa menshoná nan nomber. 
"Nan ta esnan ku ta duna 
nos ánimo pa tur luna nos 
kumpli ku e 'deber' aki." 
































Asilodi bestia ta esensial 


pa Boneiru 


KRALENDIJK - Den e era 
di coronavirus aki diferente 
instansia ta adaptá nan 
sistema di risibi publiko. 
Asilo di bestia tambe a tuma 
medida pa evitá plama- 
mentu di coronavirus. Por 
a nota e mensahe riba nan 
facebook ku nan ta será pa 
publiko. Esaki te ku otro 
aviso. 

Asilo di bestia di Boneiru 
tin kasi 37 aña trahando na 
bienestar di nos bestianan 


KRALENDIJK 
Gerensia di Van den Tweel 
Supermarket a kuminsá ku 
un akshon pa rekoudá ko'i 
hunga pa mucha i kuminda 
pa bestia. E akshon di 
rekoudashon aki ta basá 
riba petishon ku a drenta 
serka e supermerkado. 

E dianan aki, debi na 
coronavirus, tin mucha ku 
mester keda kas. Ko'i 
hunga lo por hasi nan 
permanensia na kas mas 
agradabel. Desde djaluna 
kaba tin un lugá na Van den 
Tweel Supermarket na 
unda por laga e artikulonan. 


di kas. Nan tin kapasidat 
pa brinda asilo na 40 kachó 
i 60 pushi. Pero na e 
momentu aki nan ta 
surpasá e kantidat di bes- 
tia. 

Konsientisashon 
Segun Laurie Smith, e 
manager di ofisina, por 
nota diferensia entre kon 
nos hendenan lokal ta 
kuida nan bestianan di kas 
i kon estranheronan, 


Na mesun sitio den e 
supermerkado por laga 
tambe kuminda pa bestia 
den e tempu difisil aki. Tin 
hende ku debi ku nan a 
keda sin salario fin di luna 
pasá no tin sufisiente sén 
pa kumpra kuminda pa nan 
bestia. 

E artfkulonan lo yega via 
ADRA, ku ta manehá e 
banko di kuminda di 
Boneiru, serka e famianan 
korekto. E kuminda di bestia 
lo bai pa Dierenbescher- 
ming, Animal Shelter i 
RK.K., ku lo soru pa distri- 
bushon. 


manera oropeo i merikano, 
ta kuida nan bestianan. 
Espesialmente nos grandi- 
nan ta trata kachó mané 
djis un bestia. Tin bia ni un 
nómber e bestia tin. 
Miéntras ku e oropeo óf 
merikano ta konsiderá nan 
bestia di kas komo un 
miembro di famia. Algu ku 
Asilo di Bestia ta desaprobá 
firmemente ta maramentu 
di kachó na kadena. Kada 
doño di kachó mester tin un 
kurá apropiá pa nan kachó 
por kore liber den kura. 

Pa Asilo di bestia ta 
importante konsientisa- 
shon di nos hendenan. 
P’esei nan ta pasa kas pa 
kas i splika habitantenan 
tokante kuido di bestia. 
Tambe nan ta pone hopi 
énfasis riba eduká hóben- 
nan. Esaki nan ta hasi den 
koperashon ku otro instan- 
sia, manera Stinapa. 

Fondo 

Asilo di Bestia ta ofresé 
kontinuamente e proyekto 
pa sterilisá bestia di kas. 
No tin gastu mará pa doño 
di e animal. Pero tur esaki 
ta kosta Asilo di bestia sén. 
Ademas nan tin 5 kola- 
boradó den servisio. 

Kon nan ta kubri tur nan 
gastunan? Segun Smith 
nan tin un kontrato di kui- 
do ku gobiérnu di Boneiru i 
nan ta risibf supsidio. 
Tambe nan por konta ku 
diferente donashon di tantu 
empresario komo indivi- 
dualnan. Nan por konta ku 
donashon regular di Stich- 
ting Dierenlot na Hulanda. 
Nan ta paga e seguro di e 
vehfkulonan di Asilo di 
bestia. Ademas tur luna 
nan ta manda palét di 
kuminda pa bestia pa asilo 
di bestia na Boneiru. 

Yamada 

Smith ta hasi yamada na 
tur ku ke bin yuda Asilo di 
Bestia. Nan tin 5 kolabora- 
dó den servisio, 10 bolun- 
tario fiho i boluntarionan 
ku ta bin yuda de bes en 
kuando. Pero semper tin 
nesesidat di mas man pa 
baña i duna e bestianan 
kuminda. 



Van den Tweel ku akshon 
di rekoudashon 

SELEBRASHON SIMAN SANTU 2020 

Diósesis di Willemstad 


Relashoná ku tempu difi- 
sil aki ku nos ta biba pa 
kousa di e pandemia di Cov- 
id-19 i tumando na kuenta 
ku nos no por selebrá e 
liturgia di manera komuni- 
tario ku asistensia di pueb- 
lo di Dios den nos misanan, 
mgr Luis A Secco a yega na 
e siguiente normanan. Sel- 
ebrashonnan di Siman San- 
tu (Djaweps Santu, 
Djabiérné Santu i Vigilia 
Paskual) lo keda selebrá 
na Katedral, sin asistensia 
di pueblo. 

Djadumingu di Rama óf 

di Pashon di Señor: Lo tin 
selebrashon di misa ofisiá 
pa Obispu na Katedral di 
Willemstad pa 9 ‘or di main- 
ta. 

E aña aki 2020 lo sele- 
brá Misa Krismal riba un 


otro fecha ku lo ser indiká 
despues. 

Djaweps Santu: Lo tin 
selebrashon ku obispu na 
Katedral pa 6’or di atardi. 
Fielnan lo por sigui e sele- 
brashon aki via transmishon 
ku nos obispu lo hasi for di 
Katedral di Willemstad. 

Djabiérné Santu. na Kat- 
edral lo konmemorá e Pas- 
hon i Morto di nos Señor 
Hesu-Kristu pa3’or di atar- 
di. Fielnan lo por sigui e 
transmishon ku nos Obispu 
lo hasi for di Katedral di 
Willemstad. 

Lo selebrá Vigilia 
Paskual na Katedral di 
Willemstad pa 6’ordi atar- 

di. Esaki ta na enkargo di nos 
Obispu. Fielnan lo por sigui 
e transmishon aki ku nos 
Obispu lo hasi for di Kate- 


dral di Willemstad pa 6 or di 
atardi. 

Djudumingu di Resurek- 
shon: Fielnan lo por sigui e 
transmishon ku nos Obispu lo 
hasi for di Katedral di Willem- 
stad pa 9’or di mainta. 

Fielnan por sigui transmis- 
hon di tur selebrashonnan du- 
rante Siman Santu i Pasku di 
Resurekshon via di Telecura- 
cao i TV Direct i tambe difer- 
ente medionan sosial 

Komo signo di union ku 
Obispu ku ta nos wardador, lo 
no tin transmishon for di pa- 
rokianan durante Siman Santu 
Tambe ta anunsiá ku e 
Ordenashon presbiteral di e 
kuater diákono transitorio ku 
ta fihá pa dia 9 di mei 2020, 
ta keda posponé te ku un prók- 
simo aviso. 


Señor yuda nos na 
konstrul pas 

Señoryuda nos na konstrui pas 

Ku di e serunan, de lo alto, ta bini pas pa Bo pueblo; 
ku hustisia ta baha te na hasta e ultimo skina di Bo Reino; 
ku esnan pober, esnan oprimi, esnan marginá tin pan; 
ku yunan di esnan pober, esnan sin nada, tin dak, 

Señor Hesus, desenmaskará e opresor, 
kita su poder di dje. 

Señor yuda nos na konstrui' pas 

Ku Bo reinado di pas i di hustisia ta dura tantu manera 
solo; 

ku Bo reinado di amor i libertat ta dura manera luna; 
ku hustisia i derecho ta kai manera áwaseru trempan, 
i ku, manera serena, esun ku tin e era di esun desafortuná 
muhá. 

Señor yuda nos na konstrui' pas 

Señor Hesus, hasi pa hustisia ta bira bérdat entre pueblo- 
nan; 

hasi ku e rikunan no ta kontentá nan mes ku duna wiriwiri 
napobeman; 

ku hende no ta muri mas pa kousa di nashonnan riku, 
ku ta gasta nan plaka den kosnan, semper den kosnan... 

Señor yuda nos na konstruf pas 

Ku e hende nobo, Señor Hesus, 
ta komprometé su mes den e lucha pa hustisia, 
p’asina ku boluntat di Bo Tata ta bira realidat; 
ku pas ta surgi di e bienes komparti entre tur hende, 
i esnan mas débil por lanta ku forsa e bandera blanku. 

Señor yuda nos na konstrui pas 

Libra nos, Señor, di odio i violensia; 
libra nos di kai den tentashon i nos un enfrentá 
otronan i sembra bareranan nobo, 
i mata loke ta bibu i sigui den vengansa. 



Ref lekshon di Papa 


Francisco riba 

Djadumingu di Rama 

“Hesus ta drenta den 
Herusalém. Liturgia ta invitá 
nos pa hasi nos partisipe i 
tuma parti di e alegria i fiesta 
di e pueblo ku ta kapas pa gri- 
ta i alabá su Señor; alegria ku 
ta empaná i ta laga un sabor 
amargo i doloroso na ora di 
terminá di skucha e relato di 
Pashon. Lo parse ku den e sel- 
ebrashon aki ta krusa histori- 
anan di alegria i sufrimentu, di 
erornan i asierto ku ta forman 
parti di nos bibamentu diario 
komo disipulonan, ya ku e ta 
logra kita sentimentunan kon- 
tradiktorio ku tambe awe, 
hómber i muhénan di e tem- 
punan aki, ku generalmente nos 
tin: kapas pa stima hopi... i 
tambe de odia -i mashá-; ka- 
pas na entreganan balente i 
tambe di sa na «laba nos man- 
nan» den e momento oportuno; 
kapas pa fidelidatan pero tam- 
be pa bandonamentu i trais- 
honnan grandi”. 

Papa Francisco 


Yudansa i gui spiritual di 
saserdotenan katóliko 

Iglesia Katóliko komo un 
bon mama ta keda mira e ne- 
sesidat pa ta mas serka di su 
yunan den e momentu di Kri- 
sis aki. I ta netamente pa e 
motibu aki ku komo Obispu 
di Willemstad boso warda- 
dor, mi ta buska diferente 
manera den kuadro di e me- 
didanan di prekoushon, pa 
nos por sigui asisti nos fiel- 
nan den kualke nesesidat. 

P1 di e saserdote ta so- 
lamente telefóniko. 

2. E ta tuma lugá solamente den e orarionan ariba mens- 
honá. 

3. Esaki no ta e Sakramentu di Konfeshon. 

4. E tim aki ta solamente pa e tempu aki di Krisis, 
despues ku situashon normalisá tur guia ta tuma lugá di akuer- 
do ku e orarionan kustumbrá den kada parokia. 

E tim aki ta konsisti di e siguiente Pastoman: 

Korsou: 

Rev. Pedro Duarte 8681655 
Parokia Mama di Bon Konseho (Jandoret/Boka) 

Rev. Ronald Kiban 5661632 
Parokia La Birgen di Lourdes (Brievengat) 

Rev. Eduardo Silvestre 4623367 
Parokia Santa Teresita (Wishi) 

Rev. Angel Santana 5206361 
Parokia La Birgen di Coromoto (Coromoto) 

Rev. Guillermo Ortega 6934465 
Parokia San Hudas Tadeo (Bonam) 

Rev. Raul Mercedes 5237745 
Parokia La Birgen di Altagracia (Steenrijk) 

Rev. Marc Hooijschuur 4623413 
Parokia Santa Famia (Otrabanda) 

Rev. Felix Moretto 8689427 
Parokia Birgen Milagrosa (Buena Vista) 

Rev. Luciano Tenni 5223951 
Parokia Birgen Milagrosa (Buena Vista) 

Rev. Femando Mion 5253837 
Parokia Birgen Milagrosa (Buena Vista) 

Rev. Curtis Meris 5202097 
Parokia Maria Auxiliadora (Santa Maria) 

Aruba: 

Rev. Jairo Maduro +297 7397022 
Parokia Imakulada Concepcion (Santa Cmz) 

Rev. Wuilder Garcia +297 7495468 
Centro Blue Army (San Nicolas) 

Rev. Toti Fuentebella +297 7355679 
Parokia Santa Filomena (Paradera) 

Rev. Andry Soto +297 6625276 
Parokia Cristo Rey (Brasil) 

Boneiru: 

Rev. Alphonsus Baak +599 7174211 
Parokia La Birgen di Coromoto (Antriol) 

Rev. Santiago Malagon +599 7178304 
Parokia San Bemardo (Playa) 

Pa nos rumannan di St. Maarten, Saba i Statia nan por 
tuma kontakto semper ku nan respektivo saserdotenan. 

Mi ta konsiente tambe di e gran kantidat di persona i 
famianan den nesesidat ku ta risibi un yudansa den forma di 
pakete di kuminda den nos diferente parokianan, ku den e 
tempu aki ta difisil pa nan risibi. Mi por sigurá boso ku nos 
ta trahando riba posibilidatnan ku ta den nos alkanse pa 
por yuda boso den e nesesidat aki. Ta importante pa nos 
traha den koperashon ku otro instanshanan pa huntu nos por 
ta un sosten pa boso. 

MENSAHE Dl GEZAGHEBBER RIJNA 



Apresiabel pueblo di Boneiru, 

Awe atrobe mi tin e oportunidat 
di dirigi mes na boso ku algun 
anunsio importante. Esun di mas 
importante ta ku te ku awe a 
realisá 26 tést di kua no tin niun 
hende ku a téstpositivo pa e virus 
di corona. E medidanan pre- 
ventivo ku nos a tuma, kombiná 
ku komportashon ehemplar di 
gran mayoria di nos komunidata 
aportá ku awe ainda nos ta pará 
na 0. 

Awor nos ta drenta den e fase 
di buska e vfrus di corona di 
forma aktivo riba nos isla pa wak 
si realmente e no a yega ainda. 
Eseita nifiká kufordisiman pasá 
riba konseho di RIVM a kuminsá 
téstmas hende. P'esei pa medio 
di esaki ta bai un yamada urgente 
na personanan ku smtomanan ku 
ta kuadra ku esunnan di corona 
pa tuma kontakto telefóniko ku 
nan dókter di kas i e ta evaluá si 
ta nesesario pa laga téste per- 
sona aki. 

Den e promé fase nos a sera 
frontera, fortifiká sektor médiko i 
tuma vários otro medida preven- 
tivo manera sera skolnan i limitá 
kontakto sosial. Den e fase nobo 
aki, nos ke sóru pa si e virus ta 
skondf riba nos isla, diskubrf 
esaki mas pronto posibel i isol'é 
mesora pa evitá ku e ta sigui 
plama. 

Esaki ta pone ku na e mo- 
mentunan aki ainda nos no por 
bai over pa suavisá e medidanan 
preventivo tumá. Segun sektor 
médiko ta bai dura 2 pa 3 siman 
pa tést e grupo ku ta kai den e 
kategoria di posibel persona 
infektá ku e vfrus. Ta trata di 
personanan ku tin sintomanan 
leve óf pisá ku direkto óf indirekto 
tabatin kontakto ku turistanan di 
bishita na nos isla resientemente 
i persona nan ku ta traha den 
sektordi kuido. 

Despues di e temporada ei si 
ainda no tin niun kaso di corona 
na Boneiru nos por kuminsá 
suavisá e medidanan di preven- 
shontumá. Pero si konstatá unóf 
mas kaso positivo e intenshon ta 
pa bai direktamente over na un 
asina yamá lockdown adaptá na 
nos situashon lokal. 

P'esei ta importante pa tur 
hende sigui tene nan mes na e 
medidanan anunsiá, sigui tene 
distansia sosial i sigui mantené 


nan mes na e reglanan di higiena. 
M i sa ku e medidanan aki ta pone 
ku nos tur tin ku hasi sakrifisio 
grandi i ku nos ta limitá den nos 
aktividatnan diario. Pero meta 
prinsipaldituresakita patenetur 
abitante di nos isla seif. 

Un otro trayekto ku tambe a 
kuminsá kana ta repatriashon di 
nos residentenan den eksterior. 

Tin mas o ménos 250 
residente di Boneiru den 
eksterior ku lo bai trese bék. Dia 
14 di aprel lo trese e promé grupo 
di residente bék. Tur hende den 
eksterior ta bai den karentena 
obligatorio pa 14 dia na nan kas. 
Kada persona ta haña un asina 
yamá "buddy"ku ta sóru pa e per- 
sona aki tin tur loke e mester na 
kas ya e no mester sali su kas. 
Pues si e mester di kuminda óf 
kualke otro kos e "buddy"ta sóru 
pa esaki. Banda di esei lo 
kontrolá e residentenan den 


karentena di forma hopi estrikto i 
tin konsekuensia drástiko pa 
esunnan ku no tene nan mes na e 
reglanan aki ku asta por inklui 
sanshonnan pisá. E promé grupo 
kuta binibékta residentenan den 
funshon vital ku ta regresá pa 
duna sosten den e periodo di 
krfsis aki. 

Despues di esei lo trese bék 
kada bes grupo di máksimo 50 
persona, esaki riba konseho di 
RIVM i kada bes e grupo aki ta 
bai den karentena obligatorio di 
dos siman. 

Tantu Gobiérnu di Reino komo 
Entidat Publiko pa medio di 
diputado di asuntu ekonómiko i di 
labor i diputado di asuntu sosial 
a anunsiá e medidanan pa trese 
alivio finansiero pa tantu empresa 
komo personanan ku ta sinti 
efektonan negativo den e krfsis di 
corona. Den e temporada 
binidero lo oumentá e 


informashon tokante e 
medidanan aki pa asina 
komunidatden su totalidat por ta 
bon na altura di kiko a regla i unda 
mester ta pa risibf e yudansa 
nesesario. 

Den tur mi diskursonan mi a 
enfatisá e esfuerso grandi ku a 
hasi den sektor médiko pa 
reforsá esaki preparando pa e 
momentu ku tin e promé persona 
ku ta téstpositivo pa COVID-19. 
A bini ekspertonan médiko fordi 
Hulanda i Colombia pa yuda na 
Fundashon Mariadal i pa 
transporte di pashéntnan ku "am- 
bulance flight" na momentu ku 
esaki ta nesesario. 

Solidaridatden e situashon di 
krisis aki ta esensial. Nos islanan 
ruman ta yuda nos ora ta 
nesesario i nos ta yuda nan te 
kaminda ku por. Asina ei fin di 
siman aki un pashént ku a yega 
fordi Saba a keda hospitalisá pa 
tratamentu médiko ku no ta 
disponibel na Saba. Ta bon pa 
menshoná ku Saba meskos ku 
nos ainda no a tést niun hende 
positivo pa e virus. Awe tambe a 
yega 2 pashent for di Saba pa 
kuido hospitalisá aki na Boneiru. 

Tambe den fin di siman nos a 
manda un di e air ambulansnan 
ku tabata stashoná aki, pa Sint 
Maarten pa duna sosten na 
transporte di emergensia di 
pashéntnan aya. Na su lugá a bini 
Boneiru un "learjet"fordi Colom- 
bia ku porkarga 2 pashéntpareu 
enbesdiunu. E tripulantenan di 
e avion aki ya tabata 2 siman den 
karentena i ta kla pa kuminsá 
traha. 

Nos por a tuma nota den 
medionan di komunikashon ku 
yudansa militarfordi Hulanda i pa 
sektor médiko a yega Sint 
Maarten i ku nos aki na Boneiru 
tambe ta bai haña mas yudansa 
for di Hulanda den e temporada 
di krisis aki. Esei sigurtambe ta 
nesesario i algu di aploudi. 

Pronóstiko di ekspertonan 
internashonal ta indiká ku e 
pandemia di corona ta bai dura 
basta largu i ku por dura hopi 
promé ku tin un vakuna óf 
medikamentu pa COVID-19. 

Pa aworaki e uniko kura pa e 
vfrus di corona ta bo mes, bo 
komportashon pa protehá bo 
mes, bo sernan keri, bo isla i nos 
planeta. Huntu kontra corona. 












